

Godišnji izvještaj o radu i poslovanju

Pučkog otvorenog učilišta Samobor

za 2023. godinu





# SADRŽAJ

[SADRŽAJ 2](#_Toc161933866)

[SAŽETAK GODIŠNJEG IZVJEŠTAJA O RADU I POSLOVANJU PUČKOG OTVORENOG UČILIŠTA SAMOBOR ZA 2023. GODINU 3](#_Toc161933867)

[STATISTIKA DOGAĐANJA 1.1.-31.12.2023. 5](#_Toc161933868)

[48. SAMOBORSKA GLAZBENA JESEN 8](#_Toc161933869)

[IVANA SUMMER PERCUSSION FESTIVAL 10](#_Toc161933870)

[CIKLUS KONCERATA U GALERIJI PRICA 10](#_Toc161933871)

[KAZALIŠNE PREDSTAVE ZA ODRASLE 12](#_Toc161933872)

[AMATERSKO KAZALIŠTE POU SAMOBOR – PAX 13](#_Toc161933873)

[DJEČJI SVIJET NEDJELJOM U 5 (KAZALIŠNE PREDSTAVE ZA DJECU) 14](#_Toc161933874)

[VRAZOVA LJUBICA - Festival ljubavne poezije 16](#_Toc161933875)

[GALERIJA PRICA 19](#_Toc161933876)

[KINO SAMOBOR 36](#_Toc161933877)

[CENTAR ZA MLADE BUNKER 50](#_Toc161933878)

[OBRAZOVNI PROGRAMI 60](#_Toc161933879)

[1. FORMALNI PROGRAMI U SUSTAVU VAUČERA 60](#_Toc161933880)

[2. PROGRAMI PREMA OVLAŠTENJU MINISTARSTVA POLJOPRIVREDE 68](#_Toc161933881)

[3. PROGRAMI ZA KOJE POU SAMOBOR POSJEDUJE RJEŠENJA KOJA ISTJEČU 5.1.2025, A NASTAVIT ĆE SE DALJE RAZVIJATI 70](#_Toc161933882)

[4. OSTALI PROGRAMI 75](#_Toc161933883)

[5. PROGRAMI ZA DJECU I MLADE 78](#_Toc161933884)

[6. EU PROJEKTI 84](#_Toc161933885)

[7. GRAĐANSKI UTORAK 85](#_Toc161933886)

[8. RAZVOJ UNUTARNJEG SUSTAVA OSIGURAVANJA KVALITETE I SUSTAVNOG SAMOVREDNOVANJA 87](#_Toc161933887)

[9. PROSTOR I OPREMA 99](#_Toc161933888)

[10. EVALUACIJA REALIZACIJE GODIŠNJEG PLANA I PROGRAMA 99](#_Toc161933889)

[11. REALIZACIJA EUROPSKOG RAZVOJNOG PLANA USTANOVE 102](#_Toc161933890)

[12. PRIMJERI UNAPRJEĐENJA KVALITETE U 2023. 104](#_Toc161933891)

[13. POTREBNI RESURSI ZA DALJNJE UNAPREĐENJA CJELOŽIVOTNOG OBRAZOVANJA 105](#_Toc161933892)

# SAŽETAK GODIŠNJEG IZVJEŠTAJA O RADU I POSLOVANJU PUČKOG OTVORENOG UČILIŠTA SAMOBOR ZA 2023. GODINU

**POU Samobor organiziralo je u 2023.godini ukupno 1.379 kulturnih i obrazovnih događanja od čega je 174 događanja bilo u suorganizaciji s različitim kulturnim, obrazovnim, civilnim, javnim i ostalim dionicima. Nadalje, na navedenim događanjima POU Samobor privuklo je 81.553 posjetitelja ili polaznika. U odnosu na 2022. godinu kada je bilo 59.562 posjetitelja ili polaznika na događanjima Učilišta, radi se o porastu posjećenosti od 37% čime se nastavlja trend daljnjeg rasta posjećenosti naših događanja. Rast posjećenosti bio je prisutan u svim segmentima rada Učilišta – izložbe, koncerti, kazališne predstave, filmske projekcije, certificirani obrazovni programi te sve kategorije programa u Centru za mlade Bunker.**

Na području **klasične glazbe** održana je iznimno uspješna 48. Samoborska glazbena jesen, u sklopu koje je organizirano 14 vrhunskih koncerata uključujući i jubilarno 20. natjecanje mladih glazbenika Ferdo Livadić te 12. međunarodno skladateljsko natjecanje New note. Održan je i Ivana Summer Percussion Festival s 5 koncerata i 5 udaraljkaških radionica. Tijekom godine organiziran je još 21 koncert klasične glazbe u sklopu Ciklusa koncerata u Galeriji Prica i koncerata u suradnji s drugim ustanovama i organizacijama. Ovako bogat program realiziran je uz velik angažman svih djelatnika Učilišta usprkos nedostatnih ljudskih resursa.

Na području **kazališne djelatnosti** odigrano je ukupno 33 predstave, od čega je 16 predstava bilo namijenjene djeci i mladima, a 17 predstava odraslima (od čega je čak 6 bilo PAX-ovih!). Porast broja predstava pratio je i porast broja posjetitelja, s 4.262 posjetitelja u 2022. godini na 6.219 posjetitelja u 2023. godini, čime se nastavlja trend snažnog rasta posjećenosti kazališnim predstavama, što ukazuje na iznimno veliki angažman i djelatnika Učilišta, ali i publike željne predstava.

34. Festival ljubavne poezije **Vrazova Ljubica** obuhvatio je 10 različita događanja – od različitih pjesničkih večeri, preko vođenih šetnji i radionica za djecu pa sve do filmskih projekcija i izdavanja knjige poezije s prethodne Vrazove Ljubice. Posebno treba istaknuti iznimno posjećenu izložbu „Ruža i Ivan Meštrović – Priča o ljubavi, prijateljstvu i umjetnosti“ koja je povodom festivala bila organizirana u Galeriji Prica. U festival su se i ove godine uključile Gradska knjižnica Samobor i Samoborski muzej te dječji vrtići, osnovne i srednje škole s područja grada Samobora, a po prvi puta i Knjižnica Brežice.

U **Galeriji Prica** tijekom 2023. godine održano je 12 izložbi, čak 52 likovne radionice i 21 organizirano vodstvo pa je ukupan broj posjetitelja galerijskog programa dosegao 6.416 posjetitelja. Usporedi li se ovaj broj s posjećenošću u 2022. godinom (1.441 posjetitelja), jasno se može zaključiti o iznimno bogatoj izložbenoj djelatnosti u Galeriji Prica. Svakako treba istaknuti izložbu „Pohvala pticama – ptice u hrvatskoj likovnoj umjetnosti od 19. stoljeća do danas“ u kojoj je predstavljeno 90 umjetnika i 121 umjetničko djelo i koja je obuhvatila čitav niz radionica, vodstava i popratnu izložbu „Dječja pohvala pticama“. Ovoj iznimno bogatoj izložbenoj godini u Galeriji Prica treba pribrojati i 11 izložbi u Art Roomu Centra za mlade Bunker te 1.125 posjetitelja koja su ih posjetila 2023. godine. Valja imati na umu je u Galeriji Prica zaposlen samo jedan kustos te da će svaki daljnji razvoj izložbene djelatnosti u potpunosti ovisiti o povećanju ljudskih resursa u galeriji.

**Kino djelatnost** je u 2023. godini nastavila trend rasta posjećenosti filmskih projekcija – kako redovnog filmskog programa u velikoj kino dvorani Hrvatskog doma i Pop up ART kinu, tako i na čitavom nizu posebnih filmskih programa s ciljem povećanje filmske pismenosti i kulture ovog grada - svakako treba spomenuti Svečane samoborske premijere filmova, dječji Filmko (besplatne projekcije za školarce tijekom školskih praznika), Ljetno kino, Kino na putu, Mala filmska akademija za djecu itd. U 2022. godini započet je i EU program filmske pismenosti pod nazivom Moje malo kino koji je sufinanciran sredstvima fonda Creative Europe, a koji se nastavio i u 2023. godini. U 2023. godini sveukupno je održano 789 filmskih projekcije s 266 filmskih naslova te je ukupan broj posjetitelja na filmskim projekcijama bio iznimno visokih 28.082 posjetitelja. Pri tome treba napomenuti da POU Samobor nema zaposlenu osobi za kreiranje i razvoj filmskih programa i filmske pismenosti pa će i ovdje daljnji razvoj filmske djelatnosti uvelike ovisiti o povećanju ljudskih resursa.

Djelatnost **informiranja** građana odvija se kroz program **Građanski utorak**, program predavanja i radionica na različite teme iz zdravstva, socijale, ekonomije, zaštite okoliša, pedagogije i sl. U 2023. godini je održano 36 predavanja koje je posjetilo 675 posjetitelja. Svakako ovom broju treba dodati i veliku posjećenost tih predavanja na YouTube kanalu Učilišta.

**Obrazovna djelatnost** se odvijala kroz različite certificirane obrazovne programe i neformalne programe te Erasmus+ programe. U usporedbi s 2022. godinom vidljiv je značajan porast obrazovnih programa kako za odrasle tako i za djecu i mlade. Tako je u 2023. godini bilo 16 obrazovnih grupa za odrasle u 9 obrazovnih programa, što je udvostručenje broja grupa u odnosu na 2022. godinu (7 grupa u 2022. godini). Valja naglasiti kako je značajno porastao i broj obrazovnih grupa kroz mjeru vaučer: s 1 grupe u 2022. godini na 6 grupa u 2023. godini. Povećao se također broj grupa za djecu i mlade, s 10 grupa u 2022. godini na 17 grupa u 2023. godini. Sveukupno, Odjel obrazovanja POU Samobor je imalo čak 33 obrazovne grupe u 2023. godini, što je najveći broj obrazovnih grupa ikad u našoj ustanovi!

U **Centru za mlade Bunker** tijekom 2023. godine organizirano je 118 događanja kroz program DOPRI – Dođi, PRedloži, Izvedi! kojim se na poticaj mladih i uz njihovu pomoć organiziraju različita zabavna, edukativna ili informativna događanja. Tom broju treba dodati još 191 događanje u suorganizaciji s različitim lokalnim, županijskim i nacionalnim dionicima, što je od iznimne važnosti za što veću raznolikost programa za mlade – od edukativnih, preko kulturnih pa sve do zabavnih programa. Ukupan broj posjetitelja Bunkera u 2023. godini narastao na 33.672 posjetitelja, čime je nastavljen trend rasta broja posjetitelja Bunkera. Ovako visoke brojke posjećenosti jasno ukazuju na potrebu daljnjeg razvoja ponude aktivnosti za mlade u Bunkeru, što će najviše ovisiti o povećanju ljudskih resursa.

Uz ove navedene brojke posjetitelja i događanja različitih djelatnosti POU Samobor, svakako treba istaknuti i visoku dugogodišnju razinu kvalitete navedenih programa koja značajno utječe i na veliku podršku lokalnih, županijskih, nacionalnih pa čak i međunarodnih dionika.

**----------------------------------------------------------------------------------------------------------------------------------------------**


POU Samobor je u 2023. godini ostvarilo preko 190.000 eura **vlastitih sredstava** (obrazovni programi, ulaznice, najam prostora i sl.). Kako bi dobili što bolju **financijsku potporu iz drugih izvora** financiranja, POU Samobor se prijavljivalo na javne pozive Ministarstva kulture, Zagrebačke županije, Agencije za mobilnost i EU programe (Erasmus+ projekt), Hrvatskog audio-vizualnog centra i Europa Cinemas program te na mjeru Vaučer Hrvatskog zavoda za zapošljavanje čime je ostvaren prihod na pomoćima nešto veći od 188.000 eura za sufinanciranje programa POU Samobor.

**----------------------------------------------------------------------------------------------------------------------------------------------**

**Na kraju sažetka potrebno je istaknuti da su kulturne i obrazovne aktivnost u POU Samobor održane na najvećoj mogućoj razini upravo zahvaljujući predanom radu njezinih zaposlenika i suradnika te iznimnoj podršci Grada Samobora. Visoka posjećenost svih tih aktivnosti daje jasnu povratnu informaciju o važnosti njihovog daljnjeg razvoja kako bi se zadovoljile mnogobrojne kulturne i obrazovne potrebe naših građana, a taj razvoj uvelike će ovisiti o povećanju ljudskih resursa učilišta u svim njegovim područjima. Stoga će za daljnji razvoj Samoborske glazbene jeseni, Vrazove Ljubice, koncertne djelatnosti, kazališta, galerijske djelatnosti, kinoprikazivaštva, rada Centra za mlade Bunker i cjeloživotnog obrazovanja, ali i rasta vidljivosti programa i posredno, jačanja imidža i konkurentnosti našeg grada, od ključne važnosti biti dodatna zapošljavanje u POU Samobor.**

# STATISTIKA DOGAĐANJA 1.1.-31.12.2023.

|  |  |  |
| --- | --- | --- |
| **DOGAĐANJA U ORGANIZACIJI POU SAMOBOR** | 2022. | 2023. |
| Izložba | 13 | 10 |
| Gostujuće izložbe | 3 | 2 |
| Likovne radionice „Umjetnost za djecu“ | 3 | 31 |
| Likovne radionice „Likovne PRICAonice“ | 13 | 19 |
| Likovne radionice „Prica u gostima“ | 9 | 2 |
| Organizirana vodstva u Galeriji Prica | 14 | 21 |
| Kino projekcije (238 naslova u 2022., 266 naslova u 2023.) | 716 | 789 |
| Kazališna predstava (u 2023. za djecu-15, za odrasle-11 i predstave Amaterskog kazališta-6, predstave za vrtiće i škole 1) | 29 | 33 |
| Koncerti (Ciklus koncerata u Galeriji Prica 7, Koncerti u suradnji s Glazbenom školom 8, Koncerti u suradnji s Maticom hrvatska 2, Koncerti u suradnji s Malim muzičkim ateljeom-Youngmasters 4) | 14 | 21 |
| Ivana Summer Percussion Festival (koncerti 5, majstorske radionice 5) | 8 | 10 |
| 48. samoborska glazbena jesen (koncerti 8, natjecanje Ferdo Livadić 6 koncerata) | 15 | 14 |
| Festival hrvatske ljubavne poezije Vrazova Ljubica | 10 | 10 |
| Poezija u prolazu | 1 | 1 |
| Plesna produkcija i plesna predstava (460 sudionika i gledatelja u 2023.) | 1 | 1 |
| Plesna predstava "Niti" (85 gledatelja) | 0 | 1 |
| Dan plesa (događanja tijekom tri dana) | 2 | 3 |
| Ukupni broj obrazovnih formalnih programa za odrasle | 6 | 9 |
| Ukupni broj grupa u obrazovnim formalnim programima | 7 | 16 |
| Broj pokrenutih formalnih programa preko vaučera | 1 | 4 |
| Broj grupa u formalnim programima pokrenutim preko vaučera | 1 | 6 |
| Ukupni broj obrazovnih neformalnih programa za odrasle | 7 | 8 |
| Dječji programi i programi za mlade | 5 | 7 |
| Broj grupa u dječjim programima i programima za mlade | 10 | 17 |
| Građanski utorak (uključujući i 27 snimaka predavanja na YouTube kanalu) | 36 | 36 |
| Job shadowing Koper, Sežana (7 polaznika) | 0 | 1 |
| Projekti sufinancirani sredstvima iz EU-AMPEU: Erasmus+: Digitalne vještine za 21.stoljeće, Senior Synergy: Empowering Lifelong Learning and Healthy(SenSyn) living through Community Events, Erasmus akreditacija u obrazovanju odraslih | 1 | 3 |
| Centar za mlade Bunker (ukupno) | 116 | 130 |
| Glazbeni programi | 4 | 7 |
| Izložbe | 9 | 9 |
| Gostujuće izložbe | 0 | 2 |
| Radionice likovne | 7 | 1 |
| Kreativne radionice (bojanje espadrila, izrada ukrasa od stiropora, izrada glinenih posuda i sl.) | 6 | 10 |
| Predavanja | 4 | 15 |
| Ostali programi (kvizovi, turniri, stand up, vježbanje, ustupanje prostora itd.) | 86 | 86 |
| **SVEUKUPNO VLASTITIH PROGRAMA** | **1.041** | **1.205** |
| **SUORGANIZACIJA** |  |  |
| Grad Samobor - razna događanja - sjednice Gradskog vijeća, tribine, seminari i edukacije, ustupanje prostora udrugama, školama, Crvenom križu i dr.) | 18 | 36 |
| Podrška školama i ostalim kulturnim dionicima: OŠ Samobor 2 (priredbe za učenike), GŠ Pavla Markovca 1 (koncert), OŠ B.Tonija 2 (Predstave PAX), snimanje spotova i filmova 6 | 7 | 11 |
| Razglas i druga opreme izvan prostora POU Samobor: Grad Samobor 4, KUD Oštrc 1, TZGS 1, Klub poduzetnica (FURKA) 3, DSR Sport za sve 1, Udruga branitelja 1, KUD Licitar 1, Udruga vezista 1, Leo Petrov 1, Hrvatski 2cv Citroen klub 3, Samoborski muzej 1 | 16 | 18 |
| Suorganizatori zajedničkih programa:OŠ B.Tonija 1 (predstava), Gradska knjižnica Samobor 1, Grad Samobor/TZGS 1, Hoby Art 1, UO Singrlice 1, Klub poduzetnica 1, ISMFM-projekcija filmova, izložba, promocija CD, dodjela nagrada 11, Gradska glazba 1 | 21 | 18 |
| Centar za mlade Bunker: Sajam mogućnosti, Plesni klub Point, yem., Klub poduzetnica Samobor, Udruga za održiv razvoj Pozitiva Samobor, Udruga Sretno dijete, Adrenalica, Carta Magica, Udruga Djeca za bolji svijet, Association for Youth Empowerment and Security Croatia, Udruga Budi dobro, Udruga osoba s invaliditetom Sinergija Samobor, Pravna klinika Pravnog fakulteta, Sveučilišta u Zagrebu, CeZaM - Centar za mlade Zaprešić, Udruga Zamisli, Školski športski savez Samobora i Svete Nedjelje, Sportski objekti Samobor, Sway caffe & night bar, Farmasi Hrvatska, Libricon, Kodiraonica, Samoborska Rock Akademija, Streličarski klub Samobor, Institut Ruđer Bošković, Prirodoslovno-matematički fakultet Sveučilišta u Zagrebu, Sveučilište u Zagrebu Agronomski fakultet, Grad Zagreb (Odjela za programe za mlade), Udruga branitelja 151.samoborske brigade, Mali muzički atelje, Crveni križ Samobor, EDUKA, Policijska uprava zagrebačka, 2CV Citroen klub Samobor, DŠR “Šport za sve” Samobor, Centar za mlade Zagreb, Udruga Amazonas, Cirkultura, Magic Omens | 100 | 91 |
| **Ukupno događanja u suorganizacji** | **162** | **174** |
| **SVEUKUPNO DOGAĐANJA** | **1.203** | **1.379** |
|  |  |  |
| **Broj posjetitelja na događanjima u vlastitoj organizaciji** |  |  |
| Broj posjetitelja koncerata Samoborske glazbene jeseni | 1.000 | 1.619 |
| Broj posjetitelja koncerata ISPF | 400 | 430 |
| Broj posjetitelja koncerata u organizaciji POU i suorganizaciji POU u Galeriji Prica | 835 | 1.328 |
| Broj posjetitelja kazališnih predstava (dječje, odrasle, amatersko kazalište) | 4.262 | 6.219 |
| Broj posjetitelja festivala hrvatske ljubavne poezije Vrazova Ljubica | 500 | 705 |
| Broj posjetitelja Poezije u prolazu | 30 | 35 |
| Broj posjetitelja plesnih predstava | 72 | 685 |
| Broj posjetitelja kino projekcija | 24.966 | 28.082 |
| Broj posjetitelja izložbi | 4.753 | 4.963 |
| Broj polaznika radionica u Galeriji Prica | 1.025 | 1.045 |
| Broj polaznika organiziranih vodstva | 343 | 408 |
| Broj posjetitelja na Građanskom utorku ( te dodatno 2.538 pregleda na YouTube kanalu) | 653 | 675 |
| Broj polaznika u formalnim obrazovnim programima | 76 | 213 |
| Broj polaznika u neformalnim obrazovnim programima | 161 | 158 |
| Broj polaznika obrazovnih programa za djecu i mlade | 173 | 291 |
| Broj posjetitelja Dana plesa | 450 | 565 |
| Broj posjetitelja plesne produkcije i plesnih predstava | 392 | 460 |
| Centar za mlade Bunker (ukupno) | 24.151 | 33.672 |
| Broj posjetitelja glazbenih programa u Bunkeru | 2.950 | 3.735 |
| Broj posjetitelja izložbi u Bunkeru | 843 | 1125 |
| Broj polaznika likovnih radionica u Bunkeru | 81 | 15 |
| Broj polaznika kreativnih radionica u Bunkeru | 100 | 160 |
| Broj posjetitelja predavanja u Bunkeru | 57 | 185 |
| Broj redovnih posjetitelja Chill out | 3.819 | 4.004 |
| Broj redovnih posjetitelja Study room | 476 | 644 |
| Broj posjetitelja ostalih događanja u Bunkeru | 2480 | 2620 |
| Broj posjetitelja događanja u suorganizaciji Bunkera | 13.345 | 21.184 |
| **SVEUKUPNO POSJETITELJA** | **59.562** | **81.553** |



# 48. SAMOBORSKA GLAZBENA JESEN

48. Samoborska glazbena jesen održavana je od 23. rujna do 1. listopada 2023. u Samoboru.

Koncerti su održavani u Župnoj crkvi Sv. Anastazije, Kino dvorani i Galeriji Prica. Sastavni dio Samoborske glazbene jeseni su i dva natjecanja : 20. Međunarodno natjecanje mladih glazbenika Ferdo Livadić i 12. Međunarodno skladateljsko natjecanje NEW NOTE. Oba su natjecanja uspješno održana, a pobjednici su pijanist JAN NIKOVIĆ (osvojio je obje nagrade: za najuspješniju umjetničku osobnost – Ferdo Livadić i za najbolju izvedba djela hrvatskog skladatelja – nagrada HDS-a i Grada Samobora) i EDOARDO TRITTO, skladatelj iz Italije, čiju je pobjedničku kompoziciju premijerno izveo naš proslavljeni gitarist Petrit Ceku. HRT je snimio dva koncerta, a u koncert otvorenje Festivala bio je u izravnom prijenosu na HTV3 i HR3. Ostale koncerte snimao je Hrvatski radio, šest koncerata snimili smo i u vlastitoj organizaciji, kako bismo te koncerte mogli objavljivati na YouTube-u i ostalim online platformama. Festival su pratili: HRT, Hrvatski radio (drugi i treći program, Radio Sljeme), dnevne novine, Glazba.hr, Vijenac.

Popis stručnih suradnika festivala:

umjetnički ravnatelj: Srećko Bradić

žiri NEW NOTE: Petrit Ceku, Berislav Šipuši, Srećko Bradić

žiri Ferdo Livadić: Branko Mihanović, Ivana Kocelj, Tomislav Fačini, Srećko Bradić, Sreten Krstić

Broj posjetitelja: 1.619

PROGRAM FESTIVALA:

23. rujna 2023., KINO DVORANA u 20 sati - Svečano otvaranje Festivala

Simfonijski orkestar HRT-a, Katarina Kutnar, violina, Filip Filipovic, tenor, Valentin Egel, dirigent

*Glinka, Glazunov , Čajkovski, Verdi, Puccini, Donizetti, Bizet*

24.rujna 2023., Župna crkva sv. Anastazije

Krešimir Stražanac bas bariton, Krešimir Starcevic, klavir

*Bersa, Rahmanjinov*

25. rujna 2023., Galerija Prica u 17, 18 i 19 sati

*20. međunarodno natjecanje mladih glazbenika „Ferdo Livadić“*

* Fabijan Košćak, klavir

*Papandopulo, Bach*

* Diana Marković, klarinet

*Weber, Widor, Bjelinski, Bergamo*

* Marin Bilić, harmonika

*Klobučar, Vivaldi, Skrjabin, Rameau, Semjonov*

26. rujna 2023., Galerija Prica u 17, 18 i 19 sati

*20. međunarodno natjecanje mladih glazbenika „Ferdo Livadić“*

* Jan Niković, klavir

*Rameau, Mozart, Pejačević, Granados, Liszt*

* Marija Selečić, sopran

*Schumann, Domitrović, Donizetti, Papandopulo, Puccini*

* Ivana Vukojević, flauta

*Schumann, Palanović, Widor*

27.rujna 2023.., Galerija Prica u 18 sati

Matej Mijalić, violina, David Vuković, klavir

*Bach, Debussy, Dvorak, Ysaye*

27.rujna 2023.., Župna crkva sv. Anastazije u 20 sati

20. međunarodno natjecanje mladih glazbenika Ferdo Livadić- Večer laureata

Josipa Bilić, sopran, Mario Čopor, klavir

*Obradors, Domitrović, Chapi y Lorentes*

28.rujna 2023., Župna crkva sv. Anastazije

Kvartet Sebastijan, Dunja Bontek, violina, Ivan Vihor, klavir, Ivan Šverko, harmonika

*Livadić, Haydn, Schubert, Piazzolla*

29.rujna 2023., Župna crkva sv. Anastazije u 20 sati

Petrit Çeku, gitara, Petra Kušan, violončelo, Tanja Sonc, violina

*Corelli , Halvorsen, Schubert, Paganini,Tritto*

30.rujna 2023., Župna crkva sv. Anastazije u 20 sati

Acoustic strings, Franjo Bilić, čembalo, Lucija Stilinović, flauta

*J.S. Bach, C. E. Bach, Šostakovič*

1.listopada 2023, Župna crkva sv. Anastazije u 20 sati

Ardemus kvartet, Zrinka Ivančić, klavir

*Mendelssohn, Beethoven, Šipuš, Ligeti*

Valja istaknuti kako je Samoborska glazbena jesen zbog svoje visoke kvalitete programa značajan festival, kako za umjetnike i glazbene profesionalce, tako i za publiku i širu zajednicu. Festival pruža iznimnu priliku za promociju klasične glazbe jer se izvode djela priznatih domaćih i stranih skladatelja, ali se pruža priliku i manje poznatim umjetnicima da predstave svoje radove. Poseban naglasak daje se na hrvatsku suvremenu klasičnu glazbu te očuvanje i promicanje bogate kulturne baštine klasične glazbe. Festival također pruža platformu umjetnicima za dijeljenje talenta i umjetničke vizije interpretacije djela. Ovo je posebno važno za mlade, talentirane umjetnike koji tako dobivaju možda po prvi puta priznanje i kolegijalnu podršku. Nadalje, Samoborska glazbena jesen svojim bogatim repertoarom pruža priliku publici da proširi svoje razumijevanje klasične glazbe, njezinog konteksta, stilova i tehnika izvođenja, kao i same interpretacije glazbe. Iz svega navedenog vidljivo je da je Samoborska glazbena jesen festival koji ima važnu ulogu u očuvanju, promicanju i obogaćivanju kulturne baštine. Kroz podršku umjetnicima, educiranje publike te stvaranje zajedništva u nacionalnim i međunarodnim umjetničkim zajednicama, ovaj festival je nezaobilazni čimbenik u održavanju vitalnosti klasične glazbe u Hrvatskoj. Njegov značaj proteže se i izvan koncertnih prostora, doprinoseći gospodarstvu, obrazovanju i kulturnom identitetu našeg grada. Očuvanjem glazbene baštine i poticanjem novih interpretacija, Festival ostavljaj trajan pečat na svijet umjetnosti, obogativši živote umjetnika, ali i samu publiku.

# IVANA SUMMER PERCUSSION FESTIVAL

Ivana Summer Percussion Festival (ISPF) je udaraljkaški festival stasao pod okriljem Samoborske glazbene jeseni, a naziv je dobio po nositeljici pedagoškog dijela festivala, Ivani Bilić. Zbog sve većeg rasta organizacijskih zahtjeva festivala, osamostalio se prije nekoliko godina u zaseban festival. ISPF je festival koji je jedinstvena kombinacija opsežnog koncertnog dijela i pedagoškog rada s mladim udaraljkašima kroz svakodnevne radionice i individualnu nastavu. Festival je ove godine održan od 8. do 11. u dvorani Hrvatskog doma. Festival je pratio Hrvatski radio i HRT (Dobro jutro Hrvatska, Z1 tv, Jabuka TV), Radio Samobor, Samoborski glasnik. Ulaz na sve koncerte bio je besplatan.

Suradnici: Ivana Kuljerić Bilić, Goran Gorše

Broj polaznika na radionicama: 18

Broj posjetitelja koncerata: 430

PROGRAM FESTIVALA

8.6. ČETVRTAK u 20 sati

BING BANG, Ansambl udaraljki Muzičke akademije u Zagrebu, Eva Mach, violina

*Lešnik/ Cibulka, Harrison, Psathas, Lešnik*

9.6. PETAK u 20.30 sati

Filip Merčep

*Tudor, Lang, Ignatowicz Glinska, Fink, Xenakis, Thomas*

10.6. SUBOTA u 20.30 sati

RISING STARS, Suzana Komazin , Luka Mihajlović i Luka Ivir

Projekcija kratkometražnog filma “DUO”

*Kuljerić Bilić, Cangelosi, Otten , Alvarez, Martynciow, Psathaas*

11.6. NEDJELJA u 12 sati

FLAM-a DUO, Francesco Mazzoleni, Luis Camacho Montealegre

*Mazzoleni, Turina, Granados, S. Mazzoleni / Ephrikian, Soler*

11.6. NEDJELJA U 18 sati

Koncert polaznika masterclassova

# CIKLUS KONCERATA U GALERIJI PRICA

U sklopu Ciklusa koncerata u Galeriji Prica tijekom 2023. godine održano je 7 koncerata.

29.3. Srijeda - Lana Genc, klavir

*J.S. Bach - F. Busoni, J. Brahms*

24.5. Srijeda - Slavenska rapsodija - Eva Mach, violina i Petra Gilming, klavir

*Pejačević, Slavenski, Wieniawski, Suk, Dvořák*

10.5. Srijeda - Muzički kolaž - Nika Zubac ,violina, Anamarija Bukovnik, violončelo, Katarina Gregorin, viola, Ana Biškup, violina

5.7. Srijeda - Krešimir Bedek, gitara

*Turina, Sor, Llobet, Ponce, Padovec,Ginastera*

17.10. Utorak - Mia Pečnik, klavir

*Bach, Beethoven, Liszt, Schumann, Šostakovič*

16.11. Četvrtak - CAMERATA CANTILLY, Mihael Paar, umjetničko vodstvo

*Donizetti, Krommer, Gouvy, F. Horvat*

12.12. Utorak - Ljubavni kolaž Nela Katalenić Klinar, sopran Fabijan Koščak, klavir

*Barber, Berg, Messiaen, Poulenc, Strauss*

Ukupan broj posjetitelja: 418

SUORGANIZACIJA

U organizaciji koncerata klasične glazbe, POU Samobor već godinama njeguje suradnju s partnerskim ustanovama i udrugama: Glazbenom školom Ferde Livadića, Maticom hrvatskom – ogranak Samobor te Malim muzičkim ateljeom. Tako smo u 2023. godini u suorganizaciji imali 14 koncerata:

* u suradnji s Glazbenom školom priredili 7 koncerata njihovih učenika i nastavnika
* u suradnji s Maticom hrvatskom 2 koncerta u sklopu 9. smotre samoborskih studenata glazbe
* u suradnji s Malim muzičkim ateljeom 5 koncerata u programu Young masters i Love Clavi.

Broj posjetitelja: 910

Suradnja POU Samobor s drugim dionicima na području klasične glazbe važan je aspekt rada ustanove jer kroz ostvarenu sinergiju možemo poboljšati dugoročnu održivost događanja vezanih uz klasičnu glazbu i razvijati njezinu publiku. Kontinuirana međusobna podrška kroz obrazovne programe i kulturne događaje pomaže očuvanju klasične glazbene tradicije za buduće generacije i jačanju kulturnog identiteta zajednice. U konačnici, međusobna suradnja u promicanju klasične glazbe ne samo da podržava umjetnike i njihove izvedbe, već također obogaćuje društvo kroz kulturnu raznolikost i obrazovne inicijative. Snažna partnerska mreža s drugim dionicima u svijetu klasične glazbe stoga je izuzetno značajna za očuvanje, razvoj i širenje klasične glazbene baštine.

# KAZALIŠNE PREDSTAVE ZA ODRASLE

Organizacija kazališnih predstava za odrasle dio je redovnih programa u kulturi koje već godinama provodi POU Samobor. 2023. godine u zgradi Hrvatskog doma uspješno je održan vrlo opsežan kazališni program. Također, Amatersko kazalište POU Samobor – PAX održalo je ukupno 6 izvedbi predstave Stol 22, od toga dvije i na županijskoj i državnoj Smotri.

Datum Kazalište / Predstava Broj posjetitelja

24.1. 18h Teatar Kerekesh: Beba 232

24.1. 20h Teatar Kerekesh: Beba 234

25.1. 18h Teatar Kerekesh: Dobra večer, došao sam po vašu kćer 232

25.1. 20h Teatar Kerekesh: Dobra večer, došao sam po vašu kćer 234

26.1. 18h Hit teatar: Udavače 232

26.1. 20h Hit teatar: Udavače 234

15.2. Hit teatar: Julijin balkon 230

27.3. Svjetski dan kazališta – Kazalište Moruzgva: Tvorničke postavke 229

12.4. GD Histrioni: Mali raj 182

15.4. PAX: Stol 22 (Smotra amatera, Buševec) 60

14.5. PAX: Stol 22 (Smotra amatera, Vodice) 150

27.5. PAX: Stol 22 220

14.6. PAX: Stol 22 220

28.6. PAX: Stol 22 200

18.10. B Glad produkcija: Puni pansion 220

15.11. Teatar Exit: Pluća 181

25.11. Noć kazališta - PAX: Stol 22 180

Ukupan broj odigranih predstava: 17

Ukupan broj posjetitelja: 3.470

Bogata kazališna sezona ponudila je različit spektar predstava, kako bi zadovoljili potrebe zahtjevne kazališne publike. POU Samobor i dalje nastavlja suradnju s eminentnim kazalištima iz Hrvatske kao što su Teatar Exit, Kazalište Moruzgva, Hit teatar, GD Histrioni i Teatar Kerekesh.

Tradicionalno, obilježen je Svjetski dan kazališta (27.3.) organizacijom predstave Kazališta Moruzgva te Noć kazališta (25.11.) u sklopu koje su bile organizirane kazališne i popratne aktivnosti: kazališna predstave za djecu u jutarnjim satima i navečer za odrasle, a prije i poslije dječje predstave organizirane su bile i kazališna animacija i radionice.

# AMATERSKO KAZALIŠTE POU SAMOBOR – PAX

Tijekom kontinuiranog i kvalitetnog rada preko 20 godina „Amatersko kazalište POU Samobor - PAX“ prepoznatljivo je na razini cijele županije, ali i šire. Okuplja zaljubljenike u kazalište, a publika koja u velikom broju prati rad kazališta jedan je od glavnih pokazatelja njihovog uspjeha i predstavlja motivaciju za daljnji rad.

Tijekom 2023. godine, u okviru aktivnosti PAX-a, Amaterskog kazališta POU Samobor, provođene su redovite tjedne probe, a sukladno planu, započet je rad na novoj kazališnoj predstavi Stol 22. Osim toga, tijekom godine, organizirane su različite radionice i edukacije kako bi članovima omogućili kvalitetno usavršavanje pod stručnim vodstvom.

Kazališni projekt Stol 22 potpisuje redatelj i član PAX-a, Leonard Vjekoslav Prčić, a tekst su razvili svi članovi PAX-a. Za realizaciju svih elemenata predstave angažirani su i vanjski stručni suradnici. Plesne dionice u predstavi, koje su nastale na scensko/plesnim radionicama, posebno su pohvaljene od strane struke (žiri na županijskom i državnom Festivalu hrvatskih kazališnih amatera), ali i same publike. Također, puno truda uloženo je u pokretnu scenografiju koja je uvelike doprinijela brzim izmjenama scena. I ovaj elemente dobio je pohvalu od strane struke. Popis glumaca u predstavi: Vjekoslav-Leonard Prčić, Jasmina Marić, Luka Solenički, Nataša Filipec, Anja Šintić Plečko, Dražen Perković, Ines Ibrišević, Mirta Bujan, Leon Vrbanović, Tanja Brajković, Matej Žitković i Nikolina Baržić. Scenograf i kostimograf: Sunčana Vran.

Samoborska premijera predstave održana je 27.5.2023. u ispunjenoj dvorani Hrvatskog doma. Zbog velikog interesa publike izvedene su još dvije predstave u lipnju, ponovo pred punom dvoranom. Valja napomenuti da je predstava Stol 22 odabrana kao najbolja na županijskoj razini Festivala hrvatskih kazališnih amatera, dok je na državnoj razini osvojila glavnu nagradu za najbolji dramski tekst ili prilagodbu. Predstava je izvedena i u sklopu manifestacije Noć kazališta, u ispunjenoj dvorani Hrvatskog doma.

*„Arhitektura“ ove predstave jest zadivljujuće precizna, a istovremeno je slojevita, duboko promišljena pa i filozofična, na najbolji mogući način…* *Igrali su suvereno, predano, inteligentno, duhovito. Sjajna ekipa, sjajan tim, predstava koja je značajna, ne samo za kazališni život!*  (dr. sc. Dubravka Crnojević-Carić, akademska glumica, redateljica, teatrologinja)

Kazališne predstave za odrasle u 2023. godini polučile su izvrstan odaziv publike, čak 3.570 gledatelja. U usporedbi s 2022. godinom, kada je bilo 2.232 gledatelja, ove godine je broj gledatelja porastao za nevjerojatnih 60%. To je jasna povratna informacija naše publike o kvaliteti rada POU Samobor na području kazališnih predstava za odrasle i važnosti organizacije ovakvih sadržaja za kulturu našeg Grada.

# DJEČJI SVIJET NEDJELJOM U 5 (KAZALIŠNE PREDSTAVE ZA DJECU)

Dječji svijet nedjeljom u 5 program je namijenjen djeci predškolskog i mlađeg školskog uzrasta. Održava se nedjeljom u 17 sati u dvorani Hrvatskog doma, a u programu se izmjenjuju filmske projekcije i kazališne predstave. Nakon predstava uvijek se održavaju i kreativne radionice za djecu povezane s temom predstava.

Datum Kazalište / Predstava Broj posjetitelja

22.1. Dječje kazalište Dubrava: Peća i vuk 153

12.2. Teatar Poco Loco: Ljubiti samo ljubiti 63

26.2. Scena Gorica: Avijonko se ženi 168

19.3. Teatar Naranča: Ljepotica i Zvijer 161

23.4. GK Zorin dom, Karlovac: Korak po korak do čiste planete 97

7.5. Kazališna družina IBM: Ružno pače 164

28.5. Cirkus Punkt: generacija XYZ 100

2.7. Scena IBM: Ivica i Marica 150

17.9. Scena IBM: Crvenkapica 140

8.10. Teatar Naranča: Trnoružica 220

29.10. Tvornica lutaka: Dva praščića 172

12.11. Luka Vidović: magic show za cijelu obitelj 234

25.11. Noć kazališta - Dječje kazalište Dubrava: Bit će strašno kad odrastem 240

3.12. Tvornica lutaka: Božić kod gospodina Grincajga 227

17.12. Teatar Naranča: Božićna priča 233

Ukupan broj odigranih predstava: 15

Ukupan broj posjetitelja: 2.522

Kao i na području kazališnih predstava za odrasle, kazališne predstave za djecu također su imale izvrstan odaziv publike u 2023. godine te nastavile s trendom rasta posjećenosti, prvenstveno zahvaljujući suradnja s renomiranim dječjim kazalištima (GK Zorin dom, Scena IBM, Tvornica lutaka itd.), ali i kvalitetnom organizacijom samih predstava. U usporedbi s 2022. godino (1.508 gledatelja), došlo je do porasta posjećenosti dječjih predstava od čak 67%, što ponovo daje jasnu povratnu informaciju o kvaliteti rada POU Samobor, ali i o važnosti organizacije dječjih kazališnih predstava.

**ORGANIZIRANE KAZALIŠNE PREDSTAVE ZA DJEČJE VRTIĆE I ŠKOLE**

Datum Kazalište / Predstava Broj posjetitelja

28.11. Teatar Tirena: Drugačiji 227

U suradnji s Osnovnom školom Samobor u 2023. godini realizirana je i posebno organizirana predstava za djecu viših razreda osnovne škole na temu prihvaćanja različitosti među djecom i prevencije nasilja među djecom.

Valja napomenuti da je izuzetno važnosti omogućiti djeci našeg grada posjet kvalitetnim kazališnim predstavama jer im to iskustvo razvija maštu i kreativnost, potiče socijalni razvoj i interakciju s drugom djecom, emotivni i kognitivni razvoj, kao i važne obrazovne vrijednosti. Dječje predstave uvijek imaju edukativni element potičući učenje kroz zabavu. Tematike kao što su prijateljstvo, ljubaznost, važnost suradnje i druge moralne vrijednosti prenose se kroz priče i likove i postaju dio svijeta malih gledatelja, što je posebno važnu sada kada su djeca okružena mnogobrojnim audio-vizualnim sadržajima koji im prenose upitne moralne vrijednosti.

# VRAZOVA LJUBICA - Festival ljubavne poezije

Vrazova Ljubica - festival ljubavne poezije je dugogodišnja tradicionalna manifestacija koja se održava od 1991. godine i ima značajan utjecaj na književnu zajednicu na nacionalnoj razini, s međunarodnim dosezima. Ovaj projekt je privukao velik broj pjesnika i zaljubljenika u poeziju, a posljednjih godina posebno se ističe širenje publike na sve dobne skupine. Festival je osmišljen tako da obuhvati programe namijenjene najmlađim sudionicima, kao i raznoliku publiku koja uživa u poeziji iz različitih životnih doba.

U 2023. godini program festivala odvijao se na nekoliko lokacija u Samoboru, u vremenskom razdoblju od 1. - 17. lipnja te je bio podijeljen u glavni i popratni program.

USUSRET LJUBICI (popratni program):

21. 4. – u suradnji sa srednjim školama Samobora predstavljanje Vrazove Ljubice - festivala ljubavne poezije, povodom Noći knjige 2023.

11. 5., četvrtak u 18h - Knjižnica Brežice PJESNIČKA VEČER I PREDSTAVLJANJE 34. FESTIVALA LJUBAVNE POEZIJE – VRAZOVA LJUBICA, Đurđica Runtas i Miroslav Tičar – samoborski Vraz i Ljubica, glazbena pratnja Marko Vucković, gitara

2. - 14. 6. - Prolaz hrvatskih pjesnika i Samoborski muzej PRIČA O CRVENOJ JABUCI - vođena grupna šetnja i radionica za djecu, suradnja sa Samoborskim muzejom

1. 6., četvrtak, 19h – Gradska knjižnica Samobor, Odjel za odrasle UVOD U POEZIJU – razgovor o poeziji i čitanje stihova po izboru Jadranke Brnčić i Milana Žegarca, organizator GKS

7. 6. - 9. 7., srijeda u 20h otvorenje izložbe RUŽA I IVAN MEŠTROVIĆ – PRIČA O LJUBAVI, PRIJATELJSTVU I UMJETNOSTI – Galerija Prica

10. i 11. 6., subota i nedjelja, 20h - Pop Up Art kino - Filmska projekcija - NERUDA, drama

17. 6., nedjelja, Trg Matice hrvatske 6 – 9h - Buđenje uz ljubavnu poeziju – podizanje balonom

10 i 12h - Šetnja s Ljubicom - vođena kostimirana šetnja – u suradnji sa Samobor walking tours (početna točka Kino Samobor, nije potrebna prijava)

Zagrebački vergl – popularna glazba prošlog stoljeća, verglaša Hadžija

Cirkultura – akrobacije 19. st Glazba u prolazu – glazba 19. st

10 -12h – Slikam ti stih - radionica slikanja stihova s ploča iz Prolaza hrvatskih pjesnika, za školsku djecu, suradnja s Plavim borom

10h – 12h – Bunkerov stihodvoboj - jedan na jedan, iskušajte svoje znanje o ljubavnoj poeziji

GLAVNI PROGRAM:

15. 6., četvrtak, 19 sati - Trg Matice hrvatske ROŽE ZA LJUBICU - večer mladih hrvatskih pjesnika u izboru Gorana Čolakhodžića, glazba Dunjaluk

16. 6., petak, 18 sati – Galerija Prica GOST (I) ONA KOD VRAZA - pjesnička večer Ogranka Matice hrvatske Samobor i njihovih gostiju uz nastup Filipa Dražine i Marina Rimca

17. 6., subota, 17 sati - Prolaz hrvatskih pjesnika SUSRET PJESNIKA NA LJUBIČINOM GROBU - svečano otkrivanje ploče sa stihovima Sonje Manojlović 17. 6., subota, 18 sati - Trg Matice hrvatske 34. VEČER HRVATSKE LJUBAVNE POEZIJE - stihove govore poznati hrvatski pjesnici uz glazbu At Ease (Željka Veverec, Toni Starešinić, Đuro Dobranić) Promocija Zbirke hrvatske ljubavne poezije (2023.) Ulaz na sva događanja besplatan.

U 2023. godini na programu Rože za Ljubicu sudjelovali su mladi nagrađivani pjesnici Silba Ljutak, Nikola Serdar, Goran Čolakhodžić i Patrik Gregurec, dok su na završnoj pjesničkoj večeri sudjelovali mnogobrojni renomirani pjesnici ( Alfirević Acija, Brkan Božica, Burazer Diana, Grijak Cvijeta, Horvat Ana (Jasna Palčec), Kavelj Mate, Keglević Toni, Kristić Nikola, Orak Tugomir, Šešelj Stjepan, Šimunić Zrinko, Vrabec Predrag, Zekanović Tomislav, Zubović Sonja, Žitnik Davorin Žito, i dr.).

U realizaciji Festivala surađivali smo s Društvom hrvatskih književnika, Vijećem slovenske nacionalne manjine Grada Zagreba, Samoborskim muzejom, Gradskom knjižnicom Samobor, samoborskim srednjim školama, TZ Samobor, Ogrankom Matice hrvatske Samobor, Plavim borom, Centrom za mlade Bunker. Ove smo godine dogovorili i nove programske suradnje (Cirkultura, Knjižnica Brežice, Udruga Oživljena povijest), koje su se pokazale vrlo atraktivne i privukle dodatan broj novih posjetitelja festivala.

Uz dodatnu podršku Grada Samobora programski je festival obogaćen novim sadržajima za široku publiku - sudjelovanje kostimiranih povijesnih likova i glazba na nekoliko lokacija u centru Grada, buđenje uz poeziju i glazbu balonom na vrući zrak, likovne radionice – slikanje stihova iz Prolaza hrvatskih pjesnika, stručne vođene šetnje centrom Samobora, vezane za povijest festivala i njegovu okosnicu, koje su sve dodatno povećale posjećenost festivala, njegovu prepoznatljivost i atraktivnost. Zbog svega navedenog, manifestacija je 2023. godine bila i dodatno medijski popraćena.

Ukupan broj posjetitelja programa: 705

Kako bi privukli što veći broj posjetitelja, u 2023. godini smo organizirali i dodatne promotivne aktivnosti:

* postavljanjem zastava velikih formata sa stihovima postavljenim na zgrade u centru grada
* postavljanje plakati i jumbo plakati na području grada,
* sudjelovanje u radijskim i televizijskim emisijama o kulturi (Dobro jutro Hrvatska, Pola ure kulture),
* kontinuirano promoviranje festival na FB stranici Vrazova Ljubica, FB stranici POU Samobor i Interne stranici.

Kako bi dodatno promovirali festival, održano je 21.3. po treći puta događanje **Poezija u prolazu**, u suradnji s Ogrankom Matice hrvatske u Samoboru, povodom Svjetskog dana poezije i obljetnice rođenje Josipa Prudeusa. Članovi Ogranka Matice Hrvatske Samobor čitali su svoje pjesme, a pročitana je i pjesma Josipa Jože Prudeusa, začetnika Festivala Vrazova Ljubica. Tijekom jutra održana je radionica za osnovnoškolce na temu poezije.

Broj posjetitelja: 35

U zaključku možemo reći da je Festival ljubavne poezije Vrazova Ljubica u Samoboru postao neizostavan dio kulturne baštine, okupljajući pjesnike već trideset i četiri godine u spomen na nesretnu ljubav između Stanka Vraza i Julijane Cantilly. Ovaj događaj ne samo da čuva uspomenu na prošlu ljubav, već i pruža priliku suvremenim pjesnicima da izraze svoje emocije kroz neobjavljene ljubavne stihove, čineći Samobor gradom pjesnika i mjestom gdje se ljubav pretače u riječi.

Uz sve navedeno, posebno je vrijedno istaknuti da se tijekom godina Festival ljubavne poezije Vrazova Ljubica u Samoboru nije samo održao kao tradicionalna kulturna manifestacija, već je i zabilježio kontinuirani rast broja sudionika i posjetitelja. Sve veći interes javnosti svjedoči o tome kako ljubav prema poeziji i spomen na Vrazovu Ljubicu privlače sve više zaljubljenika u književnost ali i široku publiku, čineći festival još snažnijim izrazom ljubavi prema riječima.

# GALERIJA PRICA

Muzejsko-galerijski program u Galeriji Prica i Art Roomu Bunker je u 2023. godina bio iznimno bogat i sadržajan. **U 3 izložbena prostora (Galerija Prica, Male dvorane Galerije Prica i Art Rooma Centar za mlade Bunker) realizirane su ukupno čak 23 izložbi, 52 radionice koje su pratile izložbe te 21 organizirano vođenje po stalnom postavu i povremenim izložbama. Ukupna posjećenost svih navedenih programa bila je 7.541 posjetitelja, što predstavlja ogroman skok u posjećenosti u odnosu na 2022. godinu kada je ukupno bio 6.121 posjetitelj.**

Iako su u nastavku izvješća pobrojane sve aktivnosti Galerija Prica, sukladno naputcima Muzejsko dokumentacijskog centra, ipak želimo na početku izvješća o radu Galerije Prica posebno istaknuti 3 izložbe u 2023. godini:

* **Izložba „Ruža i Ivan Meštrović – priča o ljubavi, prijateljstvu i umjetnosti“** koju smo realizirali kao dio programa Festivala ljubavne poezije „Vrazova Ljubica“. Radi se o izložbi koja je pobudila izniman interes publike jer je progovarala o manje poznatom životu i djelovanju Meštrovićeve životne suputnice, Ruže Klein.
* **Izložba „Pohvala pticama; ptice u hrvatskoj likovnoj umjetnosti od 19. stoljeća do danas“** predstavljala je jedinstveni pregled motiv ptice koji smo predstavili kroz 90 umjetnika i 121 umjetničko djelom. Pri tome smo ostvarili jedinstvenu suradnju s 12 muzeja širok Hrvatske, 5 privatnih zbirki dok smo 8 umjetnina posudili od samih autora. Osim od stručne javnosti, izložba je bila iznimno dobro posjećena i od strane šire publike, tako da brojimo ukupno čak 1.282 posjetitelja. U sklopu izložbe održano je 15 stručnih vođenja za 273 djece (DV Izvor, OŠ Samobor, OŠ Nova škola i Srednja strukovna škola Samobor) i 15 likovnih radionica sa stručnim vođenjem za 15 razreda u kojem je sudjelovalo 274 djece (DV Izvor, OŠ Samobor, OŠ Bogumil Toni, OŠ Sveta Nedjelja, OŠ Mihaela Šiloboda).
* **Izložba „Dječja pohvala pticama“** u Art Roomu, Centra za mlade Bunker bila je izložba radova koji su pristigli na likovni natječaj koji je Galerija Prica objavila za učenike od 1. do 8. razreda osnovnih škola u gradu Samoboru. Na natječaj su se odazvale 4 osnovne škole – OŠ Samobor, OŠ Bogumila Tonija, OŠ Milana Langa iz Bregane i OŠ Nova škola sa ukupno 226 dječjih radova, što predstavlja izvrstan primjer suradnje odgojno-obrazovnih ustanova i Galerije Prica na promicanju važnosti likovnog izričaja.

Izvješće o radu Galerije Prica sastavljeno je sukladno metodologiji Muzejsko dokumentacijskog centra.

Naziv: Galerija Prica

Tip muzeja: specijalizirani

Vrsta muzeja: umjetnički

Djelokrug: republički

Broj stručnih djelatnika: jedan – viša kustosica

Lokacije:Galerija Prica, Trg Matice hrvatske 6, Samobor

Art room Centra za mlade Bunker, Ulica Savke Dabčević Kučar 8

**1. SAKUPLJANJE GRAĐE**

**1.1. Kupnja**

POU Samobor kupio je umjetničku sliku autora Zlatka Price od privatnog vlasnika:

* Djevojka i pas (Nana), oko 1981., ulje na platnu, 132 x 99 cm

**1.3. Darovanje**

Privatni vlasnik darovao je:

* Zlatko Prica „Tarski ciklus – pokraj broda“, bez datacije (cca 1980.), pastel na papiru, 220 x 180 cm
* Slikarski i osobni predmeti iz Pricinog ateljea u Martićevoj ulici, Zagreb

**2. ZAŠTITA**

**2.1. Preventivna zaštita**

Zaštita i nadzor fundusa te pohrana građe vezani su uz redovitu zaštitu.

**2.4. Ostalo**

Nabavljan je svjetlomjer – radi profesionalnijeg praćenja intenziteta svjetlosti rasvjetnih tijela u Galeriji Prica te dodatna zaštitna oprema (zaštitna troslojna „pucketajuća“ folija sa zračnim mjehurićima) za sigurniji transport slika. Radi osiguravanja optimalne vlage galerijskog prostora u doba grijanja kupljen je ovlaživač zraka Brune.

**3. DOKUMENTACIJA**

**3.1. Inventarna knjiga**

U inventarnu knjigu uvedene su umjetnine navedene pod točkom 1. Inventarna knjiga galerije nalazi se na računalnom programu M++ u kojem je izvršena reorganizacija zbirki tako da je iz jedne „Zbirka Zlatko i Vesna Prica“ (kako je bilo od osnivanja galerije 2002. godine) nastalo nekoliko zbirki sortiranih prema materijalu koji je ušao u Galeriju.

Danas postoje zbirke:

* Zbirka Zlatko i Vesna Prica
* Zbirka Zlatko i Vesna Prica – plakati
* Zbirka donacija umjetnika
* Zbirka donacija Prica
* Zbirka otkupa Prica
* Zbirka plakata

Zbirke se sustavno nadopunjuju i inventariziranju kako ulaze u Galeriju.

**3.3. Fototeka**

Za sve izložbe u organizaciji Galerije Prica načinjena je digitalna fotografska dokumentacija prilikom samog otvorenja izložbe te je i detaljno snimljen postav izložbe za potrebe arhive.

**3.6. Hemeroteka**

U hemeroteku Galerije Prica redovito se pohranjuju obavijesti i prikazi iz medija o izložbama koje organizira Galerija Prica koje su trenutno u digitalnom obliku uklopljene u mape vezane za organizaciju izložbe te u fizičkom obliku u arhivskim kutijama.

Obavijesti se spremaju u digitalnom PDF i fizičkom – papirnatom obliku, a mediji koji su ih objavili u 2023. godini su: Akademija Art, Culturnet, Glasnik SSN, gosucker.net, Grazia, HDLU, HRT 1 lokalnahrvatska.hr, Ludvig dizajn, mdc.hr, metro-portal.hr, mojzagreb.info, Nacional, navezi.info, Oslobođenje, Perceive Art, Radio Samobor, TV Zapad (Kulturama), tzzz.hr, , Večernji list, Vesti RS, vizkultura.hr, wish.hr, Zapad.hr.

**4. KNJIŽNICA**

**4.1. Nabava**

Kupnja: Gemälde galerije Berlin „Old masters paintings“

Razmjena publikacija: Muzej moderne i suvremene umjetnosti u Rijeci, Jelica Ambruš „Vladimir Filakovac“, Osijek 2009.

Pretplata: Godišnja pretplata na časopis „Art magazin Kontura“

**5. STALNI POSTAV**

Stalni postav Galerije Prica nalazi se na prvom katu zgrade Hrvatskog doma. Izloženo je tridesetak ulja na platnu kao i dvije brončane skulpture akademika Zlatka Price. Djela su prezentirana kronološki i daju jasan pregled umjetničkog razvoja Zlatka Price.

Stalni postav Galerije Prica u prošloj godini dodatno je oplemenjen donacijom osobnih i slikarskih predmete iz ateljea Zlatka Price u Martićevoj ulici u Zagrebu. Povodom toga izdali smo popratni edukativni materijal pod nazivom "Pricin atelje u našoj Galeriji". Tim edukativnim materijalom želimo publici pružiti još jednu dodanu vrijednost - neposrednog upoznavanja s originalnim Pricinim predmetima s kojima je stvarao svoja umjetnička djela. Edukativni materijal se sastoji od 4 mikro cjeline: što je potrebno umjetniku za nastanak jedne slike, tko je bio Zlatko Prica, koje cikluse radova je sve stvorio i cjelina o motivaciji za dolazak u galeriju.

**5.2. Izmjene stalnog postava**

* **Ruža i Ivan Meštrović – priča o ljubavi, prijateljstvu i umjetnosti**

Autorica stručne koncepcije i likovnog postava: Dajana Vlaisavljević i Sabina Kaštelančić

* **Pohvala pticama - ptice u hrvatskoj likovnoj umjetnosti od 19. stoljeća do danas**

Autorica stručne koncepcije i likovnog postava: Dajana Vlaisavljević

**6. STRUČNI RAD**

**6.1. Stručna obrada muzejske građe**

Proučavanje literature, fotografija i ostalih medija vezanih uz rad Zlatka i Vesne Price, stručna obrada i odabir građe iz fundusa Galerije Prica i obrađivanje pronađene nove građe.

**6.7. Publicistička djelatnost stručnih djelatnika**

Glas Muzeja grada Karlovca, god. XXII, broj 20, prosinac 2023., strana 36.- 41., Nikolina Šimunović, viša kustosica Galerije Prica „Trijenale autoportreta – Galerija Prica, POU Samobor“

**6.8. Stručno usavršavanje**

* Virtualna radionica: Edukacija po metodi fraktalnog crteža - MFC: Uvod u metodu, PUNI POTENCIJAL d.o.o., 22. 11. i 29. 11. 2023.
* Međunarodna konferencija „Art (History) in eduactional contexts“, Filozofski fakultet u Zagrebu, 10. – 11. 2. 2023.
* Stručni posjet Beču i izložbi „Peter Bruegel i njegovo vrijeme“ The Albertina Museum Vienna – 6. 5. 2023.
* Webinar NEMO - Network of European museum Organisations: „Create Dangerously: Museums in the Age of Action“, Michael Peter Edson, Digital Cultural Strategist, 14. 2. 2023.
* Webinar NEMO - Network of European museum Organisations: „Cross-border cooperation: Updated toolkit and possibilities of Erasmus+“, Margherita Sani, NEMO, and Evelyn Kaindl-Ranzinger, MUSIS, 3. 3. 2023.
* Webinar NEMO - Network of European museum Organisations: „Emotion Design: How to make your museum meaningful“, Pepijn Wilbers, Studio Louter, 17. 10. 2023.
* Stručni posjet Trstu i izložbi „Homage to Miró“, The Museo Revoltella - Galleria d’Arte Moderna in Trieste – 15. 9. 2023.
* Erasmus + „Digital Tools for Collaboration, Communication, Creativity and Critical Thinking (4Cs)“, Europass Teacher Academy, Berlin - Michela Graciotti, 10. – 15. 7. 2023.

**6.9. Stručna pomoć i konzultacije**

Djelatnica galerije redovno posuđuje i daje na uvid literaturu studentima i zainteresiranim građanima. Građane se često konzultira o radovima Zlatka Price na njihove upite koji stižu mailom ili po osobnom dolasku u Galeriju.

**6.10. Urednički poslovi**

Viša kustosica Galerije Prica urednica je svih tiskanih i digitalnih izdanja vezano za izložbe koje proizlaze iz Galerije Prica i Centra za mlade Bunker.

**6.11. Djelovanje u strukovnim društvima**

Viša kustosica Galerije Prica redovna je članica Hrvatskog muzejskog društva, Društva povjesničara umjetnosti Zagreb i ICOM Hrvatska.

**6.12. Informatički poslovi muzeja**

* Održavanje web stranice Galerije Prica u sklopu stranice Grada Samobor - <https://www.samobor.hr/galerija-prica>
* Održavanje i redovno objavljivanje na Facebook stranici Galerije Prica - <https://hr-hr.facebook.com/galerija.prica/>
* Održavanje web stranice Centra za mlade Bunker, vezano za redoviti izložbeni program u sklopu stranice Grada Samobor - https://www.samobor.hr/bunker
* Održavanje i redovno objavljivanje na Facebook stranici Centra za mlade - https://www.facebook.com/bunker.samobor
* Održavanje baze M++

**6.13. Ostalo**

* Sudjelovanje na Interliberu - 42. izložbi izdavačke djelatnosti hrvatskih muzeja i galerija – 2023.

**9. IZLOŽBENA DJELATNOST**

**IZLOŽBE U GALERIJI PRICA**

**9.1. Noć muzeja 2023. –Vlado Gvozdanović - Govor mramora“**

* Mjesto održavanja i prostor: Mala dvorana Galerije Prica
* Vrijeme trajanja: 27. 1. – 26. 2. 2023.
* Autorica stručne koncepcije i likovnog postava: Nikolina Šimunović
* Autorica predgovora: Nikolina Šimunović
* Opseg: 24 skulpture od mramora
* Web: <https://www.samobor.hr/galerija-prica/vlado-gvozdanovic-govor-mramora-n8515>
* Vrsta: samostalna, tuzemna, studijska, tematska
* Tema: U sklopu Noći muzeja Galerija Prica ugostila je izložbu Vlade Gvozdanovića „Govor mramora“. Ovaj samouki samoborski kipar publici je predstavio svoje skulpture među kojima dominiraju jedra i vjerska tematika. Autoru koji je rođen u vukovarskom Beraku ali danas živi u Samoboru od kud su mu i korijeni bilo je iznimno drago da pred svojom publikom može predstaviti svoja umjetnička djela od bijelog mramora.
* Povodom Noći muzeja predstavljen je Pricin kutak – izložba osobnih predmeta iz ateljea Zlatka Price, za koji je izrađena edukativna knjižica za djecu. Također, povodom Noći muzeja organizirane su likovne PRICAonice „Ptice“– likovne radionice za osnovnoškolski uzrast, a ususret velikoj izložbi iz ciklusa Animalizam u Hrvatskoj likovnoj umjetnosti „Pohvala pticama“.

**9.2. Marko Dajak „(Ne)radnik“**

* Mjesto održavanja i prostor: Mala dvorana Galerije Prica
* Vrijeme trajanja: 28. 3. – 16. 4. 2023.
* Autor stručne koncepcije: Marko Dajak
* Autori likovnog postava: Marko Dajak i Nikolina Šimunović
* Autorica predgovora: Katarina Duplančić
* Opseg: 12 radova na pleksi podlozi + 3 digitalnih crteža na papiru
* Web: <https://www.samobor.hr/galerija-prica/marko-dajak-neradnik-n8686>
* Vrsta: umjetnička, studijska, samostalna
* Tema: Tražeći posao u doba korona-krize kao svježe diplomirani edukator likovne kulture i likovne umjetnosti, Marko Dajak se opetovano razočarava u nesrazmjer uloženog rada i polučenih rezultata te promatra paradoks količine posla koju jedna nezaposlena osoba mora odraditi kako bi (možda) dobila posao. S obzirom na njegovu bogatu povijest rada s grafičkim tehnikama, Dajak pronalazi način da vizualno opiše put jedne nezaposlene osobe.

Koristeći programski software koji prati i bilježi kretanje kursora po ekranu, uspijeva grafički mapirati virtualne kretnje koje su potrebne za prijavu na posao.

Grafičke mape (digitalni grafički zapisi) sačinjavaju okosnicu ovog projekta, a uz njih dolaze i drugi fizički tragovi poput računa, printanja dokumentacije, izvadci s pošte, zakoni i pravilnici, kao i bilješke o vremenu i novcu utrošenom na prijave i odlaske na razgovore.

**9.3. Monika Meglić „Dubrava blues“**

* Mjesto održavanja: Mala dvorana Galerije Prica
* Vrijeme trajanja: 21. 4. - 11. 5. 2023.
* Autorica stručne koncepcije: Monika Meglić
* Autorice likovnog postava: Monika Meglić i Nikolina Šimunović
* Autorica predgovora: Iva Kőrbler
* Opseg: 15 akvarela na papiru
* Web: <https://www.samobor.hr/galerija-prica/monika-meglic-dubrava-blues-n8757>
* Vrsta: umjetnička, studijska, samostalna
* Tema: Pandemijska izolacija stavila nas je u poziciju osjećanja i spoznaje istinske samoće svojeg bića, a da bismo slikali „kao da otkrivamo bijelu stranicu života, potrebne su za to avanture svijesti i avanture samoće“ (Bachelard). Jake duše i među umjetnicima u tom su periodu pronašle način da se bore s tim stanjem kojemu se nije lako nazirao kraj, kao da smo u prostorno-vremenskom vakuumu koji nas stavlja na posebne psiho-emotivne kušnje.

Monika Meglić radila je za to vrijeme – pa sve do sada – seriju intimističkih akvarela posvećenu stanju i osjećaju izolacije koje je u svojem prostoru i u prirodi proživljavala sa svojim mačkom Peleom, biljkama i pticama. Naglašeni florealni prikazi koje se javljaju kroz motive biljaka ili biljnog ornamenta na akvarelima poput dosljedno primijenjenog horror vacui načela za slikaricu „predstavljaju Prirodu kroz organičku formu, dok je arhitektura prostora ono što predstavlja čovjeka. Otuđenost jednog od drugoga pokušava se pobiti njihovim spajanjem“. Spajajući u svakom prizoru autoportret i portret mačka Monika Meglić naglašava koliko joj je u tom vakuumu ljudske interakcije značila bliskost sa svojim ljubimcem te unutrašnjom i vanjskom prirodom. Izolaciju je pratilo i njezino preseljenje u novi kvart, Dubravu,

**9.4. „50 godina Animafestovih plakata“**

* Mjesto održavanja i prostor: Mala dvorana Galerije Prica
* Vrijeme trajanja: 25. 5. – 11. 6. 2023.
* Autorica stručne koncepcije: Paola Orlić
* Autorica likovnog postava: Nikolina Šimunović
* Autorica predgovora: Paola Orlić
* Opseg: 29 plakata
* Web: <https://www.samobor.hr/galerija-prica/50-godina-animafestovih-plakata-n8857>
* Vrsta: umjetnička, povijesna, tuzemna, studijska, skupna
* Tema: Iako stručna artikulacija i pregled najznačajnijih etapa razvoja plakata kao osamostaljenog komunikacijskog medija kod nas odavno obrađuje istaknuta povijesna poglavlja[1], jedan mali, ali indikativan egzemplar gotovo nevjerojatno dugo i tiho izmiče fokusu struke- onaj pregleda i obrade fenomena plakata Svjetskog festivala animiranog filma – Animafesta Zagreb. Iako kao zaokruženi korpus eksponata pod nazivom "Animafestovi plakati" nije nepoznat, štoviše, brižno je sakupljan, nadograđivan i čuvan u arhivi festivala te izlagan u različitim festivalskim obljetničkim prigodama, njegova prezentacija sve do 2022. odnosila se isključivo na izložbeni postav, bez adekvatne prateće publikacije - kataloga u kojem bi pero struke na jednom mjestu kontekstualiziralo njihovu pojavu, valoriziralo njihov značaj i apostrofiralo ih kao primjer kreiranja vizualnog identiteta kulturne manifestacije temeljene na premisi snažnog autorskog potpisa (u vidu ilustracije oko koje se gradi)

**9.5. „Ruža i Ivan Meštrović – priča o ljubavi, prijateljstvu i umjetnosti“**

* Mjesto održavanja i prostor: Galerija Prica
* Vrijeme trajanja: 7. 6. – 9. 7. 2023.
* Autorice stručne koncepcije i likovnog postava: Dajana Vlaisavljević, Sabina Kaštelančić
* Opseg: 14 umjetničkih predmeta od ulja na kartonu, pastela na papiru, ugljen na papiru, sepija na papiru, trajbani bakar, srebro, drvo, konac – vezena slika, bronca i 29 pisma
* Web: <https://www.samobor.hr/galerija-prica/ruza-i-ivan-mestrovic-prica-o-ljubavi-prijateljstvu-i-umjetnosti-n8932>
* Vrsta: umjetnička, tuzemna, studijska, skupna
* Tema: Iznimna životna priča dvoje umjetnika, Ruže i Ivana Meštrovića, o njihovom ne samo umjetničkom, već i ljubavnom te prijateljskom odnosu, ispričana je u Galeriji Prica uz izložbu vrijednih umjetničkih radova koji su autentični svjedoci njihovog vremena. I dok se o Ivanu Meštroviću, svjetski poznatom umjetniku, gotovo sve zna, ova izložba više govori o manje poznatom životu i djelovanju njegove životne suputnice Ruže Klein. Opsežna pisma, koja su Ruža i Ivan Meštrović izmjenjivali za vrijeme braka i nakon rastave, otkrivaju bogatstvo njihovih života, isprepleteno brojnim kulturnim događanjima, putovanjima, susretima s poznatim osobama onoga doba, a istodobno govore o planiranju izložbi i raspravama o njihovim budućim umjetničkim projektima.

**9.6. Diana Sokolić „Reminiscencije“**

* Mjesto održavanja i prostor: Mala dvorana Galerije Prica
* Vrijeme trajanja: 13. – 29. 6. 2023.
* Autorica stručne koncepcije: Diana Sokolić
* Autorice likovnog postava: Diana Sokolić, Iva Körbler i Nikolina Šimunović
* Autorica predgovora: Iva Körbler
* Opseg: 19 crteža ugljenom i pastelom
* Web: <https://www.samobor.hr/galerija-prica/diana-sokolic-reminiscencije-n8943>
* Vrsta: umjetnička, tuzemna, studijska, samostalna
* Tema: Uvijek je posebno interesantno vratiti se na početke nečijeg umjetničkog djelovanja i ranog opusa, na genezu koja je pridonijela da recentni radovi i ciklusi umjetnika budu prepoznati kao iznadprosječna djela unutar suvremene hrvatske umjetnosti. Diana Sokolić svoj je put gradila bez prekida, u kontinuitetu, u serijama crno-bijelih i koloriranih crteža, gdje je savladavala koncept fragmentiranog tijela, razlomljenog prostora, prednjeg i dubinskog plana, svjetla i sjene; odnosno, svega onoga što će se tek u novom tisućljeću javiti u njezinom opusu kroz svjetlosne instalacije, objekte u pleksiglasu, nakit i svjetlosna tijela.

Put od crteža do instalacija trajao je gotovo tri desetljeća, dakle, radovi kojima se umjetnica pozicionirala na hrvatskoj likovnoj sceni nisu nastali najednom ili slučajno. U izboru Diane Sokolić, ona se predstavlja u Galeriji Prica kroz dvadeset godina rada (1981.- 2001.) koji je prethodio svjetlosnim instalacijama, i iz kojeg se vidi uloga svjetla te razvojni put od crteža do instalacija, kao i da trokuti na kasnijim ogrlicama imaju svoje ishodište u crtežu ugljenom koji se veže uz kubo-futurističke elemente stilizacije. Izložit će i dvije intimističke skulpture od keramike malog formata koje ponavljaju motiv ljudskog tijela i zagrljaja s crteža, ali u tri dimenzije. Korisnici: namijenjeno svim uzrastima

**9.7. Vice Glibota „Future Dire“**

* Mjesto održavanja i prostor: Mala dvorana Galerije Prica
* Vrijeme trajanja: 5. 9. – 1. 10. 2023.
* Autor stručne koncepcije: Vice Glibota
* Autori likovnog postava: Sonja Švec Španjol i Vice Glibota
* Autorica predgovora: Sonja Švec Španjol
* Opseg: 10 radova kombinirana tehnika
* Web: <https://www.samobor.hr/galerija-prica/vice-glibota-future-dire-n9159>
* Vrsta: umjetnička, tuzemna, studijska, samostalna
* Tema: Protok vremena u krajnje neprirodnim i izvanrednim okolnostima ostavio je duboki trag na svima nama.

Akademski kipar Vice Glibota u recentnom ciklusu „Future Dire“ kroz medij skulpture, reljefa i instalacije intuitivno progovara o situaciji koju smo proživjeli ukazujući pritom i na našu potencijalnu budućnost. Kako sâm autor kaže, djela nose simboliku egzistencijalne prijetnje kroz hladan i distanciran, mehanički umjetan i vanzemaljski svijet utjelovljen u formi ruševnih i raščlanjenih oblika koji kao da su nekoć predstavljali nešto, a sad postaju relikvije neke davno zaboravljene ere koja se još nije dogodila. Inspiraciju za rad autor pronalazi u dugogodišnjem istraživanju i čitanju literature američkih majstora fikcije, kozmičkog i filozofskog horora. Sve proživljeno i spoznato umjetnik pretače u niz radova prikazanih u stadiju propadanja, urušavanja i kopnjenja. Iz predstavljenih djela možemo iščitati njihovu prošlost (kako su nekada izgledali), ali i predvidjeti njihovu budućnost zbog tendencije ogoljivanja ili rastakanja forme. Upravo ova faza prikaza omogućava uvid u njihovu unutrašnjost, strukturu i jezgru odnosno dopušta nam da se približimo i promotrimo detalje. Cijevi, tube, žice, pločice, kugle, vijci, matice, šarafi i ostali dijelovi mehanizama, fragmenti su nekadašnjeg svijeta iznova sastavljenog u nove slojevite kompozicije koje ukazuju na dotrajalu stvarnost potrošačkog društva i konzumerističkog svijeta u kojem živimo.

**9.8. „Pohvala pticama - ptice u hrvatskoj likovnoj umjetnosti od 19. stoljeća do danas“**

* Mjesto održavanja i prostor: Galerija Prica i Mala dvorana Galerije Prica
* Vrijeme trajanja: 20. 10. – 3. 12. 2023.
* Autorica stručne koncepcije: Dajana Vlaisavljević
* Autorice likovnog postava: Dajana Vlaisavljević i Nikolina Šimunović
* Autorice predgovora: Dajana Vlaisavljević i Nikolina Šimunović
* Opseg: 121 crtež, grafika, slika, plakata, skulptura i medalja
* Web: <https://www.samobor.hr/galerija-prica/pohvala-pticama-ptice-u-hrvatskoj-likovnoj-umjetnosti-od-19-stoljeca-do-danas-n9270>
* Vrsta: umjetnička, tuzemna, studijska, skupna, tematska
* Tema: Izložbom Pohvala pticama - ptice u hrvatskoj likovnoj umjetnosti od 19. stoljeća do danas nastavili smo istraživanje animalističkih motiva i tema u hrvatskoj likovnoj umjetnosti u sklopu započetog ciklusa Animalizam u hrvatskoj likovnoj umjetnosti koju smo pokrenuli 2013. godine obradivši temu psa, a nastavili 2019. godine s temom mačke.

Realiziranom izložbom istražili smo pojavnost motiva ptice u različitim stilskim razdobljima i brojnim umjetničkim pristupima. Također će ukazalo na raznolika ikonografska tumačenja motiva koja uključuju sve vrste ptica, a djela na izložbi bila su predstavljena u nekoliko tematskih grupa i u različitim medijski likovnim oblicima, od crteža i grafika, slika i plakata do skulptura i medalja.

Na izložbi su bila predstavljena likovna ostvarenja brojnih relevantnih hrvatskih umjetnika nastala u razdoblju od gotovo dva stoljeća, a djela su posuđena iz muzejsko galerijskih ustanova te privatnih zbirki i od samih autora. Pri tome smo ostvarili jedinstvenu suradnju s 12 muzeja širok Hrvatske (Galerija Klovićevi dvori, Muzej suvremene umjetnosti, Nacionalna i sveučilišna knjižnica u Zagrebu, Muzej likovnih umjetnosti; Osijek, Muzej moderne i suvremene umjetnosti; Rijeka, Gradski muzej Vukovar, Nacionalni muzej moderne umjetnosti; Zagreb, Arhiva Atelijera Kožarić, MSU Zagreb. Vlasništvo: Grad Zagreb, Arhiv Tošo Dabac, MSU Zagreb. Vlasništvo: Grad Zagreb, Muzej za umjetnost i obrt, Fondacija Murtić, Gradska galerija Striegl; Sisak), suradnju s 5 privatnih zbirki (Zbirka Mavračić, Zbirka Biškupić, Zbirka Kalečak, Toni Politeo i Roman Pavić) dok smo 8 djela posudili od samih autora.

**9.9. Alen Čabrić, Hrvoje Filipović, Hrvoje Glamuzina, Ivan Čagalj, Jasmina Bauman, Lars Fundberg, Milan Čekić, Zoran Kolarić „U potrazi za gradom“**

* Mjesto održavanja i prostor: Mala dvorana Galerije Prica
* Vrijeme trajanja: 15. 12. 2023. – 7. 1. 2024.
* Autori stručne koncepcije: Stanko Abadžić, Alen Čabrić, Hrvoje Filipović, Hrvoje Glamuzina, Ivan Čagalj, Jasmina Bauman, Lars Fundberg, Milan Čekić, Zoran Kola
* Autori likovnog postava: Hrvoje Filipović i Nikolina Šimunović
* Autor predgovora: Marijan Grakalić
* Opseg: 40 crno – bijelih fotografija na papiru
* Web: <https://www.samobor.hr/galerija-prica/izlozba-fotografija-u-potrazi-za-gradom-n9415>
* Vrsta: umjetnička, tuzemna, studijska, skupna
* Tema: Izložba crno-bijelih fotografija osam autora okupljenih oko majstorske radionice umjetničkog fotografa Stanka Abadžića vraćaju nas, odnosno uvode u onaj nostalgični zanos kakav je obilježio fotografsku umjetnost prije digitalnog doba. Sve je u maniri izbrušene klasike, u igri svjetla i sjena, u nastojanju da se slike života pretvore u umjetničko djelo i tako, onom viđenom i zabilježenom, doda i artističko proširenje stvarnosti. Ljudi i ulice, gradovi i kadrovi, arhitektura i događanja kao da su čarolijom iznikla iz vizura nekog vremeplova u kojem se sve obnavlja kako bi bilo i ostalo suvremeno. Uglavnom sve fotografije (osim nekoliko panorama) klasične su ulične fotografije, ali ne tek kao dokument koji bilježi samo što je ili tko je, nego posjeduju i onu dodatnu estetsku dimenziju koju im daje senzibilitet bezvremenosti. Umjetničko oblikovanje ostvaruje se na počelima dojmljive likovnosti i živog ritma kompozicije slike kako bi se omogućio svakom razumljiv doživljaj.

**OSTALE IZLOŽBE ODRŽANE U SUORGANIZACIJI GALERIJE PRICA u prostoru Galerije Prica:**

**9.10. Izložba kreativne likovne radionice iRPo 2022./2023.**

* Mjesto održavanja: Mala dvorana Galerije Prica
* Vrijeme trajanja: 13. – 21. 5. 2023.
* Autorica stručne koncepcije i predgovora: Irena Podvorac
* Autorice likovnog postava: Irena Podvorac i Nikolina Šimunović
* Opseg: 124 likovna rada - crteži, slike, skulpture izrađeni od strane djece i odraslih
* Web: <https://www.samobor.hr/galerija-prica/izlozba-kreativne-likovne-radionice-irpo-20222023-n8854>
* Vrsta: umjetnička, tuzemna, studijska, skupna
* Tema: Iz godine u godinu radim s novim generacijama i uvijek me iznova fascinira njihovo postupno razvijanje likovne vještine i otkrivanje novih materijala i tehnika. Vježbajući promatranje, igre svjetlosti, kako predmeti bacaju sjene jedni na druge, nijanse i prelijevanje boja, linije i plohe oblika polaznici su otkrili ljepotu koju mnogi i ne primjećuju, jer gledati nije isto što i vidjeti. Istraživanje različitih tehnike crtanja, slikanja, grafike, kiparstva i keramike predstavlja bezgranično zadovoljstvo. Baveći se elementarnim: oblikom, linijom, bojom, proporcijom, ritmom i kompozicijom polaznici su pokazali svoju imaginaciju i zaigranost stvarajući reljef, skulpture, slike, prostorne crteže, kolaže i grafike. Svaki novi izazov je nova avantura. Važna je zabava i zaigranost koju donosi eksperiment i isprobavanje novih metoda.

Polaznici su crtali i slikali po promatranju i mašti, a okušali su se i u kopiranju velikih majstora pokušavajući otkriti tajne njihove vještine i slikarskog rukopisa. Glinom su rađeni ukrasni i uporabni predmeti. Posebno zadovoljstvo i gušt pruža ispijanje napitka iz šalice koju je sam polaznik izradio ili uživanje u svjetlosti koju pruža lampa koju je sam dizajnirao. Kandidati za upis u umjetničku srednju školu pažnju su posvetili crtanju i slikanju po promatranju, kompoziciji modela na papiru, proporciji, međuprostorima, perspektivnom skraćenju, nijansama boja i ujednačenom nanosu boje..

**9.11. Likovna udruga Hobby art „Mit i stvarnost“**

* Mjesto održavanja i prostor: Mala dvorana Galerije Prica, Trg Matice hrvatske 6, Samobor
* Vrijeme trajanja: 1. 7. – 16. 7. 2023.
* Autori koncepcije i likovnog postava: članovi udruge Hobby art
* Autor predgovora: Slaven Jurić
* Opseg: 23 slika rađenih u tehnici akril na platnu
* Web: <https://www.samobor.hr/galerija-prica/likovna-udruga-hobby-art-samobor-mit-i-stvarnost-n9026>
* Vrsta: umjetnička, tuzemna, studijska, skupna, tematska
* Tema: Tisućama godina maštu umjetnika i kreativaca raspiruju izazovne i nadahnjujuće teme mitova i legendi. Spoznajom, u bajkama i mitovima i religijskom sadržaju kriju se univerzalne vrijednosti, koje potječu iz drevnog kolektivnog čovjekova iskustva a otkrivaju obrasce čovjekovog psihološkog sazrijevanja. U tim sadržajima najzastupljeniji je arhetip junaka i njegovog puta do plemenitog cilja. Prema Carlu Gustavu Jungu- to je čovjekovo psihološko sazrijevanje do samospoznaje. Mitološke priče osim što mogu biti inspirativni u umjetničkom izražavanju, današnjem čovjeku mogu biti kompas za kvalitetno življenje života u punini, za zdravu komunikaciju sa samim sobom i svijetom oko sebe, te u konačnici doprinijeti cjelokupnom zdravlju društva.

Primjenjive su na današnjeg čovjeka i društvo kao arhetip nesvjesnog u čovjeku, asocijacijama i ljudskim nagonima. „Talog” kolektivnog iskustva koji u svijest izbija kroz-slike, emocije, situacije kad je svjesna aktivnost smanjena a pojavljuje se spontanost.

**IZLOŽBENI PROGRAM U CENTRU ZA MLADE BUNKER**

**9.12. Marija Prša „Glazbeni pejzaži“**

* Mjesto održavanja i prostor: Centar za mlade Bunker – Art room
* Vrijeme trajanja: 27. 1. – 8. 3. 2023.
* Web: <https://www.samobor.hr/bunker/marija-prsa-glazbeni-pejzazi-n8507>
* Autorica stručne koncepcije: Marija Prša
* Autorice likovnog postava: Marija Prša i Maja Cipek
* Autorice predgovora: Ivana Kordić i Dora Novak
* Opseg: 22 rada – akril i kolaž na drvetu, akril na platnu, akril na glini, ulje na platnu i ulje na lesonitu
* Vrsta: umjetnička, samostalna, studijska
* Tema: Umjetnica svakom radu pristupa na jedinstven način s obzirom na žanrove koji u njenom unutarnjem svijetu pobuđuju različite emocije. Linija i boja glavna su sredstva kojima umjetnica izražava svoje osjetilne doživljaje triju glazbenih žanrova: ambijentalne glazbe, jazza i klasične glazbe. Ovisno o tempu, instrumentima, tonskoj boji glazbala te ugođaju, sposobnošću istovremenog opažanja osjetilima vida i sluha, neke od skladbi predstavlja toplim i prodornim bojama dok druge transparentnim i nježnim. Način na koji je vizualno interpretirala glazbu također je ovisio o žanrovima različitih skladbi. Različiti žanrovi razlikuju se po odabiru podloge za slikanje: za klasičnu glazbu korištena je tehnika akrila na platnu, za jazz glazbu akril i kolaž tehnika na drvenoj podlozi te za ambijentalnu glazbu akril na okruglim glinenim tanjurima.

**9.13. Iva Japec „Geneza“**

* Mjesto održavanja i prostor: Centar za mlade Bunker – Art room
* Vrijeme trajanja: 10. 8. – 22. 4. 2023.
* Web: <https://www.samobor.hr/bunker/iva-japec-geneza-n8621>
* Autorica stručne koncepcije: Iva Japec
* Autorice likovnog postava: Iva Japec, Maja Cipek i Nikolina Šimunović
* Autorica predgovora: Barbara Vujanović
* Opseg: 22 skulpture od gipsa, terakote i brojni crteži u starinskim okvirima
* Vrsta: umjetnička, samostalna, studijska
* Tema: Geneza i kaos, pojmovi u koje mlada kiparica Iva Japec ukotvljuje svoja dva ciklusa skulptura i crteža, označuju međusobno potvrđujuće i divergentne principe. Oboje podrazumijevaju početak, ishodište iz kojega proizlazi univerzalno postojanje i ono individualno, što se u njemu neprestano ulančava. Geneza obuhvaća proces, odnosno način razvitka, koji se može odvijati sukladno mehanizmima kaosa, bezobličnog nereda. Potonji princip istovremeno sugerira nesigurnost, neizvjesno stanje lišeno smisla, ali i mogućnost da se smisao ostvari. Kao smjerokazi na putu ostvarenja, između ostaloga, ukazuju se arhetipski postulati, to jest form(ul)e koje uključuju logiku prethodnih iskustava i onih koji će se tek oživotvoriti.

Iva primjerice odabira smjernice prethodnika poput Michelangela, Augustea Rodina, Antoinea Bourdellea, Ivana Meštrovića i Frane Kršinića. U toj figurativnoj tradiciji, koja se u generacijskim odmacima referirala i inspirirala otprije postignutim, ona pronalazi uporište u fragmentarnoj ili cjelovitoj formi akta, prikazima polunagih žena, temi karijatide i sfinge. Ne uplićući se u doslovne rekapitulacije sadržaja i forme koji su okupirali pažnju njezinih uzora, Iva Japec pomno gradi kompozicije zasebnih figura i skupina, mišljenih autonomno ili povezano s arhitektonskim elementima.

**9.14. Izložba mladih fotografa amatera "Moć vode"**

* Mjesto održavanja i prostor: Centar za mlade Bunker - Art room
* Vrijeme trajanja: 22. 4. – 6. 5. 2023.
* Web: <https://www.samobor.hr/bunker/izlozba-mladih-fotografa-amatera-moc-vode-n8798>
* Autor stručne koncepcije: Marina Vraneković
* Autori likovnog postava: Marina Vraneković i Nikolina Šimunović
* Opseg: 30 fotografija u boji na papiru
* Vrsta: umjetnička, tuzemna, studijska, skupna
* Tema: Riječ je o 30 amaterskih fotografija koje su ušle u uži izbor nakon završetka natječaja za mlade fotografe, a objavljene su i na Facebook stranici Bunkera.

Tema je bila prikazati vodu koja predstavlja život, snagu, ljepotu i zabavu. Nakon prebrojanih "lajkova" na Facebooku, stručni žiri u čijem su sastavu bili viša kustosica Nikolina Šimunović te fotografi Šime Modrić i Dario Tepeš, odlučili su da je od tri fotografije s najvećim brojem glasova najbolja- "Labud", autorice Marije Granić.

**9.15. „Prica u vrtiću“ DV Izvor, područni objekt Bregana**

* Mjesto održavanja i prostor: Centar za mlade Bunker – Art room
* Vrijeme trajanja: 2. - 20. 6. 2023.
* Web: <https://www.samobor.hr/bunker/prica-u-vrticu-dv-izvor-podrucni-objekt-bregana-n8931>
* Autorica likovnog postava i predgovora: Nikolina Šimunović
* Opseg: 24 dječja rada – tempera i akril na papiru
* Vrsta: skupna
* Tema: "Prica u gostima“ projekt je Pučkog otvorenog učilišta Samobor kojim se na nov i inovativan način želi približiti zbirka slika Zlatka Price, koja se nalazi u sklopu Galerije Prica; POU Samobor, djeci i mladima.

Projekt je zamišljen da se u vrtiće i škole na području grada Samobora na jedan dan donosi jedna odabrana slika iz bogate Zbirke Zlatko i Vesna Prica čime se djeci pruža neposredni susret s umjetničkim djelom na temelju čega se dalje uz pomoć pripremljenih edukativnih materijala i radionice obrađuje likovna tema.

Ove godine smo potaknuti pozivom pedagoginje DV Izvor gospođe Mirjane Slamar proširili naše gostovanje na dječji vrtić.

27. 2. 2023. slika: „Stol s mrvom prirodom“, 1959. i 28. 2. 2023. slika: „Crvena prodavačica“, 1960.. Uz kustosicu Galerije Prica Nikolinu Šimunović voditeljica likovnih radionica bila je prof. Nevenka Miklenić. Na radionici su sudjelovala djeca iz 4 vrtićke grupe: Skupina Krijesnice, Skupina Vjeverice, Skupina Tintilinići, Skupina Sunce

**9.16. Isidora Švaga i Zdenko Mikša „Utkane cigle“**

* Mjesto održavanja i prostor: Centar za mlade Bunker – Art room
* Vrijeme trajanja: 23. 6. – 29. 7. 2023.
* Web: <https://www.samobor.hr/bunker/isidora-svaga-i-zdenko-miksa-utkane-cigle-n8945>
* Autori stručne koncepcije: Isidora Švaga i Zdenko Mikša
* Autorica likovnog postava: Zdenko Mikša i Nikolina Šimunović
* Autorica predgovora: Mihaela Zajec
* Opseg: tapiserija i skupina kartonskih kutija
* Vrsta: umjetnička, tuzemna, studijska, skupna
* Tema: Začudan je život, začudna je stvarnost. Ponekad nas stvari - toliko ustaljene i poznate, toliko uobičajene i prolazne - iznenade. Ponekad realnost više djeluje kao fikcija, a izmišljeno preciznije progovara stvarnost. U tim izmaknutim trenucima nerijetko pronalazimo sami sebe, prepoznajemo svoje ideale i želje, obračunavamo se sa strahovima i shvaćamo društvo. Stoga nas ne bi trebale iznenaditi bajkovite i alegorične, mitološke i herojske osnove dvaju različitih umjetnika i slobodno povezanih djela na ovoj izložbi.

Zdenkove cigle nastavak su autorskog izraza u crtežu mladog vizualnog umjetnika Zdenka Mikše, kao i potraga za novim, medijskim i tehničkim potencijalima crteža sama. Autoreferencijalnost i nadrealizam karakterističan su pristup umjetnika koji su sada u dvostrukoj službi: postaviti neke tuđe (a naše) živote, prepune više ili manje važnih dodirnih točaka, u palaču snova koju se oprostoruje kako bi postala vlastita stvarnost ali i arhiv. Pod nebom što ga se dijeli, gubi se taj tanašan zid budnosti i snova.

S druge strane, svoja područja interesa i društvene postavke mlada tekstilna dizajnerica Isidora Švaga prepoznaje u pisanju proslavljenog autora znanstvene fantastike i horora Clivea Barkera. Deskriptivnost i taktilnost “utkanog svijeta” temelji se na čarobnom i magičnom ispreplitanju dvaju svjetova, kao i autorskom sukobu oslobođenog i zatočenog. Kroz platnovez i slobodnu petlju korištenu u rabljenim materijalima, ljudsku se figuru zarobljava potencirajući nelagodu današnjeg trenutka i ukazujući na probleme ekologije, industrije, ali i digitalnih ekstenzija.

**9.17. Fran Marko Vlahinić „Svaki čovjek ima svoj blues“**

* Mjesto održavanja i prostor: Centar za mlade Bunker – Art room
* Vrijeme trajanja: 22. 9. – 7. 10. 2023.
* Web: <https://www.samobor.hr/bunker/alu-u-bunkeru-iii-n8308>
* Autor stručne koncepcije: Fran Marko Vlahinić
* Autori likovnog postava: Fran Marko Vlahinić, Maja Cipek i Nikolina Šimunović
* Autorica predgovora: Barbara Vujanović
* Opseg: 18 radova u sadri, glini i bračkom kamenu, crteži
* Vrsta: umjetnička, tuzemna, studijska, samostalna
* Tema: Kao kipar, Fran Marko Vlahinić vrlo se decidirano kreće utabanim stopama prethodnika. Prateći njegov rad na samostalnim i skupnim izložbama, uočila sam osobitu sklonost prema temama i rukopisu Ivana Meštrovića, posebice iz rane faze stvaralaštva. Fran Marko je, primjerice, varirao Meštrovićeva rješenja ženskih aktova i autoportreta, razvijajući u dijalogu s uzorom kompozicije koje istovremeno evociraju tradiciju i autorovu suverenost pri ovladavanju imperativom figurativnosti i kiparskih tehnika i materijala. Preko Meštrovića, koji je i sam bio usmjeren ka prošlosti, onoj bliskoj kao i onoj udaljenoj, njegovi sljedbenici na taj način neminovno prihvaćaju i pouku Augustea Rodina, ali i drugih umjetnika.

**9.18. "Samobor u očima mladih"** Amaterski foto natječaj

* Mjesto održavanja i prostor: Centar za mlade Bunker – Art room
* Vrijeme trajanja: 21. 9. – 10. 10. 2023.
* Web: <https://www.samobor.hr/bunker/amaterski-foto-natjecaj-n9242>
* Autor stručne koncepcije i likovnog postava: Marina Vraneković
* Opseg: 18 fotografija u boji
* Vrsta: studijska, skupna
* Tema: Želimo vidjeti Samobor onako kako ga vi doživljavate - mjesta na koja volite izlaziti, parkove u kojima se družite s prijateljima, detalje koje su vam zanimljivi, osobe koje povezujete s gradom i sve ono što vam u Samoboru budi emocije.

**9.19. „Dječja pohvala pticama“** likovni natječaj za učenike od 1. do 8. razreda osnovnih škola grada Samobora

* Mjesto održavanja i prostor: Centar za mlade Bunker – Art room
* Vrijeme trajanja: 24. 10. – 18. 11. 2023.
* Web: <https://www.samobor.hr/bunker/djecja-pohvala-pticama-n9281>
* Autor stručne koncepcije i likovnog postava: Nikolina Šimunović i Maja Cipek
* Autorica predgovora: Nikolina Šimunović
* Opseg: dječji crteži u tehnikama: grafika, kolaž, flomaster, ugljen, kreda, tempera, akvarel, olovka, olovka u boji, fotografija, keramika, kaširanje, origami
* Vrsta: tuzemna, studijska, skupna
* Tema: Izložbom Dječja pohvala pticama predstavljamo fascinantne likovne radove djece inspirirane svijetom ptica. Ova izložba je rezultat kreativnosti i maštovitosti malih umjetnika iz različitih škola i uzrasta koji su se odazvali na naš likovni natječaj. Izlažemo radove učenika iz četiri škole na području grada Samobora: OŠ Samobor, OŠ Bogumila Tonija; Samobor, OŠ Milana Langa; Bregana i OŠ Nova škola; Samobor. Prikazane ptice oživljavaju u raznim tehnikama - od šarenih akvarela do crno bijele tehnike ugljena i krede, od šarmantnih origami ptica do pastela u boji, laviranog tuša, olovke, akrila, od drvenih bojica i flomastera do grafičkih otisaka u linorezu i slojevitosti kolaža, od keramičkih i kaširanih ptica do prostornih instalacija i čarobnih vitraja.

**9.20. ALU u Bunkeru IV** - Doria Jantolić, Hana Volner, Ivana Flekštajn i Magdalena Biškup

* Mjesto održavanja i prostor: Centar za mlade Bunker – Art room
* Vrijeme trajanja: 24. 11. – 31. 12. 2023.
* Web: <https://www.samobor.hr/bunker/alu-u-bunkeru-iv-n9382>
* Autori stručne koncepcije: Svjetlan Junaković i Miran Šabić
* Autori likovnog postava: Miran Šabić i Nikolina Šimunović
* Autor predgovora: Svjetlan Junaković
* Opseg: 10 ilustracija – akril na papiru ili digitalni dizajn
* Vrsta: umjetnička, tuzemna, studijska, skupna
* Tema: Na ovogodišnjem, četvrtom po redu, predstavljanju Akademije likovnih umjetnosti u Zagrebu u Galeriji Art room Centra za mlade Bunker odlučili smo predstaviti četiri studentice Grafičkog odsjeka. Studentice su se istaknule predanim radom i trudom koji je prepoznao i međunarodni žiri.

U sklopu festivala dječje knjige Notte di Fiaba u Riva del Garda (Italija) ( Web: www.nottedifiaba.it, Facebook: Notte di fiaba, Instagram: ndf), održan je međunarodni natječaj za ilustratore, koji se na temu različitih autorskih tekstova provodi već desetak godina. Ovogodišnja tema su bila Gu­lliverova putovanja, odnosno jedna duhovita priča inspirirana Gulliverom, iz pera Marca Nuccia, mladog afirmiranog talijanskog pisca. Četiri studentice grafičkog odsjeka, Hana Volner (klasa Junaković), Doria Jantolić (klasa Junaković), Ivana Flekštajn (klasa Šimrak) i Magdalena Biškup (Junaković, na Erasmusu u Antwer­pe­nu), sudjelovale su na međunarodnom natječaju. Ilustracije i story boardovi su nastali pod mentorstvom red prof. art. Svjetlana Junakovića.

**OSTALE IZLOŽBE ODRŽANE U SUORGANIZACIJI CENTRA ZA MLADE BUNKER u prostoru Art Rooma:**

**9.21. „Vrapci na brdu“ – izložba povodom festivala knjiga i planina „Brdo knjiga“**

* Vrijeme trajanja: 18. 5. – 31. 5. 2023.
* Web: <https://brdoknjiga.com/>
* Autor stručne koncepcije i likovnog postava: Željko Žarak
* Opseg: 20 radova u slici, fotografiji i skulpturama
* Vrsta: umjetnička, tuzemna, studijska, skupna
* Tema: Bogat program na pozornici Centra Bunker i gradskim institucijama privukao je na sva događanja zamjetno više ljudi nego prvo izdanje festivala. To je dokaz da su ga zapazili i prigrlili i građani Samobora, ali i šira zajednica ljudi koji dijele strast prema planini, knjizi i umjetnosti. Velik broj poznatih lica i imena na pozornici, ali i u publici svjedočio je o tome da svi oni prepoznaju Brdo kao četverodnevnu prigodu za susret, povezivanje i dijeljenje iskustava.

Sve je počelo zdravicom u galeriji Art Roomu, gdje je izletnička skupina Vrapci, sastavljena od osmero renomiranih likovnih umjetnika, oduševila multimedijskom izložbom „Vrapci na brdu“.

**9.22. Hrvatski 2CV Citroën klub „25 godina korozije, ljubavi i prijateljstva“**

* Vrijeme trajanja: 8. – 20. 9. 2023.
* Web: <https://www.samobor.hr/bunker/hrvatski-2cv-citroen-klub-25-godina-korozije-ljubavi-i-prijateljstva-n9160>
* Autor stručne koncepcije i likovnog postava: Hrvatski 2CV Citroën klub
* Opseg: memorabilije, novinski članci i časopisi posvećeni temi 2CV citroën
* Vrsta: skupna, tematska
* Tema: Izložba prikupljenih i sačuvanih memorabilija kluba: plakati sa susreta, majice, naljepnice, časopise, razglednice, fotografije, kao i pojedine sitne dijelove spačeka, igračke i figurice. Ispred galerije izložili su i nekoliko reprezentativnih vozila članova kluba.

**10. IZDAVAČKA DJELATNOST**

**10.1. Tiskovine**

**Izdavač Galerija Prica - POU Samobor**

* Noć muzeja 2023. –Vlado Gvozdanović - Govor mramora“ - deplijan / plakat izložbe
* Marko Dajak „(Ne)radnik“ - deplijan, dopisnica i plakat izložbe
* Monika Meglić „Dubrava blues“ - deplijan, dopisnica i plakat izložbe
* „50 godina Animafestovih plakata“ - deplijan/plakat izložbe
* „Ruža i Ivan Meštrović – priča o ljubavi, prijateljstvu i umjetnosti“ - Katalog – 24 strane, dopisnica i plakat izložbe
* Diana Sokolić „Reminiscencije“ - deplijan i plakat izložbe
* Vice Glibota „Future Dire“ - deplijan, dopisnica i plakat izložbe
* „Pohvala pticama - ptice u hrvatskoj likovnoj umjetnosti od 19. stoljeća do danas“ - Katalog – 96 strane, dopisnica, plakat, jumbo plakat, city light i roll up plakat izložbe
* Alen Čabrić, Hrvoje Filipović, Hrvoje Glamuzina, Ivan Čagalj, Jasmina Bauman, Lars Fundberg, Milan Čekić, Zoran Kolarić „U potrazi za gradom“ - deplijan, dopisnica i plakat izložbe
* "Pricin atelje u našoj Galeriji" – edukativni materijal

**Izdavač Centar za mlade Bunker – POU Samobor**

* Marija Prša „Glazbeni pejzaži“ - deplijan/plakat izložbe
* Iva Japec „Geneza“ - deplijan/plakat izložbe
* Isidora Švaga i Zdenko Mikša „Utkane cigle“ - deplijan/plakat izložbe
* Fran Marko Vlahinić „Svaki čovjek ima svoj blues“ - deplijan/plakat izložbe
* „Dječja pohvala pticama“ likovni natječaj za učenike od 1. do 8. razreda osnovnih škola grada Samobora - deplijan/plakat izložbe
* ALU u Bunkeru IV – Doria Jantolić, Hana Volner, Ivana Flekštajn i Magdalena Biškup - deplijan/plakat izložbe

**11. EDUKATIVNA DJELATNOST**

**11.1. Vodstva**

Galerija Prica redovno organizira vodstva. U 2023. realizirana su 22 stručna vodstva za grupe djece osnovnoškolskog i srednjoškolskog uzrasta (DV Bregana, DV Izvor, OŠ Samobor, OŠ Nova škola, OŠ Bogumila Tonija, Gimnazija Samobor, Srednja strukova škola Samobor) – ukupno 408 posjetitelja

**11.3. Radionice i igraonice**

U Galeriji Prica u 2023. godini organizirane su tri vrste radionica:

1. „Umjetnost za djecu“ tematske radionice vezane uz stalni postav i aktualnu, privremenu izložbu – 30 radionica
2. „Prica u vrtiću“ ciklus likovnih radionica gostovanja originalne slike Zlatka Price van Galerije – DV Bregana 4 vrtićke skupine (Skupina Krijesnice, Skupina Vjeverice, Skupina Tintilinići i Skupina Sunce)
3. Likovne PRICAonice - seriju likovnih radionica za djecu 1. – 8. razreda otvorenih za javnost (Ljetne PRICAonice, Adventske PRICAonice i Likovne PRICAonice povodom izložbe u GP) – 18 radionica
4. Radionice u GP u organizaciji vanjskih suradnika:

Udruga IDEM – likovne radionice za naprednu djecu – 2 grupe

Ljetna i zimska škola znanosti i tehnologije – voditelj Dalibor Paar

Broj posjetitelja u 2023. godini na likovnim edukativnim radionicama – 1.045 djece.

**12. ODNOSI SA JAVNOŠĆU**

**12.1. Press**

Sve izložbe i programi organizirani u Galeriji Prica popraćeni su u dnevnom, tjednom i mjesečnom tisku, kao i na internetskim portalima brojnih stranica specijaliziranih za umjetnost: TV Zapad, Večernji list, Jutarnji list, Novi list, 24 sata, Vijenac, Samoborski list, Samoborske novine, Glasnik Samobora i Svete Nedelje, Naš Samobor, Radio Sljeme, Radio Samobor, Radio Kaj, Dobro jutro kultura, Dobro jutro Hrvatska, Vijesti iz kulture, Culturenet,

Internet: Akademija art-net, Dnevni kulturni info, Fora info, Kamo, Kultura, Kulturpunkt.

# KINO SAMOBOR

1. **SAŽETAK**

Redovni filmski program u 2023. god. Prikazivan je na dvije lokacije; u dvorani Hrvatskog doma prikazivala se glavnina redovnog programa, dok je u Pop up ART kinu prikazivan program većinom europske produkcije. Također tokom godine prikazivani su filmovi i u mnogobrojnim posebnim kino programima kao što su Kino na putu, Ljetno kino na otvorenom, Moje malo kino, Senzorne projekcije, ali i prigodni programi u sklopu obilježavanja važnih datuma kroz godinu.

Redovan program u dvorani Hrvatskog doma činila su tri filmska naslova tjedno, prikazivani u četiri dana od petka do ponedjeljka. Petkom su prikazivane dvije projekcije s početkom od 19h i 21h. Subotom i nedjeljom su prikazivane projekcije od 11h, 17h, 19h i 21h. Ponedjeljkom su prikazivana dva filma u terminima od 18h i 20h. Za potrebe školskih ili ostalih predstava, projekcije su bile i u ostale dane u tjednu, a termini su definirani prema dogovoru. U Pop up ART kinu filmski se program održavao subotom i nedjeljom od 18h i od 20h.

Kao i do sada kino je nastavilo surađivati s različitim distributerima filmova: Con-film, BLITZ film distribucija, Duplicato, Discovery, Radar, Editus, Restart label, Split FMFS, Zagreb FF, Hulahop i MCF Hrvatska. Udio europskih filmskih naslova je 64% i obuhvaća 35 različitih zemalja.

**Tijekom 2023. god. u samoborskom kinu prikazano je 266 filmskih naslova u 789 projekcija, koje je ukupno posjetilo 28.082 gledatelja. U odnosu na 2022. godinu, radi se o porastu broja gledatelja od čak 12% (24.966 gledatelja u 2022. godini) te o pozitivnom trendu rasta nakon COVID-19 pandemije već treću godinu za redom (11.999 gledatelja 2020.godine, 16.922 gledatelja 2021. godine).**

1. **RASPORED FILMOVA PO MJESECIMA**

Siječanj 2023.

Broj filmova 23

Broj predstava 62

Broj posjetitelja 2.467

Naslovi filmova prikazanih u siječnju:

Put oko svijeta u 80 dana, Kapa, Stric, Marginalci, Vlak u snijegu, Zbornica, Ljeto kada sam naučila letjeti, Nosila je rubac črleni, Ilyricum, Tvornice radnicima, Kapetanica Nova, Space boy, Cvrčak i mravica, Operacija Fortune: Prevara stoljeća, Megan, Priče iz skrivenog grada: Neustrašiva Dina, Krivotvoritelj, Opasan let, Babylon, Medo sa sjevera 4, Obje strane oštrice, Everest mladi jeti, Vojvoda

Veljača 2023.

Broj filmova 24

Broj predstava 67

Broj posjetitelja 1.781

Naslovi filmova prikazanih u veljači:

Cvrčak i mravica, Asterix: Srednje kraljevstvo, Čovjek zvan Otto, Neustrašiva Dina, Sve u isto vrijeme, Glava velike ribe, Neustrašiva njuška, Čarobni Mike: Posljednji ples, Titanic, Mama Mu se vraća kući, Tonka će sutra, Škola čarobnih životinja, Jež bodljikavko, Duhovi otoka, Nikica u potrazi za blagom, Ant man i Wasp: Kvantumanija, Što ljubav ima s tim, Poslije sunca, Pastanian i tri njušketira, Kokainski medvjed, Netko kuca na vrata kolibe, Nemir, Asterix: Tajna čarobnog napitka, Trokut tuge

Ožujak 2023.

Broj filmova 31

Broj predstava 69

Broj posjetitelja 2.563

Naslovi filmova prikazanih u ožujku:

Mačak u čizmama, Tar, Fabelmanovi, Crvena panda, Kit, Korzet, Ljeto kada sam naučila letjeti, Prave riječi, Močvarna rupa, Genijalni mladi um, Marmaduke, Uzimam možda, Creed 3, Roka mijenja svijet, Ona je rekla, Saint omer, Vrisak 6, Shazam: Bijes bogova, Pastanian, Tragovi, Sune i Sune, Ljeto u Brooklynu, Dnevnik Pauline P., 65, John Wick 4, Ups 2 avantura se nastavlja, Najljepši dječak na svijetu, Cvrčak i mravica, Dungeons and Dragons: Čast lopova, Prevara i farsa, Lamborgini

Travanj 2023.

Broj filmova 29

Broj predstava 79

Broj posjetitelja 3.414

Naslovi filmova prikazanih u travnju:

Ups 2 avantura se nastavlja, Dungeons and dragons, Mascarade, Dnevnik Pauline P., Nešto slatko, Ljeto kada sam naučila letjeti, Haker, Super Mario, Papin egzorcist, Air, Sve u isto vrijeme, Divna propast, Renfield, Marmaduke, Na rubu, Cvrčak i mravica, Zecko koš i tajna mrkog hrčka, Nikica u potrazi za blagom, Pčelica Maja 3: Zlatno jaje, Kapetanica Nova, Tri mušketira: Dartagnan, Detektiv Marlowe, Draga buduća djeco, Nemir, Punim plućima, Mavka: Čuvarica šume, Super ćelija, Mafija mama, Crvencipelica i sedam patuljaka

Svibanj 2023.

Broj filmova 32

Broj predstava 63

Broj posjetitelja 1.608

Naslovi filmova prikazanih u svibnju:

Šegrt Hlapić, Super Mario, Čuvari galaksije 3, Mavka, Vodič za ljubav i borbu protiv kapitalizma, Priča sa zapadne strane, Drevna mišologija, Klub zadovoljnih žena, Lov na ubojicu, Dva na dva, Kralj, S one strane, Dnevnik Pauline P., Brzi i žestoki 10, Ponovno ljubav, Osmi povjerenik, Goli, Tko se boji vuka još, Čovjek zvan Ove, Mala sirena, Na krilima časti, 42 sekunde, Aline: Glas ljubavi, Avant, Bijela crna i prava ljubav, Cockpera, Možda se ne moraš vraćati, Možemo to savladati, Oceania, Prezident, Reduction, Sestre

Lipanj 2023.

Broj filmova 22

Broj predstava 48

Broj posjetitelja 1.576

Naslovi filmova prikazanih u lipnju:

Spiderman- putovanje kroz spider svijet, Praznici na talijanski, Hipnotiziran, Mala sirena, Nevin, Neruda, Put oko svijeta u 80 dana, Nevjerojatni Maksim, The Flash, Transformers: Uspon zvijeri, Ljubavni život, Dnevnik Pauline P., Elementi, Misija Kandahar, Cura za sve, Crni demon, Mavka, Ruby: Tinejđerica kraken, Indiana Jones i artefakt sudbine, Ni kriv ni dužan, Detektiv Marlowe, Ainbo: Dobri duh Amazone

Srpanj 2023.

Broj filmova 28

Broj predstava 62

Broj posjetitelja 2.823

Naslovi filmova prikazanih u srpnju:

Ruby, Ni kriv ni dužan, Indiana Jones, Elementi, Ljubav smrt i njemačke marke, Spiderman, Ta luda vjenčanja 3, Mala sirena, Jednog lijepog jutra, Pastanian i tri njušketira, Malci 2, Neustrašiva njuška, Cvrčak i mravica, Vatreno srce, Nevjerojatni Maksim, Nemoguća misija 7: Odmazda, Pakleni provod, Mali Nikica- kako je sve počelo, Vizija leptira, Mavka, Drevna mišologija, Ljeto kada sam naučila letjeti, Barbie, Oppenheimer, Nostalgija, Super Mario, Ups 2- avantura se nastavlja, Kralj lavova

Kolovoz 2023.

Broj filmova 11

Broj predstava 28

Broj posjetitelja 1.462

Naslovi filmova prikazanih u kolovozu:

Dnevnik Pauline P., Tuljani specijalci, Nindža kornjače: Makljaža s mutantima, Barbie, Meg 2: Put u dubinu, Marginalci, Blue beetle, Pušteni s lanca, Put oko svijeta u 80 dana, Ljeto kada sam naučila letjeti, Cvrčak i mravica

Rujan 2023.

Broj filmova 27

Broj predstava 72

Broj posjetitelja 1.592

Naslovi filmova prikazanih u rujnu:

Nestašna zubić vila, Asteroid city, Pravednik 3: Konačno poglavlje, Ruby- tinejđerica kraken, Hotel Pula, Nevjerojatni Maksim, Mia i ja, Moje grčko vjenčanje 3, Drakula- buđenje zla, Beskrajna ljubav, Poslije svega: Finale, Zvuk slobode, Ljeto kada sam naučila letjeti, Cvrčak i mravica, Veće od traume, Dnevnik Pauline P., Sigurno mjesto, Garbura, Tragovi, Mavka, Dora- bijeg u glazbu, Vrapčić Richard 2, Plaćenici 4, Ubojstvo u Veneciji, Psići u ophodnji: Moćni film, Kreator, Slagalica strave X

Listopad 2023.

Broj filmova 28

Broj predstava 64

Broj posjetitelja 3.014

Naslovi filmova prikazanih u listopadu:

Psići u ophodnji: Moćni film, Slagalica strave X, Kreator, Nestašna zubić vila, Do posljednjeg daha, Časna 2, O Joan, Demoni, Godina morskog psa, Bar Atlantik, Kraljica plesa, Guliverov povratak, Ubojice cvjetnog mjeseca, Vrapčić Richard 2, Plaćenici 4, Ubojstvo u Veneciji, Dogman, Trolovi: Bend na okupu, Pet noći kod Fredija, Odmazda, Mama Mu se vraća kući, Servantes iz malog mista, Valdova priča, Oficir s ružom, Zvijeri, Glembajevi, Izgubljena olovka, Palo lišće

Studeni 2023.

Broj filmova 36

Broj predstava 74

Broj posjetitelja 2.611

Naslovi filmova prikazanih u studenom:

Trolovi 3: Bend na okupu, Operativac, Luda lova, Guliverov povratak, Houria, Dnevnik Pauline P., Inspektor Brk i zagonetni slučaj, Čudesni mali crv, Tata je veliki a ja sam mala, T-Rex, Sunce, Ja sam oblutak, Plavi medo, Migranti, Marveli, Kći kralja močvare, Moj život kao Lotta, Crveno nebo, Valdova priča, 20000 vrsta pčela, Igre gladi: Balada pjevica i zmija, T.I.M., Praznici u divljini, Šesti autobus, Plavi kaftan, Želja, Mjesto zločina, Napoleon, Gordon i Paddy, El shat, Pelikan, Snajka- dnevnik očekivanja, Escort, Samo kad se smijem, Smrt djevojčice sa žigicama, Cvrčak i mravica

Prosinac 2023.

Broj filmova 43

Broj predstava 101

Broj posjetitelja 3.171

Naslovi filmova prikazanih u prosincu:

Želja, 3211, Čuvari formule, Inspektor Brk i zagonetni slučaj, Jeanne du Barry, Patke selice, Wonka, Tiha noć, Sedmo nebo, Sva imena božja, Crni petak, Valdova priča, Medino božićno čudo, Sveta obitelj, Baletna haljinica, Baloon, Jež bodljikavko, Kritična točka, Mali vragolan, Mjesec, Pisma na kraju šume, Prvi korak, U bijelim oblacima, Savršen spoj, Zrnce u svemiru, Ta luda vjenčanja 3, Nikica- kako je sve počelo, Aquaman i izgubljeno kraljevstvo, Kolibrić, Franzijeva pučka kuhinja, Limun i bazga, Mali Shimajiro, Mišo i Robin- pingvin, Nova igračka, Vjeverica, Zmaj, Belle i Sebastian, Ekipa iz džungle 2, Samo ne ti, Anatomija Pada, Kapa, Cvrčak i mravica, Everest: Mladi jeti

U sklopu redovnih projekcija i različitih posebnih programa prodano je ukupno 18.986 ulaznica (16.899 u 2022.), dok je na raznim programima sa slobodnim ulazom bilo još 9.096 gledatelja (8.067 u 2022.).

|  |  |  |  |  |  |
| --- | --- | --- | --- | --- | --- |
| **2023.**  **Mjesec** | **PRIKAZANO**  **FILMOVA** | **ODRŽANO**  **PROJEKCIJA** | **DJEČJI**  **SVIJET** | **MATINEJA** | **GLEDATELJA** |
| **Siječanj** | 23 | 62 | 3 | 7 | 2.467 |
| **Veljača** | 24 | 67 | 2 | 7 | 1.781 |
| **Ožujak** | 31 | 69 | 3 | 7 | 2.563 |
| **Travanj** | 29 | 79 | 2 | 8 | 3.414 |
| **Svibanj** | 32 | 63 | 2 | 7 | 1.608 |
| **Lipanj** | 22 | 48 | 2 | 5 | 1.576 |
| **Srpanj** | 28 | 62 | 3 | 8 | 2.823 |
| **Kolovoz** | 11 | 28 | 2 | 4 | 1.462 |
| **Rujan** | 27 | 72 | 3 | 8 | 1.592 |
| **listopad** | 28 | 64 | 2 | 5 | 3.014 |
| **studeni** | 36 | 74 | 2 | 4 | 2.611 |
| **prosinac** | 43 | 101 | 3 | 9 | 3.171 |
| **UKUPNO** | **266** | **789** | **29** | **79** | **28.082** |

1. **POSEBNI DJEČJI PROGRAMI**

**Zimski praznici u kinu – Zimski Filmko**

Za vrijeme trajanja zimskih školskih praznika prikazivali smo prigodan program za djecu. Prvi dio prikazan je 4.1. i 5.1. 2023. god. a sastojao se od dva filma: Put oko svijeta u 80 dana i Kapa. Drugi dio je prikazan 27. i 28. 12. i u njemu su bila dva filma: Kapa i Cvrčak i mravica. Filmovi su prikazani u prijepodnevnom terminu od 11h. Ulaz na sve projekcije bio je slobodan, a filmove je pogledalo 313 posjetitelja.

**Dječje matineje**

U 2023. god. nastavljen je program filmskih matineja subotom i nedjeljom u 11h. Prikazivani su animirani filmovi sinkronizirani na hrvatski jezik. Prikazana su 24 filma u 79 projekcija koje je ukupno posjetilo 2.875 gledatelja. Prosječna gledanost po projekciji iznosi 36 gledatelja. Ovo je drugi najgledaniji termin za dječji kino program. Valja napomenuti da je cijena kino ulaznice na matineji smanjena s 4 eura (redovna cijena ulaznice za djecu) na 2.50 eura, što je zasigurno doprinijelo popularnosti ovog termina.

**Projekcije Dječji svijet nedjeljom u pet**

„Dječji svijet nedjeljom u pet“ naziv je programa prilagođenog najmlađima koji se uglavnom sastoji od animiranih filmova većinom sinkroniziranih na hrvatski, primjerenih mlađoj djeci i osnovnoškolcima, ali i njihovim roditeljima i odraslima, s ciljem stjecanja navike gledanja filmova u kinu te odlazaka i druženja u kinu cijele obitelji.

Filmovi se prikazuju, kako sam naziv kaže, nedjeljom od 17 sati.

Tijekom 2023. god. ukupno je prikazano 29 projekcija dječjeg svijeta, koje je pogledalo 1.114 gledatelja. Prosječna gledanost po projekciji iznosi 38 gledatelja i ove godine to je po prosjeku gledatelja najposjećeniji termin.

Filmovi prikazani u dječjem svijetu: Kapa, Ljeto kada sam naučila letjeti, Cvrčak i mravica, Nikica u potrazi za blagom, Mačak u čizmama, Marmaduke, Dnevnik Pauline p., Super Mario, Mavka: Čuvarica šume, Drevna mišologija, Nevjerojatni Maksim, Elementi, Spiderman- putovanje kroz spider svijet, Ruby: Tinejđerica kraken, Nindža kornjače: Makljaža s mutantima, Nestašna zubić vila, Mia i ja, Vrapčić Richard 2, Psići u ophodnji, Trolovi 3: Bend na okupu, Inspektor Brk i zagonetni slučaj, Želja, Patke selice, Medino božićno čudo

**Proljetni filmko**

Za vrijeme trajanja proljetnih školskih praznika, u kinu je pripremljen prigodni dječji program od četiri filma: Cvrčak i mravica, Zecko koš i tajna Mrkog hrčka, Nikica u potrazi za blagom, Pčelica Maja 3: Zlatno jaje. Projekcije su prikazane od 11.4. do 14.4. u terminu 11h, te je filmove pogledalo 428 gledatelja. Ulaz je bio slobodan.

**Školske projekcije na zahtjev**

U 2023. god. održano je 29 školskih projekcija. Prikazano je 15 filmova koje je ukupno pogledalo 2.756 učenika iz osnovnih škola Samobor, Bogumil Toni, Sveta Nedjelja, Kerestinec, Bregana, Podsused i njihovih područnih škola.

Prikazani filmovi: Cvrčak i mravica, Škola čarobnih životinja, Genijalni mladi um, Sune i Sune, Ljeto u Brooklynu, Dnevnik Pauline P., Haker, Mala sirena, Želja, Praznici u divljini, Medino božićno čudo, Valdova priča, Moj dida je pao s Marsa, Nikica - kako je sve počelo, Belle i Sebastian: Nova generacija.

**Senzorne projekcije**

Senzorne projekcije omogućuju i djeci sa senzornim poteškoćama da s roditeljima dolaze u kino, ali i brojnoj drugoj djeci kojoj ne odgovaraju zamračena kina, preglasni zvuk i sadržaj upitne kvalitete i poruka. Tako je na senzornim projekcijama svijetlo prigušeno, zvuk stišan, djeca mogu šetati, pričati, kretati se, donijeti svoju omiljenu igračku ili dekicu, grickalice i sok, doći u pratnji roditelja, nastavnika, prijatelja, baka, djedova. U kinu Samobor u 2023. god. prikazano je 8 filmova na 10 senzornih projekcija koje je posjetilo 329 gledatelja. Prikazani su animirani filmovi: Asterix: Tajna čarobnog napitka, Everest mladi jeti, Cvrčak i mravica, Crvencipelica i sedam patuljaka, Tko se boji vuka još, Mavka: Čuvarica šume, Mama Mu se vraća kući, Gordon i Paddy. Ulaz je bio slobodan.

**Moj prvi odlazak u kino**

Naziv je to programa Zagreb film festivala namijenjen djeci predškolske dobi, gdje se djeca u uvjetima prigušenog svijetla i stišanog zvuka mogu i slobodno kretati dvoranom kako bi im boravak u kinu i gledanje filma bilo čim ugodnije. U programu su izabrani kratkometražni filmovi primjereni njihovoj dobi. U kinu Samobor program smo prikazali u studenom i prosincu. Prikazana su dva bloka kratkih animiranih filmova: Čudesni mali crv, Tata je veliki a ja sam mala, T-rex, Sunce, Ja sam oblutak, Plavi medo, Migranti, Franzyjeva pučka kuhinja, Limun i bazga, Mali Shimairo, Mišo i Robin – pingvin, Nova igračka, Vjeverica, Zmaj. Ulaz na program bio je besplatan, a ukupno ga je pogledalo 152 gledatelja.

**Samoborski ljetni filmko i Mala filmska akademija**

Tijekom trajanja ljetnih školskih praznika prikazano je ukupno 9 dječjih filmova (8 animiranih i 1 igrani). Filmovi su prikazivani utorkom i srijedom od završetka školske godine do kraja 7. mjeseca, tj. 28.6. do 26.7. u prijepodnevnom terminu od 11h. Projekcije je posjetio 981 gledatelj, a ulaz je bio slobodan. Prikazali smo filmove: Dnevnik Pauline P., Pastanian i tri njušketira, Malci 2, Cvrčak i mravica, Vatreno srce, Mavka- čuvarica šume, Drevna mišologija, Super Mario, Ups 2: avantura se nastavlja.

Tijekom ljetnih školskih praznika održan je i poseban program filmske pismenosti pod nazivom Mala filmska akademija. Već 4. godinu za redom održava se u suradnji s udrugom Sretno dijete, u kojoj se okupljaju stručnjaci za rad s djecom mlađeg školskog uzrasta Program je sastavljen u skladu s Nastavnim planom i programom za osnovnu školu Ministarstva znanosti, obrazovanja i športa, koji se odnosi na nastavu medijske kulture od I. do IV. razreda. Ove godine su radionice filmske pismenosti bile organizirane tijekom srpnja, utorkom i srijedom od 10 do 11h. Kroz 8 organiziranih radionica filmske pismenosti obuhvaćeni su bili različiti pojmovi filmske pismenosti te su djeca kroz radionice i sama iskušavala različite elemente filmskog stvaralaštva. Radionice su za polaznike bile besplatne i osmišljene na način da se mogu polaziti samostalno, svaka za sebe.

**Dan Europskih art kina**

Povodom obilježavanja Dana europskih art kina u dvorani Pop up art kina prikazana su dva nagrađivana španjolska filma: Valdova priča i 20.000 vrsta pčela. Prikazane su dvije projekcije na kojima je ukupno bilo 16 gledatelja. Ulaz za gledatelje je bio slobodan.

**Dan grada Samobora**

U nedjelju 22.10. povodom obilježavanja Dana grada Samobora u kinu je za samoborsku publiku pripremljen prigodni filmski program od tri filma. Za djecu je prikazan animirani film Vrapčić Richard 2, a za odrasle, filmovi Plaćenici 4 i Ubojstvo u Veneciji. Prikazane su četiri projekcije i sve su bile sa slobodnim ulazom što je samoborska publika lijepo prihvatila te je filmove pogledalo 375 gledatelja.

**Maraton kratkometražnog filma**

Povodom najkraćeg dana u godini 21.12., u nezavisnim kinima diljem Hrvatske jedanaesti je put zaredom održan Maraton kratkometražnih filmova te se i kino Samobor uključilo u obilježavanje. Program je održan 16.12. na otvorenom prostoru ispred zgrade kina tako da su zainteresirani gledatelji mogli pogledati koji kratki film u prolazu, pošto se je u neposrednoj blizini održavao samoborski Advent. Prikazano je 11 kratkih filmova podijeljenih u dvije cjeline: Mali domaći maratonci i Mali europski maratonci. Prikazani su filmovi: Baletna haljinica, Baloon, Jež bodljikavko, Kritična točka, Mali vragolan, Moon, Pisma na kraju šume, Prvi korak, U bijelim oblacima, Savršen spoj, Zrnce u svemiru. Filmove je pogledalo 218 gledatelja.

**Dan AV baštine**

Zbog važnosti očuvanja audiovizualne baštine za sljedeće naraštaje Kino mreža je u partnerstvu s Hrvatskim državnim arhivom/Hrvatskom kinotekom od 26. do 29. listopada 2023. po sedmi put održala program povodom Svjetskog dana audiovizualne baštine koji se diljem svijeta tradicionalno obilježava od 2005. godine, kada ga je utemeljio UNESCO. U kinu Samobor tako su 27. i 28.10. prikazana dva filma: Izgubljena olovka i Gospoda Glembajevi. U Pop up Art kinu su prikazana dva filma: Servantes iz Malog mista i Oficir s ružom. Prikazane su ukupno četiri besplatne projekcije koje je pogledalo 206 gledatelja.

**Moje malo kino**

Moje malo kino je projekt koji se provodi u partnerstvu s CZK Čakovec i POU Novska, a koji je započeo u školskoj godini 2022./2023. te se nastavio i u školskoj godini 2023./2024.

U sklopu svake godine projekta razvijen je poseban pedagoški materijal za odabrane filmove, a uz svaku projekciju filma organizirana je radionica filmske pismenosti za djecu.

U 2023. održane su 34 projekcije filmova iz dva projektna razdoblja, koje su svaki puta bile organizirane zajedno s radionicom filmske pismenosti.

Prikazano je ukupno 10 dugometražnih i 6 kratkometražnih filmova. Dugometražni filmovi: Kapetanica Nova, Space boy, Mama Muu se vraća kući, Škola čarobnih životinja, Ljeto kada sam naučila letjeti, Roka mijenja svijet, Kraljica plesa, Valdova priča, Dnevnik Pauline P., Cvrčak i mravica. Kratkometražni filmovi: Nema ljubavi snažnije od naše, Mucica, Tonka će sutra, Jež bodljikavko, Prave riječi, Močvarna rupa.

Na održane 34 projekcije i radionice bilo je ukupno 2.118 učenika.

U sklopu projekta je izrađena web stranici [www.mojemalokino.net](http://www.mojemalokino.net) koja je navedena i na HAVCovj stranici specijaliziranoj za filmsku pismenost [www.filmskapismenost.hr](http://www.filmskapismenost.hr).

Valja napomenuti kako se druga projektna godina (u školskoj godini 2023./2024.) održavala zajedno s HAVC-ovim projektom Mala škola filmske pismenosti.

**Dječji tjedan**

Povodom obilježavanja dječjeg tjedna za djecu samoborskih škola i vrtića smo u kinu prikazali animirani sinkronizirani film Nestašna zubić vila. Prikazane su tri projekcije na kojima je bilo 447 gledatelja. Ulaz je bio besplatan.

|  |  |  |  |
| --- | --- | --- | --- |
| **RBR** | **POSEBNI DJEČJI PROGRAM** | **BROJ PROJEKCIJA** | **BROJ GLEDATELJA** |
| 1 | Zimski praznici u kinu | 4 | 313 |
| 2 | Dječje matineje | 79 | 2.875 |
| 3 | Dječji svijet nedeljom u 5 | 29 | 1.114 |
| 4 | Proljetni filmko | 4 | 428 |
| 5 | Školske projekcije | 29 | 2.756 |
| 6 | Senzorne projekcije | 10 | 329 |
| 7 | Moj prvi odlazak u kino | 2 | 152 |
| 8 | Ljetni filmko | 9 | 981 |
| 9 | Dan europskih art kina | 2 | 16 |
| 10 | Dan grada Samobora | 4 | 375 |
| 11 | Maraton kratkometražnog filma | 11 | 218 |
| 12 | Dan audiovizualne baštine | 4 | 206 |
| 13 | Moje malo kino | 34 | 2.118 |
| 14 | Dječji tjedan | 3 | 447 |
|  | **UKUPNO** | **224** | **12.328** |

1. **POSEBNI PROGRAMI ZA ODRASLE**

**Samoborske premijere hrvatskih filmova**

S ciljem popularizacije domaćeg filma, te približavanja domaćoj publici i poticanja navike gledanja hrvatskog filma, POU Samobor organizira ciklusom pod nazivom „Samoborske premijere hrvatskih filmova“. Obzirom da su se u 2023. godini nakon dugo vremena pojavila dva domaća filma za djecu, i oni su bili uključeni u program Samoborskih premijera koji je inače usmjeren na filmove za odrasle. U 2023. godini održano je stoga šest premijera - prikazani su filmovi Cvrčak i mravica, Glava velike ribe, Dnevnik Pauline P., Tragovi, Punim plućima i Sedmo nebo na kojima su gostovali redatelji i filmska ekipa, koji su nakon projekcije odgovarali na pitanja gledatelja. Filmove na premijerama je pogledalo 714 gledatelja.

**Vidimo se na hrvatskom filmu**

Početkom godine organizirali smo ciklus hrvatskog filma pod nazivom Vidimo se na hrvatskom filmu. Od 7.1. do 16.1. prikazano je devet hrvatskih filmova na 25 projekcija u velikoj dvorani Hrvatskog doma i u Pop up Art kinu. Ulaz na sve projekcije bio je slobodan, a filmove je pogledalo 940 gledatelja. Prikazani su filmovi: Kapa, Stric, Marginalci, Vlak u snijegu, Zbornica, Ljeto kada sam naučila letjeti, Nosila je rubac črleni, Ilirycum, Tvornice radnicima.

**Valentinovo u kinu**

Povodom obilježavanja dana zaljubljenih Valentinova, organiziran je prigodni filmski program. Tako je 14.2. u velikoj kino dvorani prikazan film Čarobni Mike a u Pop up ART kinu prikazan je film Duhovi otoka. Prikazana je po jedna projekcija svakog filma na koje je došlo 67 gledatelja. Ulaz za parove je bio jedan + jedan gratis.

**Ženijalni dani**

I ove su se godine u organizaciji Hrvatske mreže neovisnih kino prikazivača u neovisnim kinima diljem Hrvatske održali Ženijalni dani, prigodni program povodom Međunarodnog dana žena.

POU Samobor se također pridružio obilježavanju te su tom prigodom u Pop up ART kinu prikazana tri filma. Korzet, Roka mijenja svijet, Ona je rekla. Prikazane su četiri projekcije, a filmove je pogledalo 86 gledatelja.

**Gostovanje filmskih festivala**

U sklopu redovnog filmskog programa u Pop up ART kinu prikazivani su filmovi sa tri domaća filmska festivala. Zagreb film festival, Pula film festival i Animafest. Iz programa festivala Zagreb film festival putuje prikazana su četiri filma: Moj život kao Lotta, Crveno nebo, Valdova priča, 20000 vrsta pčela. U sklopu Pula film festivala prikazano je šest filmova: Cvrčak i mravica, Veće od traume, Dnevnik Pauline P., Sigurno mjesto, Garbura, Tragovi. U programu Animafesta prikazano je devet animiranih filmova: Avant, Bijela crna i prava ljubav, Cockpera, Možda se ne trebaš vraćati, Možemo to savladati, Oceania, Prezident, Reduction, Sestre. Sveukupno je prikazano 11 projekcija koje je pogledalo 84 gledatelja.

**Mjesec francuske kulture - Rendez vous au cinema**

Povodom mjeseca francuske kulture u Pop up Art kinu smo prikazali program od četiri francuska filma: O Joan, Demoni, Godina morskog psa, Bar atlantik. Prikazana je po jedna projekcija svakog filma na kojima je ukupno bilo 19 gledatelja.

**Ljetno kino na otvorenom**

**I ove godine prikazan je već tradicionalan program ljetnog kina na otvorenom. Zadržan je koncept da gledatelji donesu dekice i kao na pikniku gledaju filmove uz piće i grickalice. Filmovi su prikazani na velikoj livadi iza kina, između parkirališta i šetnice kod potoka Gradne. Prikazano je 10 filmova na isto toliko projekcija, svakog četvrtka od 29.6. do 31.8.**

**Prikazani filmovi bili su: Ainbo- dobri duh Amazone, Neustrašiva njuška, Nevjerojatni Maksim, Ljeto kada sam naučila letjeti, Kralj lavova, Dnevnik Pauline P., Tuljani specijalci, Marginalci, Put oko svijeta u 80 dana, Cvrčak i mravica. Kao i puno puta do sada, opet se pokazalo da su djeca naša najmnogobrojnija publika te su animirani filmovi bili najposjećeniji. Ulaz na sve projekcije ljetnog kina bio je slobodan, a filmove je pogledalo 1.404 gledatelja.**

**Zlatne matineje**

Projekt je rezultat suradnje samoborskih kulturnih ustanova, s ciljem kontinuiranog pružanja postojećih i novih sadržaja starijim osobama u našem gradu te jačanja socijalizacija i povećanje participacije umirovljenika u društvenom životu. U kinu Samobor se tako u prosjeku jednom mjesečno prikazuju prigodni filmovi za umirovljenike, svaki zadnji utorak u mjesecu u 11h. U 2023. godini je prikazano 10 filmova koje je pogledalo 412 gledatelja. Prikazani su filmovi: Vojvoda, Trokut tuge, Lamborgini, Nemir, Aline glas ljubavi, Detektiv Marlowe, Ljeto kada sam naučila letjeti, Palo lišće, Plavi kaftan, Ta luda vjenčanja 3.

**Mjesec našeg filma**

U sklopu programa Mjesec našeg filma u pop up Art kinu smo od 13.5. do 25.5. prikazali šest hrvatskih filmova. Prikazani su filmovi: Dva na dva, Kralj, S one strane, Šegrt Hlapić, Osmi povjerenik, Goli. Prikazano je šest projekcija na kojima je bilo 58 gledatelja.

**Dan planeta Zemlje**

Povodom obilježavanja međunarodnog Dana planete Zemlje u Pop up Art kinu je 22. i 23. 4. prikazan prigodni program pod nazivom Zeleni ekran u sklop kojeg smo organizirali dvije projekcije filma Kapetanica Nova koje je pogledalo 3 gledatelja.

**Kino na putu**

**Cilj programa je približiti filmsku umjetnost gledateljima iz mjesta koje nemaju kino dvoranu i koji zbog niza razloga (financijskih, socio-demografskih) nisu u mogućnosti doći u kino u Samoboru. Tako smo u 2023. godini putovali u Sveti Martin pod Okićem, Molvice, Klake, Južno naselje - Samobor, Galgovo i Bregana. Ukupno smo putovali 6 puta. Prikazana su 4 filma i to: Šegrt Hlapić, Put oko svijeta u 80 dana, Ljeto kada sam naučila letjeti, Nevjerojatni Maksim. Odaziv publike je bio odličan te je filmove pogledalo 770 posjetitelja. Ulaz je bio slobodan.**

**Dani medijske pismenosti**

Povodom obilježavanja međunarodnog Dana medijske pismenosti u Pop up Art kinu su 29. i 30. 4. prikazana dva filma: Super Mario i Punim plućima. Prikazane su četiri projekcije koje je ukupno pogledalo 105 gledatelja.

**Dan plesa**

5.5. u sklopu programa održanog povodom obilježavanja Dana plesa u velikoj dvorani kina prikazan je film Priča sa zapadne strane. Ulaz na projekciju je bio besplatan, a film je pogledalo 40 gledatelja.

**Otkrij naš novi film**

Od 24.11. do 26.11. prikazana je revija hrvatskog filma pod nazivom Otkrij naš novi film. Projekcije su bile u dvorani Pop up Art kina. Ukupno je prikazano šest filmova na isto toliko projekcija, a pogledalo ih je 50 gledatelja. Prikazani su filmovi: El Shat, Snajka - dnevnik očekivanja, Samo kad se smijem, Pelikan, Escort, Djevojčica sa žigicama.

**Dan sjećanja na žrtve Domovinskog rata i Dan sjećanja na žrtvu Vukovara i Škabrnje**

**Na Dan sjećanja na žrtve Vukovara u pop up Art kinu smo prikazali film Šesti autobus. Prikazana je jedna projekcija koju je pogledalo 22 gledatelja. Ulaz je bio besplatan.**

|  |  |  |  |
| --- | --- | --- | --- |
| **RBR** | **POSEBNI PROGRAM - ODRASLI** | **BROJ PROJEKCIJA** | **BROJ GLEDATELJA** |
| 1 | Samoborske premijere hrvatskih filmova | 6 | 714 |
| 2 | Vidimo se na hrvatskom filmu | 25 | 940 |
| 3 | Valentinovo u kinu | 2 | 67 |
| 4 | Ženijalni dani | 4 | 86 |
| 5 | Gostovanje Filmskih Festivala | 11 | 84 |
| 6 | Mjesec Francuske kulture | 4 | 19 |
| 7 | Ljetno kino na otvorenom | 10 | 1404 |
| 8 | Zlatne matineje | 10 | 412 |
| 9 | Mjesec našeg filma | 6 | 58 |
| 10 | Dan planete Zemlje | 2 | 3 |
| 11 | Kino na putu | 6 | 770 |
| 12 | Dani medijske pismenosti | 4 | 105 |
| 13 | Dan plesa | 1 | 40 |
| 14 | Otkrij naš novi film | 6 | 50 |
| 15 | Dan sjećanja na žrtve Vukovara | 1 | 22 |
|  | **UKUPNO** | **98** | **4.774** |

1. **ANALIZA PROJEKCIJA I GLEDATELJA U 2023. GOD.**

Ove godine prikazana su **266 filmska naslova na ukupno** **789 projekcija, koje je posjetilo 28.082 gledatelja**. Od ukupnog broja gledatelja, 9.096 gledatelja (8.067 u 2022.godini) filmove je gledalo gratis uglavnom na posebnim programima za djecu i odrasle. Prodanih ulaznica ove godine bilo je 18.986 (16.899 u 2022.godini).

U odnosu na 2022. godinu povećan je broj naslova (238 u 2022. godini), broj projekcija (716 u 2022. godini) te se povećao i broj posjetitelja (24.966 u 2022. godini). Dakle, broj projekcija je rastao za 12%, broj prikazanih projekcija za 10%, a broj posjetitelja za 12%.

**Filmovi po državama produkcije:**

SAD – 93 Češka – 4 Peru – 1 Portugal - 1

Hrvatska – 43 Slovenija – 3 Bosna - 1 Litva - 1

Francuska – 36 Norveška - 3 Koreja – 1 Rusija - 1

Njemačka – 15 Nizozemska – 3 Irska - 1 Švicarska - 1

V. Britanija – 9 Japan – 3 Cipar – 1 Čile – 1

Španjolska – 8 Australija – 3 Poljska – 1 Bugarska – 1

Belgija – 6 Austrija – 2 Finska – 1 Slovačka - 1

Švedska – 6 Ukrajina - 2 Brazil - 1

Srbija – 4 Mađarska – 2 Meksiko – 1

Italija – 4 Danska – 1

Od ukupno 266 naslova prikazanih u 2023. godini, 35% prikazanih filmova su bili filmovi američke produkcije. Hrvatski filmovi su na drugom mjestu sa 16% udjela, a filmovi iz svih ostalih zemalja su zauzeli 49% od ukupnog broja filmova.

U odnosu na 2022. godini povećao se broj europskih naslova (173 naslova u 2023. godini u odnosu na 138 naslova u 2022. godini), ali i udio europskih naslova u ukupnom broju prikazanih filmova (64% u 2023. godini u odnosu na 58% u 2022. godini), čime se jasno pokazuje programska preferencija samoborskog kina prema europskim filmskim naslovima i pružanju podrške europskoj filmskoj kulturi.

**Najgledaniji filmovi u 2023. godini:**

1. Cvrčak i mravica – 1.635 gledatelja

2. Dnevnik Pauline P. – 1.606 gledatelja

3. Super Mario Bros Film – 836 gledatelja

4. Ljeto kada sam naučila letjeti – 826 gledatelja

5. Želja – 734 gledatelja

6. Barbie – 696 gledatelja

7. Nestašna zubić vila – 644 gledatelja

8. Put oko svijeta u 80 dana – 546 gledatelja

9. Oppenheimer – 484 gledatelja

10. Psići u ophodnji: Moćni film – 475 gledatelja

11. Valdova priča – 473 gledatelja

12. Mala sirena – 464 gledatelja

13. Trolovi: Bend na okupu – 436 gledatelja

14. Nevjerojatni Maksim – 433 gledatelja

15. Mavka čuvarica šume – 423 gledatelja.

Zahvaljujući iznimno plodnoj godini za hrvatski film (pogotovo za film za djecu), posebno nas raduje činjenica da su 2 najgledanija filma u našem kinu nakon dugo godina upravo dva hrvatska filma za djecu, kako zahvaljujući atraktivnosti samog filma, ali i zahvaljujući nizu posebnih aktivnosti koje smo za njih organizirali.

1. **PROGRAMSKE OBVEZE PO UGOVORU O PROGRAMSKIM OBVEZAMA ZBOG FINANCIRANJA OPREMANJE (2. godina od izvršenja investicijskog programa)**

**Obveza 35% europskih naslova iz najmanje 6 zemalja**

Našem kinu u 2023. godini prikazano je 173 europskih i neameričkih naslova od ukupno 266 filmova, pa udio europskih filmova iznosi 64% i obuhvaća 35 zemalja.

**Obveza 6 hrvatskih dugometražnih naslova**

U našem kinu prikazana su ukupno 43 hrvatska filma, od toga 32 dugometražna. Neki od njih su: Cvrčak i mravica, Dnevnik Pauline P, Escort, Garbura, Glava velike ribe, Glembajevi, Hotel Pula, Illyricum, Kralj, Marginalci, Moj dida je pao s Marsa, Nosila je rubac črleni, Osmi povjerenik, Pelikan, Punim plućima, S one strane, Samo kad se smijem, Sedmo nebo, Sigurno mjesto, Smrt djevojčice sa žigicama, Sveta obitelj, Šegrt Hlapić, Tragovi, Zbornica.

**Obveza 4 projekcije baštinskog filma**

U 2023. godini prikazano je 6 baštinskih filmova: Glembajevi, Izgubljena olovka, Oficir s ružom, Servantes iz Malog mista, Šegrt Hlapić, Vlak u snijegu.

**Obveza 6 dugometražnih dokumentarnih filmova**

U našem kinu prikazano je 9 dugometražnih dokumentarnih filmova: Ljubav smrt i njemačke marke, Snajka: Dnevnik očekivanja, Vodič za ljubav i borbu protiv kapitalizma, Najljepši dječak na svijetu, El Shat nacrt za utopiju, Tvornice radnicima, Draga buduća djeco, Greta, Veće od traume.

**Obveza 20 kratkometražnih filmova**

U 2023. godini prikazano je 25 kratkometražnih filmova u različitim programima: Avant, Bijela crna i prava ljubav, Cockpera, Možda se ne trebaš vraćati, Možemo to savladati, Oceania, Prezident, Reduction, Sestre, Mišo i Robin: Pingvin, Dva na dva, Mucica, Čudesni mali crv, Tata je veliki a ja sam mala, T-rex, Sunce, Ja sam oblutak, Plavi medo, Migranti, Franzyjeva pučka kuhinja, Limun i bazga, Mali Shimairo, Nova igračka, Vjeverica, Zmaj.

**Obveza 6 europskih filmova namijenjenih djeci**

U našem kinu prikazano preko 30 europskih dječjih igranih i animiranih filmova kroz godinu: Bele i Sebastian: Nova generacija, Cvrčak i mravica, Dnevnik Pauline P, Ljeto kada sam naučila letjeti, Vlak u snijegu, Kapetanica Nova, Gordon i Paddy, Kraljica plesa, Valdova priča, Izgubljena olovka, Moj dida je pao s Marsa, Nikica: Kako je sve počelo.

**Obveza 6 edukativnih programa namijenjenih djeci**

U sklopu programa Moje malo kino održane su 34 projekcije i radionice nakon filma s ciljem razvoja filmske pismenosti kod djece i mladih. Prikazano je 10 dugometražnih i 6 kratkometražnih filmova. Dugometražni filmovi: Kapetanica Nova, Space boy, Mama Muu se vraća kući, Škola čarobnih životinja, Ljeto kada sam naučila letjeti, Roka mijenja svijet, Kraljica plesa, Valdova priča, Dnevnik Pauline P., Cvrčak i mravica. Kratkometražni filmovi: Nema ljubavi snažnije od naše, Mucica, Tonka će sutra, Jež bodljikavko, Prave riječi, Močvarna rupa.

**Obveza: 4 posebna programa**

U našem kinu prikazano je preko 20 posebnih programa kroz godinu: Moje malo kino, Filmko, Ljetno kino na otvorenom, Kino na putu, Moj prvi odlazak u kino, Dan AV baštine, Senzorne projekcije, Zeleni ekran, Mjesec Našeg filma, Animafest, Revija hrvatskog filma- Otkrij naš novi film, Maraton kratkometražnog filma, Školske projekcije, Premijere hrvatskih filmova, Zlatne matineje, Mjesec francuskog filma, Dani medijske pismenosti…

**Obveza: za mjesta do 50.000 stanovnika minimalno 150 projekcija godišnje** – održano je 789 projekcija

**Obveza: web stranica** – na web stranici [www.samobor.hr/kino](http://www.samobor.hr/kino) objavljuju se sve relevantne informacije vezane uz program kina

# CENTAR ZA MLADE BUNKER

**Centar za mlade Bunker, kao mjesto koje mladima iz Samobora i okolice pruža mogućnost kvalitetnog provođenja slobodnog vremena i stjecanja raznih vještina, u 2023. godini uspješno je realizirao čak 209 raznovrsnih programa. Od toga je ostvareno 118 samostalnih programa na koje je došlo 11.348 posjetitelja te još 91 program u suradnji s raznim lokalnim, županijskim i nacionalnim dionicima, i brojem od 21.184 posjetitelja. Ukupan broj posjetitelja programa u 2023. godini iznosi 32.532 te je u odnosu na 2022. godinu porastao za čak 35% (24.151 posjetitelja u 2022. godini) što jasno ukazuje na potrebu mladih za ovakvim aktivnostima te kvalitetu rada Centra za mlade Bunker.**

**Glavni cilj djelovanja Centra za mlade Bunker usmjeren je na aktivnosti neformalnog i informalnog učenja sa svrhom jačanja vještina, kompetencija te poticanja aktivnog građanstva među mladima u ciljnoj skupini od 15 do 30 godina.** Kroz ključni program **DOPRI - DOđi, Predloži, Izvedi**, mladi uz stručno vodstvo djelatnika Bunkera, aktivno sudjeluju u kreiranju sadržaja koji obuhvaćaju područja obrazovanja, informiranja, osposobljavanja, mobilnosti, umjetnosti, sporta i zabave. Radi se o visoko participativnom programu u donošenju odluka jer mladi donose odluke na svim razinama Bunkerovog programa, uključujući i financijske.

Kroz ovakav participativni model odlučivanja mladih Bunker potiče aktivno uključivanje mladih u rad Bunkera. Program DOPRI promiče demokratski pristup gdje se mladi smatraju važnim dionicima društva čije ideje, mišljenja i potrebe se uzimaju u obzir prilikom planiranja i provedbe naših programa. Valja istaknuti nekoliko ključnih elemenata **DOPRI participativnog modela odlučivanja mladih**:

* **Inkluzivnost:** Osiguravanje široke zastupljenosti mladih ljudi u procesu odlučivanja jer u naš rad uključujemo različite dobne podskupine mladih, socioekonomske skupine, etničke skupine i druge demografske karakteristike.
* **Edukacija i informiranje:** Pružanje informacija mladima o temama koje se razmatraju kako bi mogli donositi informirane odluke, uključujući i educiranje o samom procesu donošenja odluka.
* **Aktivno sudjelovanje:** Poticanje mladih na aktivno sudjelovanje u raspravama, davanju prijedloga i sudjelovanju u projektima.
* **Konzultacije i dijalog:** Redovito konzultiranje mladih putem javnih poziva ili drugih oblika dijaloga kako bi se osiguralo da njihova mišljenja budu uzeta u obzir.
* **Implementacija prijedloga:** DOPRI program posebno je fokusiran ne samo na slušanje mladih već i na implementiranje njihovih prijedloga kako bi se jasno pokazalo da njihovo sudjelovanje ima stvaran utjecaj.
* **Mentorstvo i podrška:** U Bunkeru kontinuirano pružamo mentorsku podrške mladima kako bi razvili vještine potrebne za sudjelovanje u procesu odlučivanja i implementacije njihovih prijedloga.

Mladima je šest dana u tjednu na raspolaganju **Chill out/Study zona** - prostor koji mogu koristiti za učenje, opuštanje, čitanje knjiga, korištenje VR naočala, igranje društvenih igri, PlayStationa, biljara, stolnog nogometa, stolnog tenisa i drugih sadržaja. U Chill out/Study zoni omogućen je besplatni internet, korištenje printera, papira i kopirnog stroja za potrebe učenja i kreativnog izražavanja. Posebno želimo istaknuti da se u sklopu Study zone nastavio projekt Zadaća za sve u suradnji s udrugom Plavi bor, na kojem desetak aktivnih volontera, većinom studenata, pomaže djeci s manjim mogućnostima i poteškoćama u učenju. Projekt pridonosi stvaranju društva koje je uključivo, raznoliko i obogaćeno međuljudskim odnosima.

U Centru za mlade mladima omogućujemo i tzv. **co-working** prostor za njihove prve poslovne korake. U co-working prostoru mladima je osigurana potrebna infrastruktura (brza internet veza, štampanje, skeniranje i kancelarijski pribor), fleksibilno radni stolovi, interakcija s drugim mladima (informalna, neformalna i formalna) te mogućnost dodatnih edukacija.

Sudjelovanje na većini programa Bunkera (samostalnih i u suorganizaciji) bilo je besplatno za posjetitelje.

Valja naglasiti da kroz rad Centra za mlade Bunker u 2023. godini smo mladima:

* pružali **prilike za sticanje novih vještina i znanja** kroz različite obrazovne programe, radionice i seminare za mlade
* pružali **siguran prostor** gdje mladi mogu dijalogom i različitim aktivnostima razvijati svoje mentalno zdravlje
* pružali **podršku u karijernom razvoju** mladih, bilo da se radi o mogućnostima daljnjeg obrazovanja, zapošljavanja ili razvoja karijere.
* promicali **socijalnu inkluziju** mladih našeg grada - stvaramo prostor gdje mladi ljudi različitih karakteristika mogu međusobno komunicirati, razmjenjivati iskustva i razvijati međusobno razumijevanje.
* promicali **aktivizam i volontiranje** mladih, na indvidualnoj i grupnoj razini
* promicali **kulturnu raznolikost** kroz organizaciju događaja, koncerata, izložbi i drugih kulturnih aktivnosti različitih dionika te pomažemo mladima da razvijaju poštovanje prema različitim kulturama i tradicijama.

**ZABAVNI PROGRAMI**

Zabavni programi Centra za mlade Bunker objedinjuju glazbena događanja, plesne turnire, kvizove, stand-up večeri, turnire u različitim društvenim igrama te događanja s korištenjem novih tehnologija (VR naočale, PlayStation). Posebno se ističu kreativni glazbeni eventi za mlade koji se provode u kontinuitetu, a svake godine nadograđuju inovativnim idejama.

U 2023. održani su sljedeći zabavni programi:

Samoborski rock festival (21.1.), St Patrick Day - Beer Pong Game (17.3.), KUKU$ u Bunkeru (29.4.), Neon Pjena Party (30.6.), Bunker na Furki - koncert grupe Elemental (9.9.), Back To School - Šumica sva se trese (2.9.), Koncert TBF-a povodom Dana grada Samobora (14.10), Halloween Toxic Trash Party (31.10), Večer mladih glazbenika (11.11.), koncert benda Krivi smjer (29.12.).

Mladi su aktivno sudjeluju u svim fazama pripreme i provedbe događanja, birali teme, razrađivali koncept, stvarali vizualna rješenja te sudjelovali u nabavi i izradi rekvizita pri čemu su stekli čitav niz znanja i vještina koje nisu pokrivene u formalnom sustavu obrazovanja. Svakom eventu pristupilo se na inovativan i slojevit način pa se tako, primjerice, temom Halloween Toxic Trash Partyja u 2023. godini željelo potaknuti na razmišljanje o zagađenju okoliša stvaranjem atmosfere toksičnog okoliša u dvorani Bunkera, sa smećem na podu, instalacijama od otpadnog materijala i znakovima upozorenja na zidovima, uz korištenje led neonskih svjetala za dodatni vizualni efekt.

U 2023. godini na inicijativu mladih glazbenika pokrenut je novi program - Večer mladih glazbenika, kojim se prilika za nastup pred većim brojem publike uz profesionalnu opremu daje mladim bendovima u usponu. Koncert se održao 11. studenog, a sudjelovalo je 12 mladih glazbenika. Događanje će dobiti svoj nastavak i u 2024. godini, jer nam je cilj neprestano tražiti i razvijati ideje za poticanje kreativnog stvaralaštva mladih.

Centar za mlade Bunker i u 2023. godini bio je suorganizator open air festivala “Pine Fest” (16. i 17. lipanj) na kojem su nastupala neka od najvećih imena glazbene scene: Sjena, Luzeri, Miach, Jura Stublić & Film, Edo Majka, Grše, Hiljson Mandela, Šarena pojava, AC/DC tribute, Brkovi, Krankšvester, TTM, Buntai i Peki. Pine Fest je ostvario veliku popularnost s rekordnim brojem od oko 15 tisuća posjetitelja.

**INFORMATIVNO-EDUKATIVNI PROGRAMI I PROGRAMI USMJERENI NA ZAPOŠLJAVANJE**

**Informativno-edukativni programi i programi usmjereni na zapošljavanje** važne su komponente rada Centra za mlade Bunker, koje pružaju relevantna znanja i vještine za osobni i profesionalni napredak. Tijekom 2023. godine održan je niz aktivnosti, predavanja, radionica i konferencija koje su mladima pružile širok spektar informacija i prilika pokrivajući razna područja interesa. Neki od istaknutih događanja su

* besplatne radionice programiranja,
* predavanje o korištenju umjetne inteligencije u kreativne svrhe,
* radionice Prvi koraci u web developmentu i Programiraj i izradi vlastiti mobitel,
* prezentacija o Erasmus+ mogućnostima za mlade Razglednica iz Europe,
* interaktivna radionica Zajedno u karijeri, o dualnoj karijeri sportaša,
* predavanje Tonija Miluna Osobne financije - kako bolje upravljati novcem u vrijeme inflacije,
* STEM radionice u Bunkeru i druge edukativne aktivnosti.

Važno je napomenuti da je Centar za mlade Bunker usmjeren i na **pružanje prilike mladima za sticanje prvih radnih iskustava.** Stoga su u Bunkeru vrlo četo mladi angažirani kao vanjski suradnici putem studentskih ugovora. Radi se o vrlo širokom spektru različitih poslova vezanih uz organizaciju Bunkerovih događanja kroz koje mladi stječu čitav niz različitih vještina i znanja. U 2023. godini sva događanja dokumentirali su mladi fotografi i snimatelji, a također su DJ-i na glazbenim događanjima uglavnom bili studenti. Kroz godinu je nastavljena i suradnja s Pravnom klinikom koja djeluje kao sastavnica Pravnog fakulteta Sveučilišta u Zagrebu. Jednom mjesečno za vrijeme trajanja akademske godine, studenti zainteresiranim građanima pružaju besplatnu pravnu pomoć, a na taj način unaprjeđuju pravno obrazovanje usvajanjem praktičnih vještina.

Bunker također ima izravnu ulogu u **povezivanju poslodavaca i mladih**. Putem svojih društvenih mreža, Bunker kroz program Tražiš posao? objavljuje oglase provjerenih i pouzdanih poslodavaca koji traže mlade za rad preko studentskih ugovora.

Iznimno smo zadovoljni što je i u 2023. godini Centar za mlade Bunker bio suorganizator i domaćin nacionalne konferencije **Mladi smo, pa šta? Vol\_2.** Program konferencije osmislili su i organizirali Mladi lideri generacija 2, čime se osigurala njihova aktivna uloga i sudjelovanje u organizacijskom odboru. Konferencija je istaknula važnost mladih i njihovu sposobnost izražavanja potreba te predlaganja rješenja, a panel rasprave fokusirale su se na političku participaciju mladih i njihovo mentalno zdravlje. Neformalni dio uključivao je pub kviz i druženje uz glazbu. Uz Centar za mlade Bunker, partneri u projektu su Udruga Zamisli, Centar za mlade Zagreb i Mreža za aktivaciju mladih.

**UMJETNIČKI PROGRAMI**

Osim redovnog izložbenog programa u Art Room galeriji (koji je detaljno opisan u djelu izvješća o radu Galerije Prica), u Bunkeru su se održali i različiti foto natječaji za mlade fotografe amatere Moć vode, Samobor u očima mladih i Love this shot čime su mnogi mladi autori po prvi put dobili priliku predstaviti i izlagati svoje radove.

Održan je niz kreativnih (DIY) radionica kojima se potiče kreativno izražavanje mladih: Rock painting radionica, Tie-Dye, Ukrasi svoje espadrile, Izradi biljni okvir, Glazba na papiru, radionica keramike “Ptice, piće, glina” itd.

U velikoj dvorani Centra za mlade Bunker održan je niz kulturno-umjetničkih programa u organizaciji različitih udruga, umjetničkih organizacija i ostalih dionika umjetničkog stvaralaštva.

**SPORT I ZDRAVLJE**

S ciljem poticanja fizičkog i mentalnog zdravlja, Centar za mlade Bunker kontinuirano svakog utorka provodi program besplatnih fitness vježbi za mlade - FIT&SIT, koji ima iznimno dobro posječenost mladih.

U 2023. godini održani su brojni turniri sportskog karaktera: Bunkerov mini hakl, Cornhole turnir, Bunkerov turnir odbojke na pijesku i drugi. Tijekom ljetnih praznika, u suradnji s ustanovom Sportski objekti Samobor provodio se program Bunker na bazenima, u sklopu kojeg su se mladima nudili popratni sportski sadržaji na bazenima Vugrinščak, poput igranja badmintona, odbojke, pikada i šaha. U šumici i na platou ispred Bunkera za vrijeme praznika se četvrtkom održavao program Igre na otvorenom sa sadržajima kao što su igranje košarke, stolnog tenisa, badmintona, pikada, graničara i ostalih sportskih igara.

**INFO CENTAR**

U sklopu Centra za mlade Bunkera djeluje Info centar koji pruža usluge informiranja i savjetovanja (bez naknade) u područjima od interesa za mlade. Mladi mogu dobiti informacije o mogućnostima obrazovanja, zapošljavanja i poduzetništva, socijalnim politikama, mogućnosti aktivnog sudjelovanja u društvu, mobilnostima te o raznim organiziranim zabavnim i kulturnim programima. Mlade pri tome upućujemo i na nadležne lokalne, regionalne ili nacionalne stručne službe ili ustanove te različite specijalizirane portale (Garancija za mlade, e-građani, vaučer, Europski portal za mlade itd.).

Uslugu informiranja mladih organiziramo individualno ili grupno, putem različitih kanala komunikacije, kroz promidžbene materijale (u vlastitoj izradi ili od drugih dionika koji se bave mladima), predavanja, seminare i radionice.

**JAČANJE KAPACITETA OSOBA KOJE RADE S MLADIMA**

Pučko otvoreno učilište Samobor neprestano potiče jačanje kapaciteta osoba koje rade s mladima, zbog njihovog profesionalnog razvoja, boljeg razumijevanja potreba mladih, stvaranja kvalitetnijih i inovativnijih programa za mlade te boljeg partnerstva s lokalnom zajednicom.

Edukativni programi u kojima su bili uključeni zaposlenici:

* Erasmus+, Digital Storytelling: Apps and Softwares for Creative Writing - korištenje ICT alata za stvaranje audio vizualnih digitalnih priča),
* Erasmus+, Povećanje kvalitete u radu s mladima - rad na projektu Mobilnosti osoba koje rade s mladima i umrežavanju organizacija,
* Tečaj fotografije
* Radionica za učenje korištenja MailChimp platforme
* Erasmus+, Developing Effective Communication Skills - razvijanje učinkovitijih komunikacijskih vještina),
* Erasmus+, Interactive ICT-based, digital and web tools for an effective blended, flipped and cooperative learning - razvijanje digitalnih vještina
* Mindfulness opuštaonica - tehnike otpuštanja stresa,
* Edukacija iz prve pomoći i uporabe automatskog vanjskog defibrilatora.

Centar za mlade Bunker redovito surađuje s ostalim centrima i organizacijama za mlade u Hrvatskoj i susjednoj Sloveniji, a u mobilnosti su, osim djelatnika uključeni i sami mladi. U 2023. godini održano je nekoliko takvih mobilnosti i razmjena iskustva dobre prakse. Kao primjer navodimo posjet Mladinskom centeru Brežice 9. ožujka, u sklopu kojeg je dogovorena razmjena informacija o programima kako bi mladi iz Hrvatske i Slovenije mogli posjećivati manifestacije u susjednim zemljama. U veljači su mladi iz Samobora posjetili Centar za mlade Grabrik u Karlovcu, a u svibnju Mladinski center u Celju, gdje su razmijenili iskustva o organizaciji ljetnih događanja i drugih zabavnih manifestacija. Ta iskustva pomogla su im u osmišljavanju Bunkerovih programa, ali su važna i zbog međukulturalne osviještenosti mladih, razumijevanja raznolikosti, odnosno razvoja mladih ljudi kao odgovornih, informiranih i globalno orijentiranih građana.

**Pregled događanja u Centru za mlade Bunker kroz 2023. godinu**

SIJEČANJ

2.1. DIY radionica Lazy Monday Morning - izrada ukrasnih svijećnjaka

3.1. Pogodi tko sam - igranje društvene igre

4.1. VR Wednesday - virtualne igre

5.1. Graničar u Bunkeru - mini turnir

7.1. DIY radionica izrada nakita od vune

3., 10., 17., 31.1. FIT & SIT, program vježbi, predavanja i individualnog savjetovanja

12.1. Upoznajmo Finsku - interaktivna radionica (suorganizator: udruga Djeca za bolji svijet)

20.1. Pravna klinika - besplatna pravna pomoć za građane (suorganizator: Pravni fakultet Sveučilišta u Zagrebu)

21.1. Samoborski rock festival (suorganizator: Samoborska rock akademija)

26.1. Foto i video sadržaj za društvene mreže - predavanje (suorganizator: Klub poduzetnica Samobor)

26.1. Upoznajmo Norvešku - interaktivna radionica (suorganizator: udruga Djeca za bolji svijet)

27.1. Noć muzeja u Bunkeru - otvorenje izložbe Marija Prša „Glazbeni pejzaži“

27.1. Glazba na papiru - kreativna radionica

28.1. Tečaj programiranja za mlade (suorganizator: Kodiraonica)

28.1. Bela turnir - natjecanje u popularnoj kartaškoj igri

VELJAČA

1.- 14.2. Love This Shot - foto natječaj za mlade

3., 4., 5.2. Winter Team Championship Warhammer - kartaški turnir (suorganizator: Magic Omens)

7., 14.,21., 28.2. FIT & SIT by Bunker, program vježbi, predavanja i individualnog savjetovanja

8.2. Posjet Centru za mlade Grabrik, razmjena iskustva dobre prakse

10.2. Love this shot - otvorenje izložbe

11.2. Sajam vinila - sajam gramofonskih ploča, CD-a, kazeta, prišivki, postera, majci i knjiga, uz popratne programe

14.2. Sastanak volontera projekta Zadaća za sve

16.2. Društvene mreže kao alat za uspjeh - predavanje (suorganizator: Farmasi)

18.2. Fašnička DIY radionica

20.2. Zaigrajmo Alias - igranje društvene igre

22.2. Mali PS4 Fortnite turnir

22.2. Medicinsko savjetovalište (suorganizator: udruga Budi dobro)

23.2. Upoznajmo Izrael, interaktivna radionica (suorganizator: udruga Djeca za bolji svijet)

24.2. Mali turnir u stolnom nogometu

25.2. Board Game Day - igranje društvenih igri

26.2. Predstavljanje knjige o fra Nikoli

26.2. Radionica o eteričnim uljima (suorganizator: Farmasi)

27.2. Đurologija Anti stand -up predstava (organizator: Music Time)

OŽUJAK

2.3. Zajedno u karijeri - radionica na temu dualne karijere u sportu (suorganizator Streličarski klub Samobor)

4.3. Prvi koraci u web developmentu - radionica (suorganizator: Kodiraonica)

7., 14., 20., 27.3. FIT & SIT, program vježbi, predavanja i individualnog savjetovanja

8.3. VR Wednesday - virtualne igre

9.3. Upoznajmo Japan - interaktivna radionica (suorganizator: udruga Djeca za bolji svijet)

9.3. Posjet centru za mlade u Brežicama, razmjena iskustva dobre prakse

10.3. Otvorenje izložbe Iva Japec Geneza

11.3. St.Patrick’s DIY radionica

17.3. St.Patrick’s Day - Bear Pong Game, DJ Arcade

24.3. Pravna klinika (suorganizator: Pravni fakultet Sveučilišta u Zagrebu)

25.3. Board Game Day - igranje društvenih igri

30.3. Tko MORA NA maturu - kviz za maturante s Moranom Zibar

TRAVANJ

10.3. - 22.4. Izložba Iva Japec Geneza

28.4. - 14.5. Izložba 150 godina školstva u Svetom Martinu pod Okićem (suorganizator: O.Š. Mihaela Šiloboda).

3., 17., 25.4. FIT & SIT, program vježbi, predavanja i individualnog savjetovanja

6..4. Upoznajmo Ganu - interaktivna radionica (suorganizator: udruga Djeca za bolji svijet)

7.4. Kako nikada ne odustati - predavanje Ivice Kostelića (suorganizator: Klub poduzetnica Samobor)

8.4. DIY uskrsna radionica

12.4. Erasmus+ mogućnosti za mlade - radionica (suorganizator: Pozitiva Samobor)

13.4. Mali PS4 FIFA21 turnir

15.4. YU-GI-OH Spring challenge - kartaško natjecanje (suorganizator: Carta Magica)

16.4. Bunkerov proljetni buvljak - razmjena second hand odjeće, obuće i modnih dodataka

20.4. Upoznajmo Irsku - interaktivna radionica (suorganizator: udruga Djeca za bolji svijet)

22.4. Moć Vode - otvorenje izložbe mladih fotografa amatera

26.4. STEM radionice u Bunkeru (suorganizatori: Znanstvena avantura, Institut Ruđer Bošković, Prirodoslovno-matematički fakultet Sveučilišta u Zagrebu, Sveučilište u Zagrebu Agronomski fakultet)

26.4. Posjet radne skupine Grada Zagreba (Odjela za programe za mlade)

28.4. Pravilno korištenje kozmetike - radionica (suorganizator: Farmasi)

29.4. KUKU$ u Bunkeru - koncert povodom Bunkerovog 6. rođendana

SVIBANJ

22.4. - 6.5. Moć vode - izložba radova fotografa amatera

2., 9., 16., 23.5. FIT & SIT, program vježbi, predavanja i individualnog savjetovanja

3.5. VR Wednesday - virtualne igre

4.5. Upoznajmo Austriju - interaktivna radionica (suorganizator: udruga Djeca za bolji svijet)

5.5. Posjet Mcc Celjskom mladinskom centeru, razmjena iskustva dobre prakse

8., 9., 10.5. Da se ne zaboravi - edukacija o Domovinskom ratu u suorganizaciji s Udrugom branitelja 151.samoborske brigade Samobor i Sveta Nedelja u Domovinskom ratu

11.5. Acess bars - predavanje (suorganizator: Klub poduzetnica Samobor)

12.5. Love CLAVI 5 - međunarodno natjecanje mladih solista i ansambala (suorganizator: Mali muzički atelje)

13.5. SamoPles Battless (suorganizator: Plesni klub Point Samobor)

18., 19., 20.5. - 2. Brdo knjiga - festival planina i knjiga (suorganizator: Libricon)

18.5. Vrapci na brdu - otvorenje izložbe povodom festivala 2. Brdo knjiga

25.5. Korištenje umjetne inteligencije u kreativne svrhe - radionica

26.5. Norijada 2023. (suorganizator: Gradsko društvo Crvenog križa Samobor)

26.5. Pravna klinika - besplatna pravna pomoć za građane (suorganizator: Pravni fakultet Sveučilišta u Zagrebu)

31.5. Brak, dijete i povremeni sex - stand up show Marka Dejanovića

LIPANJ

2.6. - 17.6. Prica u vrtiću - izložba radova

1.6. Predstavljanje knjige Zeko autora Velimira Zajeca

2.6. Nikola Borić - predavanje i predstavljanje knjige (suorganizator: Klub poduzetnica Samobor)

5.6. Upoznajmo Belgiju, radionica u suorganizaciji s udrugom Djeca za bolji svijet

6., 13., 20., 27.6. FIT & SIT by Bunker, program vježbi, predavanja i individualnog savjetovanja

7., 28.6. VR Wednesday - virtualne igre

10.6. Tie-dye, kreativna radionica

13.6. Sajam mogućnosti (suorganizatori: Grad Samobor, Policijska uprava zagrebačka)

16., 17.6. Pine fest - open air festival (suorganizator: yem)

24.6. Board Game Day - igranje društvenih igri

26.6. Bunker na bazenima Vugrinščak - sportski i zabavni sadržaji za mlade na bazenima (suorganizator Školski sportski savez Samobora i Svete Nedelje i Sportski objekti Samobor)

27.6. Bunkerov Mini hakl - tunir u košarci

30.6. Neon Pjena Party

SRPANJ

1.7. Vungriščak open - turnir odbojke na pijesku (suorganizator: Sportski objekti Samobor)

3., 10., 17., 24., 31.7. Bunker na bazenima Vugrinščak - sportski i zabavni sadržaji za mlade na bazenima (suorganizator Školski sportski savez Samobora i Svete Nedelje i Sportski objekti Samobor)

4.7. Bunkerova ChillOut zona u sklopu manifestacije Ljeto u Samoboru

4., 11., 13., 18., 25.7. FIT & SIT, program vježbi, predavanja i individualnog savjetovanja

7.7. Ljetni bela turnir na Vugrinščaku (suorganizator: Sportski objekti Samobor)

14., 21., 28.7. Board Game Day

15.7. Tie- dye, kreativna radionica

19., 26.7. VR Wednesday - virtualne igre

20.7. Park desing - razmjena ideja za uređenje šumice ispred Bunkera

22.7. Programiraj vlastiti mobitel - radionica

27.7. Igre na otvorenom - sportski i zabavni sadržaji ispred Bunkera

KOLOVOZ

16., 23.8. VR Wednesday - virtualne igre

17.8. Mali PS4 Fortnite turnir

17.8. Igre na otvorenom - sportski i zabavni sadržaji ispred Bunkera

19.8. Board Game Day - igranje društvenih igri

21., 28.8. Bunker na bazenima Vugrinščak - sportski i zabavni sadržaji za mlade na bazenima (suorganizator Školski sportski savez Samobora i Svete Nedelje i Sportski objekti Samobor)

24.8. Cornhole mali turnir

26.8. DIY radionica

RUJAN

2.9. Šumica sva se trese - back to town, party

4.9. Podjela bilježnica srednjoškolcima povodm prvog dana škole

5.9. Osobne financije - kako bolje upravljati novcem u vrijeme inflacije - radionica financijske pismenosti s Tonijem Milunom

7., 13. Razmjena udžbenika u Bunkeru

8.9. Otvorenje izložbe 25 godina korozije, ljubavi i prijateljskva u sklopu manifestacije Dani spačeka u Samoboru (suorganizator: Hrvatski 2CV Citroën klub)

9.9. Dani spačeka u Samoboru (suorganizator: Hrvatski 2CV Citroën klub)

9.9. Koncert grupe Elemental u sklopu Samoborske dvorišne Furke

12., 19.9. FIT & SIT by Bunker, program vježbi, predavanja i individualnog savjetovanja

14.9. Upoznajmo Kinu - interaktivna radionica (suorganizator: udruga Djeca za bolji svijet)

20.9. VR Wednesday - virtualne igre

21.9. Upoznajmo Argentinu, interaktivna radionica (suorganizator: udruga Djeca za bolji svijet)

22.9. Use your Voice - Make your Choice, Erasmus+ projekt (suorganizator: Centar za mlade Zagreb)

23.9. Sajam vinila - sajam gramofonskih ploča, CD-a, kazeta, prišivki, postera, majci i knjiga, uz popratne programe

30.9. DIY Rock painting radionica

LISTOPAD

2., 10., 17., 24.10. FIT & SIT, program vježbi, predavanja i individualnog savjetovanja

2.10. Bunkerova igraonica - obilježavanje Dječjeg tjedna uz zabavne punktove u Bunkeru

5.10. Upoznajmo Tajland - radionica u suorganizaciji s udrugom Djeca za bolji svijet

10.10. “Od ponedjeljka ću...” - predavanje za mlade na temu praviln(ij)e prehrane i vježbanja

12.10. Smile&Shine - make up radionica (suorganizator: Klub poduzetnica Samobor)

12.10. Sastanak volontera projekta Zadaća za sve

13.10. Samobor u očima mladih - otvorenje izložbe mladih fotografa amatera

14.10. Koncert grupe TBF povodom Dana grada Samobora

18.10. Buisness caffe - predavanje za mlade poduzetnike (suorganizator: Klub poduzetnica Samobor)

19.10. Upoznajmo Slovačku, interaktivna radionica (suorganizator: udruga Djeca za bolji svijet)

20.10. Pravna klinika - besplatna pravna pomoć za građane (suorganizator: Pravni fakultet Sveučilišta u Zagrebu)

21.10. DIY Halloween Creations - radionica izrade ukrasa

23.10. Što rade influenceri i kako funkcioniraju društvene mreže -predavanje (suorganizator: Klub poduzetnica Samobor)

25. - 27.10. More Than Sport - radionice za youth workere (suorganizator: Udruga Amazonas)

24.10. Dječja pohvala pticama - otvorenje izložbe

25.10. Što ti misliš sa svojim životom - stand up show Ivice Lazanea (organizator: Splicka Scena)

31.10. Halloween Toxic Trash Party

STUDENI

1.- 18.11. Dječja pohvala pticama - izložba

2.11. Upoznajmo Švicarsku - interaktivna radionica (suorganizator: udruga Djeca za bolji svijet)

6.11. Poslovni anđeli kao alternativni izvor financiranja start up-ova, predavanje (suorganizator: Klub poduzetnica Samobor)

7., 14., 21., 28.11. FIT & SIT, program vježbi, predavanja i individualnog savjetovanja

11.11. Večer mladih glazbenika - koncert bendova u usponu

15.11. VR Wednesday - virtualne igre

16.11. Upoznajmo Venezuelu, interaktivna radionica (suorganizator: udruga Djeca za bolji svijet)

16.11. DIY radionica izrade keramike Ptice, piće, glina

17.11. Noć Cirkusa u Bunkeru (suorganizator: Cirkultura)

24.11. Pravna klinika - besplatna pravna pomoć za građane (suorganizator: Pravni fakultet Sveučilišta u Zagrebu)

23.11. ALU u Bunkeru IV - otvorenje izložbe

30.11. Nacionalna konferencija za mlade Mladi smo pa šta? VOL\_2 (suorganizatori: Udruga Zamisli, Centar za mlade Zagreb, Mreža za aktivaciju mladih)

PROSINAC

1.12. - 30.12. ALU u Bunkeru IV - izložba

2.12. Dani francuske kulture u Samoboru (suorganizator: Hrvatska udruga profesora francuskog jezika)

2.12. Stand - up show Tin Sedlar Roditeljski sastanak

4.12. Radionica fitoaromaterapije (suorganizator: Klub poduzetnica Samobor)

4.12. Radionica izrade sushija (suorganizator: Djeca za bolji svijet)

5., 12., 19.12. FIT & SIT, program vježbi, predavanja i individualnog savjetovanja

8.12. Pravna klinika - besplatna pravna pomoć za građane (suorganizator: Pravni fakultet Sveučilišta u Zagrebu)

9., 10.12. Magic Omens Open 2023 - kartaški turnir (suorganizator: Magic Omes)

11.12. Upoznajmo Etiopiju, interaktivna radionica (suorganizator: udruga Djeca za bolji svijet)

14.12. Kviz night Crtići

17.12. Bunkerov Božićni buvljak - razmjena second hand odjeće, obuće i modnih dodataka

20.12. VR Wednesday - virtualne igre

20.12. Board Game Day - igranje društvenih igri

27.12. Cornhole mini turnir

29.12. Koncert grupe Krivi Smjer - ...uvijek se završi s nekom od naših pjesama

Europska iskustva rada centara za mlade jasno pokazuju važnost uključivanja svih dionika (obrazovnih, društvenih, sportskih, socijalnih, neformalnih itd.) u organizaciju programa centara za mlade. Popis svih suorganizatora događanja u Bunkeru je sljedeći:

Grad Samobor, Plesni klub Point, yem., Klub poduzetnica Samobor, Udruga za održiv razvoj Pozitiva Samobor, Udruga Sretno dijete, Adrenalica, Carta Magica, Udruga Djeca za bolji svijet, Association for Youth Empowerment and Security Croatia, Udruga Budi dobro, Udruga osoba s invaliditetom Sinergija Samobor, Pravna klinika Pravnog fakulteta, Sveučilišta u Zagrebu, CeZaM - Centar za mlade Zaprešić, Udruga Zamisli, Školski športski savez Samobora i Svete Nedjelje, Sportski objekti Samobor, Sway caffe & night bar, Farmasi Hrvatska, Libricon, Kodiraonica, Samoborska Rock Akademija, Streličarski klub Samobor, Institut Ruđer Bošković, Prirodoslovno-matematički fakultet Sveučilišta u Zagrebu, Sveučilište u Zagrebu Agronomski fakultet, Grad Zagreb (Odjel za programe za mlade), Mreža za aktivaciju mladih, Udruga branitelja 151.samoborske brigade, Mali muzički atelje, Crveni križ Samobor, EDUKA, Policijska uprava zagrebačka, 2CV Citroen klub Samobor, DŠR “Šport za sve” Samobor, Centar za mlade Zagreb, Udruga Amazonas, Cirkultura, Magic Omens.

Programom participacije DOPRI, raznolikošću i brojnošću programa i suorganizatora, kao i velikom posjećenošću događanja u Bunkeru, vidljivo je da je Centar za mlade Bunker ostvaruje važnu ulogu u podršci i razvoju mladih našeg grada, doprinoseći njihovom obrazovanju, razvoju vještina, mentalnom zdravlju, socijalnoj integraciji te izgradnji aktivne i angažirane mlade populacije.

# OBRAZOVNI PROGRAMI

Odjel obrazovanja je tijekom 2023. godine realizirao mnogobrojne formalne i druge programe za odrasle, programe za djecu i mlade, dva Erasmus+ projekta i program javnih predavanja Građanski utorak te nastavio s razvojem sustava unutarnjeg osiguravanja kvalitete i sustavnog samovrednovanja.

**U usporedbi s 2022. godinom vidljiv je značajan porast obrazovnih programa kako za odrasle tako i za djecu i mlade. Tako je u 2023. godini bilo 16 obrazovnih grupa za odrasle u 9 obrazovnih programa, što je udvostručenje broja grupa u odnosu na 2022. godinu (7 grupa u 2022. godini). Valja naglasiti kako je značajno porastao i broj obrazovnih grupa kroz mjeru vaučer: s 1 grupe u 2022. godini na 6 grupa u 2023. godini. Povećao se također broj grupa za djecu i mlade, s 10 grupa u 2022. godini na 17 grupa u 2023. godini. Sveukupno, Odjel obrazovanja POU Samobor je imalo čak 33 obrazovne grupe u 2023. godini, što je najveći broj obrazovnih grupa ikad u našoj ustanovi!**

1. **FORMALNI PROGRAMI U SUSTAVU VAUČERA**

U skladu sa zakonskom obvezom izrade metodologije iz članka 12. stavka 10. Zakona o obrazovanju odraslih (NN 144/21) te financiranjem programa formalnog obrazovanja putem vaučera prema Nacionalnom planu opravaka i Europskom socijalnom fondu (ESF+), Agencija za strukovno obrazovanje i obrazovanje odraslih (u daljnjem tekstu ASOO) izradila je Metodologiju za izradu programa obrazovanja odraslih za stjecanje mikrokvalifikacija i djelomičnih kvalifikacija koje se financiraju putem vaučera.

Metodologija izrade programa obrazovanja odraslih u skladu je sa Zakonom o obrazovanju odraslih (NN 144/21, članak 17., stavak 6.) prema kojem se programi formalnog obrazovanja odraslih za stjecanje kompetencija potrebnih za rad, a financirani putem vaučera iz europskih fondova, temelje na poveznici sa standardom zanimanja (ili skupom kompetencija) i standardom kvalifikacije (ili skupom ishoda učenja) iz Registra Hrvatskog kvalifikacijskog okvira (u daljnjem tekstu HKO).

Odjel obrazovanja je sukladno planu rada preuzeo 9 programa od ASOO-a te u suradnji s poslodavcem izradio jedan svoj program:

1. Program obrazovanja za stjecanje mikrokvalifikacije servisiranje dizalica topline
2. Program obrazovanja za stjecanje mikrokvalifikacije priključivanje i puštanje u rad dizalica topline
3. Program obrazovanja za stjecanje mikrokvalifikacije montiranje dizalica topline
4. Program obrazovanja za stjecanje mikrokvalifikacije ekološka proizvodnja ljekovitog bilja
5. Pro gram obrazovanja za stjecanje mikrokvalifikacije ekološka proizvodnja povrća
6. Program obrazovanja za stjecanje mikrokvalifikacije ekološka proizvodnja voća
7. Program obrazovanja za stjecanje mikrokvalifikacije internetski marketing i brendiranje
8. Program obrazovanja za stjecanje djelomične kvalifikacije Asistent za upravljanje projektima /Asistentica za upravljanje projektima
9. Program obrazovanja za stjecanje djelomične kvalifikacije knjigovođa/knjigovotkinja
10. Program obrazovanja za stjecanje mikrokvalifikacije društveno odgovorno poslovanje

Za svih 10 programa dobiveno je pozitivno stručno pedagoško mišljenje ASOO-a i ishođeno rješenje Ministarstva znanosti i obrazovanja (u daljnjem tekstu MZO).

Tijekom 2023. godine provedeni su slijedeći programi:

* 1. **INTERNETSKI MARKETING I BRENDIRANJE**

Zakonski okvir: Zakon o obrazovanju odraslih (NN 144/21), Zakon o Hrvatskom kvalifikacijskom okviru (NN 22/13, 41/16, 64/18, 47/20, 20/21), Standard kvalifikacije iz Registra HKO-a, Pravilnik o javnim ispravama u obrazovanju odraslih (NN 129/08, 50/10, 61/14), Pravilnik o standardima i normativima te načinu i postupku utvrđivanja ispunjenosti uvjeta u ustanovama za obrazovanje odraslih (NN 14/23), Pravilnik o sadržaju, obliku te načinu vođenja i čuvanja andragoške dokumentacije (NN 129/08), Pravilnik o evidencijama u obrazovanju odraslih (NN 129/08).

Rješenjem Ministarstva znanosti i obrazovanja KLASA: UP/I-602-07/22-03/00169; URBROJ: 533-05-22-0002 od 11. 4. 2022. odobrava se POU Samobor izvođenje programa obrazovanja za stjecanje mikrokvalifikacije internetski marketing i brendiranje.

Kompetencije koje se stječu programom:

* razlikovati specifičnosti kanala digitalnog marketinga
* odrediti pravilnu društvenu mrežu ovisno o proizvodu i/ili usluzi
* pripremiti ključnu informaciju u obliku sažete vijesti koju treba objaviti i/ili dijeliti
* izraditi oglas u skladu s različitim kanalima digitalnog marketinga
* pratiti učinak oglašavanja
* stvoriti uvid u poziciju konkurentskih proizvoda/usluga u odnosu na vlastite proizvode/usluge
* pisano i usmeno komunicirati slijedeći poslovne standarde u pisanoj i usmenoj komunikaciji
* voditi pregovore u skladu s poslovnim bontonom i pravilima poslovne komunikacije
* samostalno koristiti suvremene informatičke alate za obradu tablica, teksta i prezentacija.

Vrijeme trajanja programa: 225 sati

Nastavnici koji sudjeluju u realizaciji programa:

* Mirjana Kroflin, dipl. oecc
* Lidija Čakanić, mr.sc. marketinške komunikacije
* Zdravka Škugor, prof. hrvatskog jezika i književnosti, MBA
* Mirko Čakanić, dizajner vizualnih komunikacija
* Gostujući predavač bio je influencer Dario Marčac

Praktična nastava je realizirana u suradnji sa studiom za grafički i web dizajn Studio Imago.

|  |  |  |
| --- | --- | --- |
| Broj grupa | Broj polaznika | Završnost |
| 3 | Ukupno 41   1. grupa: 14 polaznika 2. grupa: 14 polaznika 3. grupa: 13 polaznika | 1.grupa: 100%  2.grupa: 100%  3.grupa: u tijeku |

* + 1. Analiza provedenih anketa s polaznicima

Anketirano je ukupno 27 polaznika u prve dvije grupe, dok je treća grupa još u tijeku te će njihovi rezultati biti vidljivi naredne godine. Anketom je obuhvaćeno nekoliko područja: organizacija nastave, provedba i opće zadovoljstvo polaznika programom.

* Organizacija nastave:

Vrijeme održavanja nastave 40% polaznika smatra potpuno prikladnim, a 60% polaznika prikladnim.

Tehničku podršku u programu 40% polaznika ocjenjuje kao izvrsnu, a 60% polaznika kao vrlo dobru.

Učionički prostor 30% polaznika smatra u potpunosti odgovarajućim, 50% polaznika odgovarajućim, dok 20% polaznika nije moglo donijeti odluku.

Kontakt s organizatorima 50% polaznika ocjenjuje kao izvrstan , a 50% polaznika kao vrlo dobar.

* Provedba nastave:

Nastavnici su dobili prosječne ocjene: Mirjana Kroflin vrlo dobar, Lidija Čakanić odličan, Zdravka Škugor vrlo dobar, a Mirko Čakanić odličan.

Atmosferu u programu polaznici su ocijenili izvrsnom (36 % polaznika) ili vrlo dobrom (64 % polaznika).

Radne materijale 35% polaznika smatra izvrsnima, 50 % polaznika vrlo dobrima, 10% dobrima, a 5% polaznika je radni materijal ocijenilo ocjenom dovoljan.

* Opće zadovoljstvo programom:

30% polaznika smatra da će stečeno znanje u potpunosti koristiti u svome radu, 50% će najveći dio naučenog koristiti u svojem radu, 15% će samo djelomično koristiti naučeno, dok će 5% polaznika moći koristiti malo znanja i vještina stečenih u programu.

Nakon analize provedenih anketa zaključili smo da polaznicima više odgovara nastava uživo, pa smo u novoj grupi smanjili dio online predavanja.

* + 1. Analiza provedenih anketa s nastavnicima

Ukupno je anketirano troje nastavnika, a rezultati ankete pokazuju slijedeće:

* Organizacija i provedba nastave:

33% nastavnika je kvalitetu nastave ocijenilo kao izvrsnu, a 67% kao vrlo dobru.

Tehničku podršku 33% nastavnika je ocijenilo kao izvrsnu, a 67% kao vrlo dobru.

Suradnju sa stručnom službom u Odjelu obrazovanja ocijenili su 100% izvrsnom.

Kvalitetu pisanih materijala svi nastavnici su ocijenili kao vrlo dobru.

Kvalitetu resursa za učenje za polaznike 33% nastavnika su ocijenili kao izvrsnu, a 67% kao vrlo dobru.

Kvalitetu svoje strategije poučavanja 33% nastavnika je ocijenilo kao izvrsnu, a 67% kao vrlo dobru.

* Opće zadovoljstvo programom:

Radno opterećenje polaznika u programu 67% nastavnika ocjenjuje kao potpuno odgovarajuće, a 33% kao djelomično odgovarajuće.

Komunikaciju s polaznicima 33% nastavnika je ocijenilo kao izvrsnu, a 67% kao vrlo dobru.

Iz analize provedenih anketa vidljivo je da je većina nastavnika zadovoljna kvalitetom provedenog programa.

* + 1. Okupljanje polaznika koji su završili program – Alumni program

U 2023. godini okupili smo polaznike koji su završili program internetski marketing i brendiranje kako bi se povezali jedni s drugima i mogli poslovno surađivati s ciljem unapređenja njihovog posla u internetskom marketingu i brendiranju.

Kroz Alumni program omogućili smo završenim polaznicima tog programa:

* Networking i povezivanje - Alumni program pruža priliku polaznicima da ostanu povezani međusobno, ali i s ustanovom. Ova mreža je korisna za razmjenu iskustava, ideja i resursa među bivšim polaznicima. Povezivanje s kolegama podrška im je i u profesionalnom razvoju.
* Podrška u zapošljavanju: Alumni program pruža završenim polaznicima podršku u pronalaženju poslova, povezivanju s poslodavcima ili pružanju informacija o zapošljavanju. Alumni mreža je izvrstan izvor korisnih informacija o otvorenim radnim mjestima, poslovnim prilikama i trendovima na tržištu rada.
* Održavanje interesa za učenje: Kroz aktivnosti Alumni programa zadržava se interes završenih polaznika za daljnje učenje i osobni razvoj te pruža prilika za kontinuirano učenje i usavršavanje svojih vještina.
* Jačanje obrazovanja odraslih: Aktivna i angažirana alumni zajednica može doprinijeti pozitivnom brendiranju obrazovanja odraslih ali i same ustanove. Sretni i uspješni završeni polaznici često postaju ambasadori svoje alma mater, pomažući u privlačenju novih studenata i jačanju ugleda ustanove.

Uz neformalno druženje i predavanja na opće teme (kroz program Građanskog utorka) organizirali smo i ciljani seminar *Digitalni alati u prodaji* koji je vodila Snježana Kupres, trener prodajnih i poslovnih vještina, NLP trener & coach.

|  |  |
| --- | --- |
| Broj grupa | Broj polaznika |
| 1 | 25 |

* 1. **EKOLOŠKA PROIZVODNJA LJEKOVITOG BILJA**

Zakonski okvir: Zakon o obrazovanju odraslih (NN 144/21), Zakon o Hrvatskom kvalifikacijskom okviru (NN 22/13, 41/16, 64/18, 47/20, 20/21 ), Standard kvalifikacije iz Registra HKO-a, Pravilnik o javnim ispravama u obrazovanju odraslih (NN 129/08, 50/10, 61/14), Pravilnik o standardima i normativima te načinu i postupku utvrđivanja ispunjenosti uvjeta u ustanovama za obrazovanje odraslih (NN 14/23), Pravilnik o sadržaju, obliku te načinu vođenja i čuvanja andragoške dokumentacije (NN 129/08), Pravilnik o evidencijama u obrazovanju odraslih (NN 129/08).

Rješenjem UP/I-602-07/23-03/00036, URBROJ: 533-03-23-0003 od 2. veljače 2023. POU Samobor se odobrava izvođenje programa obrazovanja za stjecanje mikrokvalifikacije.

Kompetencije koje se stječu programom:

* koristiti vrtni i ručni alat poštujući mjere zaštite pri radu
* provoditi proces biljne proizvodnje kontinuirano prema pravilima struke na konvencionalan i/ili ekološki način samostalno i u timu
* provesti proces osnovne obrade tla na proizvodnim površinama
* provesti dopunsku obradu tla na njivi
* izvršiti tehnološki proces sjetve i/ili sadnje poljoprivrednih kultura
* procijeniti stanje kultura za određivanje vremena za žetvu i/ili berbu
* provesti žetvu i/ili berbu poljoprivrednih kultura
* prepoznati korove u usjevu/nasadima
* prepoznati bolesti na biljkama
* prepoznati štetnike na biljkama
* primijeniti sredstva za zaštitu bilja sukladno karakteristikama i uputama sprječavajući fitotoksičnost i toksičnost
* pravilno koristiti uređaje i strojeve za aplikaciju sredstava za zaštitu bilja
* sudjelovati u pripremi ekoloških pripravaka za zaštitu bilja.

Vrijeme trajanja: 150 sati

Nastavnici koji sudjeluju u realizaciji programa:

* Prof. dr. sc. Ivana Kolak
* Prof. dr. sc. Stjepan Pliestić
* Vladimir Herceg, dipl. ing. agr.
* Siniša Jakuš, stručnjak za destilaciju
* Saša Radulović, aromaterapeut

Praktična nastava realizirana je na OPG-u Babojelić.

|  |  |  |
| --- | --- | --- |
| Broj grupa | Broj polaznika | Završnost |
| 1 | 8 | u tijeku |

* + 1. Analiza provedenih anketa s polaznicima:

Anketu je ispunilo četvero polaznika, a rezultati pokazuju slijedeće:

* Organizacija i provedba nastave:

Kvalitetu programa s obzirom na metodologiju i sadržaj 25% polaznika je ocijenilo kao izvrsnu, 50% kao vrlo dobru, a 25% kao dobru.

Pripremljenost i znanje predavača 75% polaznika je ocijenilo kao izvrsno, a 25% kao vrlo dobro.

Kvalitetu i informativnost pisanih materijala 50% polaznika je ocijenilo kao izvrsne, 25% kao vrlo dobre, a kao dobre.

Nastavnika prof. dr. sc. Ivana Kolaka prosječno su ocijenili vrlo dobrom ocjenom, prof. dr. sc. Stjepana Pliestića ocijenili su prosječno izvrsnom ocjenom, agronoma Vladimira Hercega, voditelja učenja temeljenog na radu prosječno su ocijenili izvrsnom ocjenom, Sinišu Jakuša, stručnjaka za destilaciju ljekovitog bilja ocijenili su prosječno izvrsnom ocjenom, a Sašu Radulovića, stručnjaka za aromaterapiju ocijenili su prosječno izvrsnom ocjenom.

Praktičnu nastavu na OPG-u Babojelić ocijenili su prosječno vrlo dobro ocjenom.

* Opće zadovoljstvo programom:

Ukupna ocjena programa bila je 67% vrlo dobra i 33% dobra.

Iz analize provedenih anketa vidljivo je da je većina polaznika koji su ispunili anketu zadovoljna programom.

* + 1. Analiza provedenih anketa s nastavnicima:

Anketu je ispunilo dvoje nastavnika, a rezultati pokazuju slijedeće:

* **Organizacija i provedba nastave:**

Kvalitetu izvođenja programa 50% nastavnika je ocijenilo kao izvrsnu, a 50% kao vrlo dobru.

Tehničku podršku svi su nastavnici ocijenili kao izvrsnu.

Suradnju sa stručnom službom Odjela obrazovanja svi su nastavnici ocijenili kao izvrsnu.

Pisane materijale 50% nastavnika je ocijenilo kao ~~i~~zvrsne, a 50% kao vrlo dobre.

Kvalitetu resursa za učenje svi su ocijenili kao izvrsnu.

Kvalitetu svoje strategije poučavanja svi su nastavnici ocijenili kao vrlo dobru.

Radno opterećenje u odnosu na broj CSVET bodova svi nastavnici smatraju potpuno odgovarajućim.

Svi nastavnici su u potpunosti zadovoljni postignutim rezultatima polaznika na završnoj provjeri.

Komunikaciju s polaznicima svi su nastavnici ocijenili kao izvrsnu.

Iz analize provedenih anketa vidljivo je da su nastavnici koji su ispunili anketu zadovoljni kvalitetom provedenog programa.

* 1. **PRIKLJUČIVANJE I PUŠTANJE U RAD DIZALICA TOPLINE**

Zakonski okvir: Zakon o obrazovanju odraslih (NN 144/21), Zakon o Hrvatskom kvalifikacijskom okviru (NN 22/13, 41/16, 64/18, 47/20, 20/21), Standard kvalifikacije iz Registra HKO-a, Pravilnik o javnim ispravama u obrazovanju odraslih (NN 129/08, 50/10, 61/14), Pravilnik o standardima i normativima te načinu i postupku utvrđivanja ispunjenosti uvjeta u ustanovama za obrazovanje odraslih (NN 14/23), Pravilnik o sadržaju, obliku te načinu vođenja i čuvanja andragoške dokumentacije (NN 129/08), Pravilnik o evidencijama u obrazovanju odraslih (NN 129/08)

Rješenjem UP/I-602-07/22-03/00543, URBROJ: 533-05-22-0004 od 16. 12. 2022. kojim se odobrava POU Samobor izvođenje programa obrazovanja za stjecanje mikrokvalifikacije priključivanje i puštanje u rad dizalica topline.

Kompetencije koje se stječu programom:

* Znati čitati projektnu i tehničku dokumentaciju
* Poznavati norme i propise za dizalice topline
* Odrediti redoslijed spajanja elemenata i sustava
* Poznavati elemente dizalica topline
* Poznavati radne tvari
* Znati spojiti dizalicu topline na zatvoreni sustav grijanja radijatorskim ili podnim grijanjem i sustavom za PTV
* Poznavati načine povezivanja dizalice topline sa sobnim termostatom
* Poznavati puštanje u rad dizalice topline
* Poznavati spajanje dizalice topline na dodatni akumulacijski spremnik ili hidrauličnu skretnicu
* Pridržavati se normi osiguranja opće kvalitete
* Poznavati postupke za utvrđivanje i praćenje kvalitete usluge
* Poznavati standarde kvalitete, metode kontrole kvalitete materijala i proizvoda i sustave provjere kvalitete.

Vrijeme trajanja: 200 sati

Nastavnici koji su sudjelovali u realizaciji programa:

* Mislav Lovasić, stručni prvostupnik poslovne informatike
* Stjepan Šimunović, stručni prvostupnik poslovne informatike
* Petar Krizmanić, mag. ing. strojarstva

Učenje temeljeno na radu realizirano je u suradnji s tvrtkom V.L. Automatika.

|  |  |  |
| --- | --- | --- |
| Broj grupa | Broj polaznika | Završnost |
| 1 | 7 | u tijeku |

* + 1. Analiza provedenih anketa s polaznicima

Anketu je ispunilo četvero polaznika, a rezultati pokazuju slijedeće:

* Organizacija i provedba nastave:

Svi polaznici su planirano vrijeme održavanja programa procijenili kao potpuno prikladno.

Tehničku podršku 75% polaznika je ocijenilo kao izvrsnu, a 25% kao vrlo dobru.

Učionicu u kojoj se održavala nastava 75% polaznika je ocijenilo kao potpuno odgovarajuću, a 25% kao odgovarajuću.

Međusobni kontakt svi su polaznici ocijenili kao izvrstan.

Kontakt sa stručnom službom Odjela obrazovanja ocijenjen je kao izvrstan.

Kvalitetu predavanja svi su polaznici ocijenili kao izvrsnu.

Nastavnike Stjepana Šimunovića, Mislava Lovasića i Petra Krizmanića svi su polaznici ocijenili ocjenom izvrstan.

* Opće zadovoljstvo programom:

Program su svi polaznici ocijenili izvrsnom ocjenom.

Atmosferu u programu je 75% polaznika ocijenilo kao jako dobru, a 25% polaznika kao dobru.

Radni materijal su svi polaznici ocijenili kao izvrstan.

Iz analize provedenih anketa vidljivo je da je većina polaznika koji su ispunili anketu zadovoljna programom.

* + 1. Analiza provedenih anketa s nastavnicima

Budući da je program završio u 2024.godini, rezultati ankete s nastavnicima će biti sastavni dio izvještaja za 2024. godinu.

* 1. **KNJIGOVOĐA/KNJIGOVOTKINJA**

Zakonski okvir: Zakon o obrazovanju odraslih (NN 144/21), Zakon o Hrvatskom kvalifikacijskom okviru (NN 22/13, 41/16, 64/18, 47/20, 20/21), Standard kvalifikacije iz Registra HKO-a, Pravilnik o javnim ispravama u obrazovanju odraslih (NN 129/08, 50/10, 61/14), Pravilnik o standardima i normativima te načinu i postupku utvrđivanja ispunjenosti uvjeta u ustanovama za obrazovanje odraslih (NN 14/23), Pravilnik o sadržaju, obliku te načinu vođenja i čuvanja andragoške dokumentacije (NN 129/08), Pravilnik o evidencijama u obrazovanju odraslih (NN 129/08)

Rješenjem Ministarstva znanosti i obrazovanja KLASA: UP/I-602-07/22-03/00169; URBROJ: 533-05-22-0002 od 11. 4. 2022. Odobrava se POU Samobor izvođenje programa obrazovanja za stjecanje djelomične kvalifikacije za knjigovođu/knjigovotkinju.

Kompetencije koje se stječu programom:

* provjeriti ispravnost zaprimljene dokumentacije (likvidatura) ovisno o sklopljenom ugovoru s klijentom
* provoditi popis imovine i obveza te usklađivati dobivene podatke sa stvarnim podacima
* voditi blagajnički izvještaj, odgovarati za točnost blagajne i knjižiti u financijskom računovodstvu
* obračunavati i refundirati troškove po putnim nalozima
* zaprimiti i evidentirati ulazne račune u knjizi ulaznih računa
* izračunavati cijene zaliha
* izrađivati kalkulacije po nalogu
* obračunavati amortizaciju
* provesti knjiženja na osnovu knjigovodstvenih isprava te obrađivati knjigovodstvene i računovodstvene podatke
* obavljati usklađivanja stanja imovine, potraživanja i obveza
* obračunavati i isplaćivati plaće i ostale naknade zaposlenicima
* ažurirati izvještaje u aplikacijama
* izrađivati podlogu za redovna izvješća ili izvješća po nalogu za unutarnje i vanjske korisnike te nadležne institucije
* komunicirati s poslovnim partnerima u svojem području/djelokrugu rada u skladu s etičkim kodeksom svoje organizacije i pravilima poslovnih partnera
* poštivati standarde u zaštiti i čuvanju povjerljivih podataka u svojem području rada, kao i osobnih podataka stranaka, klijenata, kupaca, dobavljača i poslovnih partnera.

Trajanje programa: 350 sati

Predavači koji sudjeluju u realizaciji programa:

* Ivana Grdanjski, magistra ekonomije
* Ksenija Brunović, ekonomist
* Nataša Rusan Novačić, stručna prvostupnica ekonomije
* Laura Medvedec, stručna prvostupnica ekonomije

Učenje temeljeno radu provodi se u suradnji s Obrtom Polazna točka.

|  |  |  |
| --- | --- | --- |
| Broj grupa | Broj polaznika | Završnost |
| 1 | 15 | u tijeku |

* + 1. Analiza provedenih anketa s polaznicima

Anketu je ispunilo deset polaznika koji su na postavljena pitanja odgovorili slijedeće:

* Organizacija i provedba nastave:

Vrijeme održavanja nastave je 20% polaznika ocijenilo potpuno prikladnim, 70% smatra da je vrijeme dobro planirano, a 10% nije moglo procijeniti.

Tehničku podršku je 10% polaznika ocijenilo kao prihvatljivu, 20% kao djelomično prihvatljivu, a 70% nije moglo procijeniti.

Učionicu u kojoj se odvija nastava 40% polaznika je ocijenilo kao potpuno odgovarajuću, 50% kao odgovarajuću, a 10% nije moglo ocijeniti

Međusobni kontakt je 30 % polaznika ocijenilo kao dobar, 40% kao djelomično dobar, a 30% nije moglo procijeniti.

* Provedba nastave:

S tvrdnjom da svi nastavnici dobro i kvalitetno odrađuju predavanja slaže se 25 % polaznika, 25% se djelomično slaže, a 50% nije moglo procijeniti.

Nastavnici koji su do tada sudjelovali u realizaciji programa ocijenjeni su: Ivana Grdanjski s odličnom ocjenom i Ksenija Brunović s dobrom ocjenom.

* Opće zadovoljstvo programom:

Atmosferu u programu 40% polaznika ocjenjuje kao jako dobru, 40% kao djelomično dobru, 10% polaznika nije moglo procijeniti, a 10% polaznika je atmosferu ocijenilo kao lošu.

Materijal za učenje je 20% polaznika ocijenilo kao djelomično odgovarajući, 30% se nije moglo odlučiti, 40% polaznika pretežno lošom ocjenom.

Budući da je program još u tijeku, konačni rezultati će biti vidljivi u završnim anketama s polaznicima i nastavnicima.

1. **PROGRAMI PREMA OVLAŠTENJU MINISTARSTVA POLJOPRIVREDE**

Sredstva za zaštitu bilja, koja se često nazivaju „pesticidima“, sastavni su dio suvremene poljoprivredne proizvodnje. U Europskoj uniji smanjenje negativnih posljedica do kojih može dovesti uporaba sredstava za zaštitu bilja nastoji se postići politikom „održive uporabe pesticida“. Pojam „održiv“ čest je kada se govori o razvoju i budućnosti općenito. Taj pojam idealno opisuje ono što se nastoji postići primjenom sredstava za zaštitu bilja u Uniji. Sredstva za zaštitu bilja se primjenjuju, ali negativne posljedice njihove primjene nastoje se smanjiti na najmanju moguću mjeru. Pozitivni učinci sredstava za zaštitu bilja nastoje se maksimalno iskoristiti, na način da se, što je više moguće smanje negative posljedice na okoliš i zdravlje ljudi. Na razini Europske unije 2009. godine propisano je kako svaki profesionalni korisnik sredstava za zaštitu bilja mora imati ili proći primjerenu izobrazbu.

Zakonski okvir: Izobrazba korisnika sredstava za zaštitu bilja propisna je Direktivom 2009/128/EZ Europskog parlamenta i Vijeća od 21. listopada 2009. o uspostavi okvira za djelovanje Zajednice u postizanju održive upotrebe pesticida. Direktivu je Hrvatska prenijela u nacionalno zakonodavstvo 2014. godine, donošenjem Zakona o održivoj uporabi pesticida (NN 46/22). Temeljem navedenog Zakona o održivoj uporabi pesticida uveden je i sustav izobrazbe profesionalnih korisnika sredstava za zaštitu bilja, distributera, savjetnika i profesionalnih korisnika za profesionalnu primjenu o sigurnoj uporabi sredstava za zaštitu bilja (Hrvatska agencija za poljoprivredu i hranu).

* 1. **OSNOVNA IZOBRAZBA ZA SIGURNO RUKOVANJE PESTICIDIMA**

Polaznicima izobrazbe osigurava se stjecanje zadovoljavajućeg znanja o sigurnom rukovanju i pravilnoj primjeni pesticida, s time da stečeno znanje iz osnovne izobrazbe polaznici moraju obnavljati najkasnije u roku od pet godina od polaganja ispita iz osnovnog modula izobrazbe.

Trajanje: 15 sati

Predavači koji sudjeluju u realizaciji:

* Vladimir Herceg, dipl. Ing. agr.
* Stanislav Senčar, dipl. Ing. agr.

|  |  |  |
| --- | --- | --- |
| Broj grupa | Broj polaznika | Završnost |
| 3 | 45 | 100% |

* 1. **DOPUNSKA IZOBRAZBA ZA SIGURNO RUKOVANJE PESTICIDIMA**

Svi koji posjeduju iskaznicu/potvrdu za kupovanje pesticida koja je istekla ili će uskoro isteći trebaju završiti dopunsku izobrazbu te položiti ispit kako bi dobili novu potvrdu za naredni period od pet godina.

Trajanje: 5 sati

Predavač koji realizira program:

* Stanislav Senčar, dipl. ing. agr.

|  |  |  |
| --- | --- | --- |
| Broj grupa | Broj polaznika | Završnost |
| 3 | 62 | 100% |

1. **PROGRAMI ZA KOJE POU SAMOBOR POSJEDUJE RJEŠENJA KOJA ISTJEČU 5.1.2025, A NASTAVIT ĆE SE DALJE RAZVIJATI**
   1. **NJEGOVATELJICE**

Zakonski okvir: Zakon o obrazovanju odraslih (NN 144/21), Zakon o Hrvatskom kvalifikacijskom okviru (NN 22/13, 41/16, 64/18, 47/20, 20/21), Standard kvalifikacije iz Registra HKO-a, Pravilnik o javnim ispravama u obrazovanju odraslih (NN 129/08, 50/10, 61/14), Pravilnik o standardima i normativima te načinu i postupku utvrđivanja ispunjenosti uvjeta u ustanovama za obrazovanje odraslih (NN 14/23), Pravilnik o sadržaju, obliku te načinu vođenja i čuvanja andragoške dokumentacije (NN 129/08), Pravilnik o evidencijama u obrazovanju odraslih (NN 129/08)

Izvođenje odobreno Rješenjem Ministarstva znanosti, obrazovanja i športa KLASA: UP/I-602-07/14-03/00052, URBROJ: 533-25-14-0002, od 20. veljače 2014. POU Samobor odobreno je izvođenje programa njegovatelj/njegovateljica starijih i nemoćnih osoba.

Kompetencije koje se stječu programom:

* Razlikovati, odabrati i koristiti odgovarajuće postupke u njezi starijih, nemoćnih i bolesnih osoba.
* Prepoznati promjene u procesu starenja zdravih i bolesnih osoba.
* Komunicirati na primjeren način s korisnicima i primijeniti pravila poslovnog bontona.
* Primijeniti pravila i postupke higijene prostora i pribora.
* Primijeniti pravila zaštite na radu i pružiti prvu pomoć.

Trajanje programa: 500 sati

Predavači koji su sudjelovali u realizaciji ovih dvaju programa:

* Ivica Cvetković, dr.med.
* Miljenka Sladović, viši fizikalni terapeut
* Željko Otmačić, dipl. ing. fizike, stručnjak zaštite na radu

Praktična nastava provodila se u suradnji s ustanovama: Obiteljski dom Smrekar, Obiteljski dom Šimić, Obiteljski dom Bubica, Gradsko društvo Crvenog križa Samobor, Obiteljski dom za starije i nemoćne „Hrgić“.

Voditelj praktične nastave je Miljenka Sladović, viši fizioterapeut

|  |  |  |
| --- | --- | --- |
| Broj grupa | Broj polaznika | Završnost |
| 1 | 7 | u tijeku |

* + 1. Analiza provedenih anketa s polaznicima

Anketu je ispunilo dvoje polaznika koji su dali slijedeće ocjene:

* Organizacija i provedba nastave:

Kvalitetu programa s obzirom na metodologiju i sadržaj svi su polaznici ocijenili kao izvrsnu

Kvalitetu i informativnost materijala za učenje svi su polaznici ocijenili kao izvrsnu

Samoprocjena stečenih znanja i vještina polaznika ocijenjena je 100% izvrsno

Kontakt sa stručnom službom Odjela obrazovanja svi su polaznici ocijenili kao izvrstan

* Provedba nastave:

Nastavnik Ivica Cvetković ocijenjen je prosječnom ocjenom izvrstan, nastavnica Miljenka Sladović ocijenjena je prosječnom ocjenom izvrstan, predavača Željka Otmačića je 50% polaznika ocijenilo ocjenom izvrstan, a 50% ocjenom vrlo dobar.

Učenje temeljeno na radu u domovima za starije i nemoćne osobe svi su polaznici ocijenili kao izvrsno.

* Opće zadovoljstvo programom:

Programu su svi polaznici dali ukupnu ocjenu izvrstan.

Iz analize provedenih anketa vidljivo je da su polaznici koji su ispunili anketu zadovoljni programom.

* + 1. Analiza provedenih anketa s nastavnicima

Anketu je ispunilo dvoje nastavnika.

* Organizacija i provedba nastave:

Tehničku podršku i suradnju sa stručnom službom Odjela obrazovanja oba su nastavnika ocijenila kao izvrsnu.

Komunikaciju s polaznicima i kvalitetu svojeg izvođenja programa oba su nastavnika ocijenila kao izvrsnu.

Pisane materijale i kvalitetu resursa za učenje oba su nastavnika ocijenila kao izvrsne.

Kvalitetu svoje strategije poučavanja jedna je nastavnik ocijenio kao izvrsnu, a drugi kao vrlo dobru.

* Opće zadovoljstvo programom:

Zadovoljstvo postignutim rezultatima polaznika na završnoj provjeri svi su nastavnici ocijenili izvrsnim.

Iz analize provedenih anketa vidljivo je da su nastavnici zadovoljni kvalitetom provedenog programa.

* 1. **DADILJE**

Zakonski okvir: Zakon o dadiljama (NN 37/2013, NN 98/2019), Zakon o obrazovanju odraslih (NN 144/21), Zakon o Hrvatskom kvalifikacijskom okviru (NN 22/13, 41/16, 64/18, 47/20, 20/21), Standard kvalifikacije iz Registra HKO-a , Pravilnik o javnim ispravama u obrazovanju odraslih (NN 129/08, 50/10, 61/14), Pravilnik o standardima i normativima te načinu i postupku utvrđivanja ispunjenosti uvjeta u ustanovama za obrazovanje odraslih (NN 14/23), Pravilnik o sadržaju, obliku te načinu vođenja i čuvanja andragoške dokumentacije (NN 129/08), Pravilnik o evidencijama u obrazovanju odraslih (NN 129/08)

Izvođenje programa osposobljavanja za dadilje odobreno Rješenjem Ministarstva znanosti i obrazovanja KLASA UP/l-602-07l14-03/00051; URBROJ: 533-25-14-0004, od 23.travnja 2014.

Kompetencije koje se stječu programom:

* Skrbiti se samostalno o zdravlju i sigurnosti djeteta do 14. godine života
* Obavljati djelatnost dadilje prema zakonskim propisima i pravilima struke
* Komunicirati s djecom, roditeljima i suradnicima na primjeren način
* Skrbiti se o emocionalnom, tjelesnom, intelektualnom i socijalnom razvoju djeteta
* Provoditi uravnoteženu, raznovrsnu i zdravu prehranu djeteta
* Provoditi higijenu i odijevanje djeteta rane, predškolske i školske dobi
* Organizirati igru, rekreaciju i zabavu za dijete
* Nadzirati školske obveze i ostale aktivnosti djeteta prema uputi roditelja
* Primijeniti pravila zaštite na radu, zaštite od požara i pružanja prve pomoći.

Trajanje programa: 400 sati

Predavači koji su sudjelovali u realizaciji programa su:

* Ivica Cvetković, dr.med.
* Mirjana Kroflin, dipl.oecc
* Marija Udiljak, magistra psihologije
* Anita Šimić, profesor pedagogije
* Miljenka Sladović, viši fizikalni terapeut
* Željko Otmačić, dipl. ing. fizike, stručnjak zaštite na radu

Praktična nastava provodila se u suradnji s ustanovama: DV Sunčana, DV Kockica, DV Dječji grad, DV Didi „Cro-kid“, Obrt za obiteljsko čuvanje djece Bambi, Tonček, obrt za čuvanje djece, Udruga za zbrinjavanje djece bez roditeljske skrbi „Nova Budućnost“

Voditelj praktične nastave: Marija Udiljak, magistra psihologije.

|  |  |  |
| --- | --- | --- |
| Broj grupa | Broj polaznika | Završnost |
| 2 | 1.grupa: 13  2.grupa: 10 | 1.grupa: 100%  2.grupa: u tijeku |

* + 1. Analiza provedenih anketa s polaznicima

Anketu je ispunilo 12 od 13 polaznika prve grupe koja je u 2023. godini završila edukaciju, a rezultati anketa druge grupe bit će poznati nakon njenog završetka u 2024. godini.

Rezultati pokazuju sljedeće:

* Organizacija i provedba nastave:

83% polaznika u potpunosti se slaže da je vrijeme održavanja nastave dobro planirano, a 17% se djelomično slaže da je vrijeme održavanja programa dobro planirano

83% polaznika je ocijenilo tehničku podršku potpuno prihvatljivom, a 17% polaznika djelomično prihvatljivom.

Učionicu u kojoj se odvija nastava 100% polaznika smatra potpuno odgovarajućom.

Svi polaznici misle da je ostvaren dobar međusobni kontakt.

Kvalitetu održanih predavanja 92% polaznika ocjenjuje kao dobru, dok se 8% polaznika djelomično slaže s time.

Svi polaznici misle da je radni materijal odgovarajući.

* Provedba nastave:

Nastavnica Mirjana Kroflin dobila je prosječno odličnu ocjenu; nastavnik Ivica Cvetković dobio je odličnu ocjenu; nastavnik Željko Otmačić dobio je odličnu ocjenu, Anita Šimić je dobila odličnu ocjenu; Miljenka Sladović je dobila prosječno odličnu ocjenu; nastavnica Marija Udiljak dobila je prosječno odličnu ocjenu.

* Opće zadovoljstvo programom:

Atmosferu u programu je 92% polaznika ocijenilo kao jako dobru, dok ju je 8% polaznika ocijenilo kao djelomično dobru.

Analizirajući rezultate anketa možemo zaključiti da je većina onih koji su ispunili anketu zadovoljna provedenim programom.

* 1. **CAD/CAM PROGRAMIRANJE CNC ALATNIH STROJEVA**

Zakonski okvir: Zakon o obrazovanju odraslih (NN 144/21), Zakon o Hrvatskom kvalifikacijskom okviru (NN 22/13, 41/16, 64/18, 47/20, 20/21), Standard kvalifikacije iz Registra HKO-a, Pravilnik o javnim ispravama u obrazovanju odraslih (NN 129/08, 50/10, 61/14), Pravilnik o standardima i normativima te načinu i postupku utvrđivanja ispunjenosti uvjeta u ustanovama za obrazovanje odraslih (NN 14/23), Pravilnik o sadržaju, obliku te načinu vođenja i čuvanja andragoške dokumentacije (NN 129/08), Pravilnik o evidencijama u obrazovanju odraslih (NN 129/08)

Rješenjem Ministarstva znanosti i obrazovanja KLASA: UP/I-602-07/21-03/00153, URBROJ: 533-05-21-0005, od 20. 9. 2021. POU Samobor je dopušteno izvođenje programa usavršavanja CAD/CAM programiranja CNC alatnih strojeva.

Kompetencije koje se stječu program:

* navesti osnovne vrste CNC alatnih strojeva i opisati njihove principe rada
* samostalno izraditi CNC tehnološku dokumentaciju prema tehničkom crtežu
* dizajnirati 3D model
* generirati G-kod u CAD-CAM programu za tokarenje i glodanje
* unijeti generirani G-kod u upravljačku jedinicu CNC alatnog stroja
* pripremiti CNC alatni stroj
* koristiti se mjernim alatima, napravama i priborom CNC strojeva
* provjeriti izvođenje programa prema definiranoj tehnologiji
* korigirati alat i režime rada CNC alatnog stroja u svrhu postizanja tražene točnosti
* izraditi prototip predmeta na CNC stroju
* prepoznati izvore opasnosti, čuvati zdravlje i zdrav čovjekov okoliš
* primijeniti mjere zaštite na radu.

Vrijeme trajanja: 210 sati

Nastavnici koji sudjeluju u realizaciji programa:

* Ante Barbarić, dipl.ing.strojarstva
* Marijan Blagus, dipl.ing.strojarstva

Praktična nastava realizirana u suradnji s obrtom Vector d.o.o.

|  |  |  |
| --- | --- | --- |
| Broj grupa | Broj polaznika | Završnost |
| 1 | 5 | 100% |

3.3.1. Analiza provedenih anketa s polaznicima

Anketu je popunilo 5 polaznika, a rezultati su slijedeći:

* Organizacija i provedba nastave:

20% polaznika je učionicu ocijenilo kao odličnu, 60% kao vrlo dobru, a 20% kao dobru.

Svi polaznici su vrijeme održavanja programa ocijenili odličnom ocjenom.

Tehničku podršku je 40% polaznika ocijenilo kao odličnu, 40% kao vrlo dobru, a 20% kao dobru.

Međusobni kontakt svi su polaznici ocijenili kao odličan.

Nastavnika Antu Barbarića svi su polaznici ocijenili odličnom ocjenom.

Svi polaznici smatraju da će im znanja i vještine stečeni u programu koristiti u radu.

Praktičnu nastavu svi su polaznici ocijenili odličnom ocjenom.

* Opće zadovoljstvo programom:

Atmosferu u programu je 60% polaznika ocijenilo kao odličnu, a 40% kao vrlo dobru.

Radni materijal je 60% polaznika ocijenilo kao potpuno odgovarajući, a 40% polaznika kao odgovarajući.

75% polaznika je potpuno zadovoljno sudjelovanjem u programu, dok je 25% polaznika zadovoljno.

Analizirajući rezultate anketa možemo zaključiti da su polaznici zadovoljni provedenim programom.

* 1. **PROGRAMI KOJI SU U PROCESU DOBIVANJA NOVOG RJEŠENJA**

POU Samobor je u 2023. godini pokrenulo proces dobivanja novog rješenja za još 10 obrazovnih programa za koje postoji potreba na tržištu rada:

1. Program obrazovanja za stjecanje djelomične kvalifikacije njegovatelj/njegovateljica u institucionalnoj i izvaninstitucionalnoj skrbi o starijim i nemoćnim osobama
2. Program obrazovanja za stjecanje djelomične kvalifikacije pomoćnik u nastavi/pomoćnica u nastavi
3. Program obrazovanja za stjecanje mikrokvalifikacije uzgoj goveda
4. Program obrazovanja za stjecanje mikrokvalifikacije održivo gospodarenje i brendiranje u ekološkoj poljoprivredi
5. Program posluživanje numerički upravljanih alatnih strojeva – tokarilice
6. Program posluživanje numerički upravljanih alatnih strojeva – glodalice
7. Program programiranje CNC strojeva – tokarenje i glodanje
8. Program ekološka proizvodnja, zaštita i prerada ljekovitog bilja
9. Program posluživanje numerički upravljanih alatnih strojeva-tokarilice i glodalice
10. Program za ekološko pčelarenje.

Navedeni programi će se realizirati tijekom 2024. godine i predstavljat će ozbiljno proširenje ponude cjeloživotnog obrazovanja na području Grada Samobora.

1. **OSTALI PROGRAMI**

I u ostalim provedenim programima kontinuirano smo pratili i unaprjeđivali kvalitetu.

Veliki naglasak stavljamo na prikupljanje konstruktivne povratne informacije i to kroz:

* Neposredna usmena povratna informacija: Poticali smo polaznike da dijele svoje dojmove usmeno, bilo nastavnicima ili organizatorima edukacije. Otvorena komunikacija pruža dodatne kontekste i omogućuje razumijevanje specifičnih aspekta obrazovnog procesa koji su polaznike zanimali ili zbunili te upućuje na smjer unaprjeđivanja kvalitete obrazovnog procesa.
* Intervjui s polaznicima: Odjel obrazovanja odraslih aktivno je tražio povratne informacije i od polaznika ne-certificiranih programa. Aktivno slušanje i rješavanje pitanja ili problema pružilo je polaznicima osjećaj sigurnosti i podrške u procesu učenja.
* Analiza rezultata učenja: Iako se radi o ne-certificiranim programima, provodi se usmena evaluacija znanja polaznika što pruža dodatne uvide u učinkovitost provedenog obrazovnog procesa.WhatsApp grupe su se pokazale kao izvrsno sredstvo za brzu i jednostavnu komunikaciju s polaznicima. Kroz ove grupe, dijelili smo dodatne materijale, informacije i poticali međusobnu povezanost polazna. Ova vrsta virtualne zajednice pružila je prostor za podršku, razmjenu ideja i suradnju.
  1. **POČETNI I NAPREDNI TEČAJ KROJENJA I ŠIVANJA**

Sadržaj programa:

* upoznavanje sa šivaćim strojem i priborom za krojenje i šivanje
* krojenje i šivanje jastučnice sa zatvaračem
* krojenje i šivanje pregače
* krojenje i šivanje suknje
* krojenje i šivanje hlača
* krojenje i šivanje haljine ili tunike.

Trajanje programa: 30 školskih sati

Nastavnica koja realizira program:

* Irena Hruška, krojačica

|  |  |
| --- | --- |
| Broj grupa | Broj polaznika |
| 3 | 38 |

* 1. **POMOĆNICI U NASTAVI**

Rješenjem Ministarstva znanosti i obrazovanja KLASA: UP/I-602-07/21-03/00153, URBROJ: 533-05-21-0005, od 20. 9. 2021. POU Samobor je dopušteno izvođenje programa osposobljavanje za poslove pomoćnika u nastavi za učenike s teškoćama.

Prema potrebi Upravnog odjela za društvene djelatnosti grada Samobora organizirana je kratka edukacija za nove asistente u školama u Samoboru u trajanju od 20 sati.

Sadržaj programa:

* Načela obrazovanja učenika s teškoćama – inkluzivno obrazovanje
* Prava učenika s teškoćama
* Suradnja između učitelja, stručnog tima i roditelja
* Karakteristike učenika s teškoćama i podrška asistenata – poremećaji autističnog spektra
* Karakteristike učenika s teškoćama i podrška asistenata - specifične teškoće učenja
* Karakteristike učenika s teškoćama i podrška asistenata – učenici s intelektualnim teškoćama
* Karakteristike učenika s teškoćama i podrška asistenata – učenici s motoričkim oštećenjima
* Karakteristike učenika s teškoćama i podrška asistenata – učenici s poremećajem pažnje i hiperaktivnošću.

Ukupno trajanje: 20 sati

Predavači koji sudjeluju u realizaciji programa:

* Marija Udiljak, magistra psihologije
* Dragutin Adžić, prof. defektolog

|  |  |
| --- | --- |
| Broj grupa | Broj polaznika |
| 1 | 16 |

* 1. **FOTO TEČAJ**

Sadržaj programa:

* Uvod u fotografiju/povijest fotografije/o fotoaparatu
* Kadriranje i objektivi/praktični dio
* Portret/praktični dio
* Studijski/praktični dio (Product fotografija + macro fotografija)
* Terenska nastava u Samoboru i okolici Samobora
* Kreativno komentiranje i evaluacija fotografija

Trajanje programa: 30 sati

Predavač koji realizira program:

* Roman Avdagić, majstor fotograf

|  |  |
| --- | --- |
| Broj grupa | Broj polaznika |
| 1 | 6 |

* 1. **RADIONICA AROMATERAPIJE**

Jednodnevna radionica u kojoj polaznici uče samostalno izrađivati različite pripravke od hidrolata, biljnih i eteričnih ulja istodobno se upoznajući s djelovanjem pojedinih biljnih pripravaka.

Trajanje programa: 4 sata

Predavač koji realizira program:

* Saša Radulović, aromaterapeut

|  |  |
| --- | --- |
| Broj grupa | Broj polaznika |
| 3 | 31 |

* 1. **TJEDAN CJELOŽIVOTNOG UČENJA OD 17. DO 23. TRAVNJA 2023.**

17. tjedan cjeloživotnog učenja nacionalna je obrazovna kampanja u kojoj se građanima na neposredan, često i neformalan način, prenosi poruka o važnosti obrazovanja i učenja tijekom cijeloga života. Tijekom kampanje održana su događanja u svim županijama Republike Hrvatske u sklopu kojih su građani mogli posjećivati besplatne radionice, predavanja, okrugle stolove, koncerte, a niz obrazovnih ustanova otvorilo je svoja vrata i omogućilo potencijalnim polaznicima da se upoznaju s mogućnostima obrazovanja koja one nude.

Program događanja dostupan je na internetskoj stranici kampanje http://www.cjelozivotno-ucenje.hr/

Odjel obrazovanja je u sklopu Tjedna cjeloživotnog učenja 2023. godine održao:

* javno predavanje „Sustav odvodnje danas i koncepcija pročišćavanja otpadnih voda“
* radionicu aromaterapije za izradu aromaterapijskih pripravaka

IZVJEŠTAJ O PROVEDENOJ RADIONICI O AROMATERAPIJE (AROMAKOZMETIKE)

Pučko otvoreno učilište Samobor sklopilo je s ASOO Ugovor o poslovnoj suradnji 20. 2. 2023. na temelju Odluke o odabiru ustanova za obrazovanje odraslih koje će biti angažirane u svrhu promocije cjeloživotnog učenja na regionalnoj razini u sklopu ESF-ova projekta Promocija cjeloživotnog učenja faza II (Klasa:030-08/23-03/01, URBROJ: 332-06-03/01-23-28 od 17. veljače 2023. godine).

U svrhu promocije cjeloživotnog učenja na regionalnoj razini Pučko otvoreno učilište Samobor se obvezalo da će u Tjednu cjeloživotnog učenja od 17.do 23. travnja 2023. provesti interaktivnu radionicu u trajanju od 6 sunčanih sati na temu „Aromaterapije“ namijenjenu svim građanima zainteresiranim za navedenu temu.

Radionica aromaterapije (aromakozmetike) za izradu aromaterapijskih pripravaka održana u četvrtak, 20. 4. 2023.od 14:00 do 20:00 sati

Sadržaj radionice:

* Što su eterična ulja, način dobivanja, kako prepoznati kvalitetno eterično ulje, što je kemotip i zašto je važan, karakteristike i primjena. U toku radionice ćemo upoznati i upotrijebiti tridesetak različitih vrsta eteričnih ulja.
* Što su biljna ulja, načini dobivanja, njihove karakteristike i primjena, razlika između hladno prešanih i rafiniranih biljnih ulja. Upoznat ćemo 15 vrsta hladno prešanih biljnih ulja.
* Što su hidrolati, kako se dobivaju, karakteristike i primjena. Upoznat ćemo i upotrijebiti 10 raznih hidrolata.
* Što su prirodni emulgatori , od čega se dobivaju i gdje ih upotrebljavamo
* Što su prirodni maslaci, kakao maslac, shea maslac, gdje ih primjenjujemo i kako djeluju.
* Vrste ljekovitih glina, uloga i djelovanje minerala
* Praktična izrada aromaterapijskih proizvoda uključuje: piling za lice i tijelo, maska za lice, gel za tuširanje, balzam za usnice, pakung za kosu, serum za lice i njegujuća krema za ruke.

Predavač: Saša Radulović, aromaterapeut

|  |  |
| --- | --- |
| Broj grupa | Broj polaznika |
| 1 | 11 |

1. **PROGRAMI ZA DJECU I MLADE**
   1. **BESPLATNE PRIPREME ZA DRŽAVNU MATURU**

POU Samobor je u suorganizaciji s Gradom Samoborom i srednjim školama organizirao besplatne pripreme iz matematike (razine A i B) i fizike za sve zainteresirane maturante iz Samobora. Pripreme za državnu maturu provodile su se uživo u učionicama srednjih samoborskih škola tijekom proljetnih praznika.

Program se temelji na kombinaciji ponavljanja četverogodišnjeg gradiva i postojećih ispita u do sada provedenim državnim maturama.

Trajanje: 30 sati

Nastavnici koji su sudjelovali u realizaciji:

* Vladimira Majdandžić, prof.matematike
* Sonja Šulc, prof.matematike
* Martina Tolić, prof.fizike
* Nika Štampalija, prof.matematike
* Jelena Debeljak, prof.matematike

|  |  |
| --- | --- |
| Broj grupa | Broj polaznika |
| 6 | 105 |

* + 1. Anketa o zadovoljstvu maturanata:

On line anketi se nakon završetka programa odazvalo 16 maturanata. Rezultati analize pokazali su sljedeće:

* Program je 38% maturanata ocijenilo kao odličan, 56% ocijenilo je program vrlo dobrom ocjenom, a 6% je programu dalo dobru ocjenu.
* Na pitanje jesu li redovito pohađali organizirane satove priprema za maturu odgovor je bio 63% da, a 37% ne.
* Kao razloge nedolaženja na nastavu 6 maturanata je navelo druge aktivnosti, umor, sportske aktivnosti i umor od *Norijade*, samo jedan maturant je spomenuo nezadovoljstvo nastavom.
* Ocjenjujući ocjenom od 1 do 5 maturanti su ocijenili svoje zadovoljstvo organizacijom priprema kao 63% kao odlične, 31% kao vrlo dobre, a 6% kao dobre.
* 69% maturanata je nastavnike na pripremama ocijenilo odličnom ocjenom, a 31% vrlo dobrom ocjenom.
* Ističući svoja razmišljanja i prijedloge maturanti su posebno bili zadovoljni nastavnicima, materijalima, zadacima, strpljenjem nastavnika u objašnjavanju zadataka, obradom starog gradiva.
* Maturanti su posebno pohvalili profesoricu Vladimiru Majdandžić.
* Kao primjedbu i preporuku maturanti ističu potrebu da program duže traje, da je raspored organiziran tako da završava uoči mature.

Analizirajući rezultate ankete moguće je zaključiti da naredne godine pripreme treba organizirati kroz duži vremenski period i svakako povećati opseg sati.

* 1. **DRAMSKI STUDIO POU SAMOBOR**

2023. godine nastavljen je rad Dramskog studija POU Samobor u suradnji s Kazalištem Tirena iz Zagreba. Program se održava jednom tjedno u prostoru Centra za mlade Bunker pod vodstvom dramske pedagoginje Ines Matić Rakoš. U lipnju 2023. održana je produkcija (ogledni sat) za roditelje. Studio je podijeljen u dvije skupine, od 1. - 4. razreda OŠ i 5.-8. razreda OŠ. U rujnu 2023. nakon upisa, nastavljen je rad Dramskog studija pod vodstvom dramskih pedagoginja Ines Matić Rakoš i Ines Škuflić Horvat.

|  |  |
| --- | --- |
| Broj grupa | Broj polaznika |
| 2 | 1. grupa 25 2. grupa 26 |

* 1. **ROBOTIKA I PROGRAMIRANJE**

Kao nastavak programa Code Club za djecu od 9-11 godina, pokrenut je novi program programiranja i robotike. U nastavi se koriste micro bitovi i hexapodi. Program se održava jednom tjedno, a pohađanje je prilagođeno je školskom rasporedu polaznika

Predavač: Roman Avdagić, web dizajner

|  |  |
| --- | --- |
| Broj grupa | Broj polaznika |
| 2 | 1. grupa 14 2. grupa 7 |

* 1. **MULTIMEDIJSKE RADIONICE ZA DJECU**

Predavač: Roman Avdagić, web dizajner

Program se održava jednom tjedno tijekom školske godine, a pohađanje je prilagođeno je školskom rasporedu polaznika.

Sadržaj programa:

* Robotika
* Programiranje
* Fotografija
* Video
* web dizajn.

|  |  |
| --- | --- |
| Broj grupa | Broj polaznika |
| 2 | 10 |

* 1. **PLESNI STUDIO POU SAMOBOR**

Program Plesnog studija POU Samobor je program za djecu predškolskog i školskog uzrasta.

Kroz različitu glazbu, plesni pokret i igru djeca se upoznaju s ritmom u glazbi te plesom općenito. Plesni studio njeguje pokret kod djece od četiri godine starosti pa nadalje. Osnove ritmike i plesa, osnovni pokreti za malene, moderan ples za mlade.

Program se realizira tijekom školske godine i na kraju svakog obrazovnog ciklusa organizira se završna produkcija u velikoj dvorani.

Voditeljica: Emerencijana Rebić, učiteljica plesa

Trajanje: 70 sati tijekom školske godine

|  |  |
| --- | --- |
| Broj grupa | Broj polaznika |
| 4 | 50 |
| 4 | 54 |

* 1. **SAMOBORSKI PLESNI FESTIVAL 4. – 6. 5. 2023. GODINE**

Samoborski plesni festival ove godine nastavlja sada već tradicionalnu manifestaciju koja na lokalnoj razini obilježava Svjetski dan plesa. Ova se manifestacija obilježava još od 2016. godine, u organizaciji Pučkog otvorenog učilišta Samobor. Tijekom 7 proteklih godina kroz ovu višednevnu manifestaciju prošlo je više od 5.000 sudionika – plesača različite dobi i plesnog izričaja iz cijele Hrvatske, a manifestaciju je popratilo preko 5.000 gledatelja. Svake godine interes za sudjelovanje plesača je sve veći pa je ova manifestacija izrasla u plesni festival.

Tijekom Samoborskog plesnog festivala održan je niz plesnih nastupa različitih amaterskih i profesionalnih skupina, organizirane su plesne radionice za različite ciljne skupine, a plesnu predstavu izveo je i amaterski plesni ansambl POU Samobor. Samoborski plesni festival okupio je 480 sudionika i preko 600 gledatelja i pratitelja u trodnevnom trajanju festivalskih dana.

Najvažniji uspjeh festivala je sudjelovanje u promociji plesne umjetnosti u najširoj zajednici. Zatim su tu nove spoznaje i znanja stečena na radionicama, a najvažnije postignuće je plesni doživljaj učenika i sudionika u događanjima.

Program Samoborskog plesnog festivala 4.5.- 6.5.2023.

4.5.2023. Velika dvorana Hrvatskog doma - OTVORENJE FESTIVALA

Plesna predstava "Niti"

Plesna predstava "Niti" kazališni je generacijski susret dviju autorica koje se svaka u svom okruženju zalaže za napredak suvremene plesne umjetnosti. Iako djeluju u različitim podnebljima, imaju različite edukacije, estetiku i stil rada obje preispituju pokret i smisao kretanja.

Koreografija Jasne Čižmek Tarbuk nastala je jednim dijelom Lovranu u sklopu rezidencije koju je Senka Baruška organizirala i inspirirana je opuštajućim kretanjem morskih valova i glazbom handpana. Na ovaj pomalo hipijevski dio nadovezuje se sasvim novo, energičnije propitivanje grupne dinamike, (koje je zapravo trebalo predstaviti treću autoricu no nije na žalost moglo biti realizirano). Istražujemo što je prirodnije, grupiranje ili odvajanje i koliko je u toj igri lako prekinuti niti koje nas povezuju.

Koreografija: Senka Baruška i Jasna Čižmek Tarbuk

Plesale su: Ines Borić, Dorotea Domović, Ena Marković, Dora Šašić, Roko Šašić

Glazbeno oblikovanje: Lovro Stipčević i Sara Jakopović

Autori glazbe: Mihalj Ivković, Ivan Judaš, Lovro Stipčević i Sara Jakopović

Oblikovanje svjetla: Tomislav Maglečić

Fotografija i video: Fanni Hajnal

Grafička obrada: Jadranka Hlupić Dujmušić

5.5.2023. Park na Trgu Matice hrvatske

Plesni susreti na otvorenom

* „741“ Udruga za promicanje plesa, umjetnosti i kvalitete življenja „Roots To The Heart“, Koreografkinja/voditeljica: T. Curić
* POU Samobor Plesni studio „Zeko i kapljica rose“, Koreografkinja/voditeljica: E. Rebić
* Umjetnička plesna škola Silvije Hercigonje „Balončić“, Koreografkinja/nastavnica: E. Rebić
* POU Samobor Plesni studio „Lišće“, Koreografkinja/voditeljica: E. Rebić
* Umjetnička plesna škola Silvije Hercigonje „Ponesi me“, Koreografkinja/nastavnica: E. Rebić
* Umjetnička plesna škola Silvije Hercigonje „Jesen“, Koreografkinja/nastavnica: E. Rebić i M. Habulin Satinović
* OŠ Samobor „Pogled – ogled u ogledalu“, Koreograf/voditelj: V. Marjanović
* Umjetnička škola Franje Lučića „Golden hour“, Koreografkinja/nastavnica: Korana Stojsavljević
* Plesni klub Point „Look at me now“, Koreografkinja/voditeljica: L. Šoić
* POU Samobor Plesni studio „Kako ja kažem!“, Koreografkinja/voditeljica: E. Rebić
* UO plesna radionica Ilijane Lončar „Two as one“, Koreografkinja/voditeljica: I. Lončar
* Škola suvremenog plesa Ane Maletić „Preludij i fuga“, Koreografkinja/nastavnica: Ira Bičanić
* Umjetnička plesna škola Silvije Hercigonje „Space Oddity“, Koreografi/nastavnici: S. Fijan Hlevnjak i Zvonimir Kvesić
* POU Samobor Ansambl Isječak iz predstave „Druga strana tipkovnice“, Koreografkinja/voditeljica: E. Rebić
* UO plesna radionica Ilijane Lončar „OOOPAA!“, Koreografkinja/voditeljica: I. Lončar
* Škola suvremenog plesa Ane Maletić „Nukleus“, Koreografkinja/nastavnica: G. Svetopetrić i N. Krešić Vrkljan

5.5.2023. u 19 sati, Velika dvorana Kina

West side story - projekcija plesnog filma

Najpoznatiji mjuzikl svih vremena ponovno oživljava pod redateljskom palicom jednog od najpoznatijih, najnagrađivanijih i najcjenjenijih filmaša, trostrukog oskarovca Stevena Spielberga.

Priča sa zapadne strana, krimić, drama, mjuzikl

Redatelj: Steven Spielberg

Trajanje: 156min

Adaptacija kultnog mjuzikla je zapravo adaptirana moderna Shakespeareova tragedija Romeo i Julija na ulicama New Yorka, a donosi priču o ljubavi i rivalstvu dvije tinejdžerske bande različitog etničkog podrijetla.

6. 5. 2023. 9 sati, Plesna dvorana Pučkog otvorenog učilišta Samobor

Plesne radionice za voditelje plesnih skupina  
Stručni seminar za voditelje plesnih skupina na temu "Lokomocija". Seminar uključuje teorijski i praktični dio, a voditeljice seminara su Mirjana Brcko, prof. savjetnik i Emerencijana Rebić, učitelj mentor.

6.5. 2023. 9 sati, Centar za mlade Bunker

Plesne radionice za djecu: "Tijelo-pokret-ritam" i "Igra u plesu"

koje je vodila plesna pedagoginja Ida Janković

6. 5. 2023. 13 sati

Dramsko čitanje hrvatske i svjetske plesne poruke odabrane od strane Međunarodnog odbora za ples (*International Dance Committee - IDC*) i Plesnog odbora Hrvatskog centra ITI

6. 5. 2023. 16:30 sati, Velika dvorana Hrvatskog doma

Plesni susreti uz nastupe različitih plesnih škola iz Hrvatske i nekih od finalista natjecanja plesnih škola kao što su Umjetnička plesna škola Silvije Hercigonje (Zagreb) i Plesni studio POU Samobor :

* Divertimento – studio povijesnog plesa „Gentille za royale“, Koreografkinja/voditeljica: V. Rittig
* Zagrebačko kazalište mladih „Rasplesane peruške“, Koreografkinja/voditeljica: I. Naumov
* Umjetnička škola Fortunat Pintarić „Tajna formula“, Koreografkinja/nastavnica: O. Vilić
* Zagrebačko kazalište mladih „Lutke iz kutije“, Koreografkinja/voditeljica: I. Janković
* Umjetnička škola Fortunat Pintarić „Tucet“, Koreografkinja/nastavnica: O. Vilić
* Umjetnička plesna škola Silvije Hercigonje „Proljetni valcer“, Koreografkinja/nastavnica: A. Šeketa Gleich
* Umjetnička škola Fortunat Pintarić „Četiri elementa“, Koreografkinja/nastavnica: O. Vilić
* OŠ Okučani „Mušićava Mary“, Koreografkinja/voditeljica: R. Radecki Ivakić
* Umjetnička plesna škola Silvije Hercigonje „Tourner“, Koreografkinja/nastavnica: I. Jeričević
* Plesni studio Vindi Varaždin „Svemoguća Kim“, Koreografkinja/voditeljica: S. Sabljak
* UO plesna radionica Ilijane Lončar „Ispod moje kože“, Koreografkinja/voditeljica: I. Lončar
* Zagrebačko kazalište mladih „Jedno“, Koreografkinja/voditeljica: I. Janković
* Umjetnička plesna škola Silvije Hercigonje „Dišem pokret“, Koreografkinja/nastavnica: M. Brcko
* UO plesna radionica Ilijane Lončar „Deadbeat“, Koreografkinja/voditeljica: I. Lončar

6. 5. 2023. 18 sati, Velika dvorana Hrvatskog doma

Plesna predstava Plesnog studija POU Samobor „Druga strana tipkovnice“ autorice i voditeljice Emerencijane Rebić. Predstava kroz pokret dočarava svijet virtualnog nasilja s kojim se suočavaju mladi kroz svoje odrastanje.

Izvođači – Ansambl Plesnog studija POU Samobor: Vita Backović, Mirna Glavinić, Ana Horvat, Erika Keliš, Katja Knezović, Matija Knezović, Noela Majica, Dora Nizek, Leonarda Pavelić

Koreografi: Emerencijana Rebić, učitelj mentor i Ansambl Plesnog studija POU

Mentor/Nastavnik/Voditelj: Emerencijana Rebić; Dizajn i izrada naslovnice: Matija Knezović; Autor teksta: Emerencijana Rebić; Glazbu uredio: Damir Keliš; Projekcija: Damir Keliš

* 1. **PLESNA PRODUKCIJA I PLESNA PREDSTAVA**

Plesni studio POU Samobor pod vodstvom Emerencijane Rebić svake godine na završetku školske godine organizira plesnu produkciju kao oblik predstavljanja svega onoga što su polaznici programa naučili tijekom godine. 5. 6. 2023. u 19:30 održana je završna produkcija i plesna predstava ansambla plesnog studija POU Samobor pod naslovom „Gore, gore, gore“ na kojima je prisustvovalo ukupno 392 gledatelja.

Izvođači:

I grupa (Mravci, Medvjedići, Ptičice, Zečići): Misha Bokorni, Maša Jagodić Kranjčec, Iris Jenko, Zora Klarić, Ena Novak,Eva Skendrović, Laura Biberović, Korina Glogović, Lucija Komarec,Marija Runtas, Roza Sudar, Petra Vučinić, Magdalena Miljuš

II grupa (Listovi, Vjeverice, Cvjetići, Dabrovi, Kiša): Iskra Caković, Marta Franja, Matilda Honomihl, Laura Kostel, Ema Lakušić, Zinka Matan, Anja Pajić, Maša Pedisić, Luna Peroković, Petra Rubinić, Franka Sanković, Lucija Vučinić, Dora Vincek, Pava Fočić

III grupa (Krijesnice, Rosa, Žar, Pljusak, Duga): Leona Domović, Sara Fabek Šestan, Anastasia Fartek, Neli Hofer, Tonka Klarić, Lara Matijević, Marta Rubinić, Leona Vojak, Leona Sitta, Nadja Širanović, Katja Radić, Ela Crkvenčić

Ansambl (Mjesečina, Dim, Prestrašene životinje, Izgorene grane): Vita Backović, Mirna Glavinić, Ana Horvat, Erika Keliš, Laura Keliš, Katja Knezović, Matija Knezović, Noela Majica, Dora Nizek, Leonarda Pavelić

Koreograf/voditelj: Emerencijana Rebić; Autor priče: Emerencijana Rebić; Lektor: Eva Pavlinušić Vilus, prof.

Projekcija: Damir Keliš; Glazbu pripremio: Damir Keliš

23.11.2023. ansambl Plesnog studija POU Samobor izveo je, na poziv samoborskih osnovnih škola, plesnu predstavu „Druga strana tipkovnice“ koja kroz plesni pokret progovara o problemima nasilja na društvenim mrežama. Na predstavi je bilo prisutno dvjestotinjak učenika viših razreda OŠ Bogumila Tonija te je dogovorena još jedna izvedba u 2024. godini.

1. **EU PROJEKTI**

U POU Samobor provodili smo sljedeće projekte sufinancirane sredstvima iz EU posredstvom Agencija za mobilnost i programe EU:

**6.1. Erasmus+: Digitalne vještine za 21.stoljeće**

Vrijednost projekta: 23.690,00 EUR

Trajanje projekta: 28.5.2023.  - 27.11.2024. (18 mjeseca)

Broj projekta: 2022-2-HR01-KA122-ADU-000097710

Sudjelovanjem u projektu namjeravamo unaprijediti pristup našim korisnicima, učiniti ustanovu pristupačnijom te osigurati aktivnu participaciju kroz dodatne i poboljšane programe. Očekujemo da ćemo unaprijediti pristup novim digitalnim tehnologijama, osnažiti zaposlenike u korištenju društvenih medija te stvoriti temelje za razvoj novih projekata i suradnji. Nakon provedenih mobilnosti, očekujemo da će POU Samobor djelovati na podizanju općeg znanja u zajednici kroz aktualne edukacije.

**6.2. Erasmus+: Senior Synergy: Empowering Lifelong Learning and Healthy living through Community Eventsliving through Community Events** (u daljnjem tekstu SenSyn)

Vrijednost projekta: 60.000,00 €

Trajanje projekta: 02.10.2023 - 01.10.2025. (24 mjeseca)

Broj projekta: 2023-1-SI01-KA210-ADU-000153497

Projekt se realizira u suradnji s 3 učilišta: Ljudska univerza Ptuj, Ljudska univerza Murska Sobota i Pučko otvoreno učilište Varaždin.

SenSyn se fokusira na izazove aktivnog starenja s posebnim naglaskom na obrazovanje odraslih i osoblje u obrazovanju odraslih u području zdravstva i praktičnih (rekreativnih) aktivnosti povezanih s tim. Svrha je stvaranje inovativnih prilika za učenje kako bi se širilo znanje o važnosti razumijevanja koncepta aktivnog starenja i praktičnih obrazovnih programa u ovom području za potrebe lokalnih i nacionalnih zajednica. Projekt se temelji na podizanju svijesti među starijim osobama o važnosti aktivnog života čak i nakon umirovljenja, budući da primjećujemo da većina starijih osoba nema realnu predodžbu o tome što starenje zapravo jest i kako utječe na psihofizičko stanje osobe. Prilike za učenje bit će promovirane kroz 4 nacionalna zajednička dvodnevna događaja, temeljena na razvijenom programu obuke za starije osobe koji povezuje učenje i rekreaciju.

1. **GRAĐANSKI UTORAK**

Građanski utorak je program koji obuhvaća niz javnih besplatnih predavanja koja se održavaju u POP UP ART kinu utorcima od 19 sati. U programskom smislu to je platforma za susretanje različitih mišljenja i stavova kojoj je cilj izgradnja građanske svijesti i empatije prema drugima. Program je nastao iz potrebe informiranja građana o čitavom nizu novina koje se u našem društvu događaju te razvijanja svijesti o aktivnom građanstvu, demokratizaciji, održivosti kroz različite aktualne teme. Predavanja se također snimaju i dostupna su na YouTube-u, čime program postaje trajna vrijednost i doprinosi obrazovanju šire populacije.

U 2023. godini organizirana su sljedeća predavanja:

|  |  |  |
| --- | --- | --- |
| Datum održavanja | Naziv predavanja | Broj posjetitelja (broj YouTube pregleda) |
| 10.1.2023. | *Smijeh i mi*, Danijela Biondić-Vidaković, certificirana učiteljica „School of Laughter Yoga" | 15 (71 pregled) |
| 17.1.2023. | *Hipnoterapija*, Damir Iviček, dipl ing. arh. hipnoterapeut | 10 (322 pregleda) |
| 24.1.2023. | *Kako reći ne mirne savjesti*, Lovorka Cesarec Ban, voditeljica inspirativnih seminara Familylaba | 15 |
| 31.1.2023 | *Eto me u mirovini, što sad?*, Jasna Čurin, prof. psihologije | 9 (66 pregleda) |
| 7.2.2023. | *Vaučerima do besplatnog obrazovanja*, Irena Bačelić, načelnica Sektora za tržište rada i Matej Petranović, viši stručni savjetnik, Ministarstvo rada, mirovinskog sustava, obitelji i socijalne politike | 24 |
| 14.2.2023. | *Bliskost i intimnost u partnerskim odnosima*, Nataša Barolin Belić, magistra geštalt psihoterapije, ECP, EAGT, certificirana seksualna terapeutkinja | 14 (153 pregleda) |
| 21.2.2023. | *Erasmums+ program - mogućnosti za odrasle osobe*, Ana Majurić, prof., ambasadorica Erasmusa | 11 (65 pregleda) |
| 28.2.2023. | *Želim život*, Predstavljanje Zaklade Ana Rukavina | 15 |
| 7.3.2023. | *Zagorkini utisci koji opstaju! Marija Jurić Zagorka - baština i žensko stvaralaštvo*, Martina Findrik, stručna suradnica, Centar za ženske studije | 19 (33 pregleda) |
| 14.3.2023. | *Gospodarenje otpadom u Samoboru*, Tribina potrošača u suradnji s Udrugom potrošača Grada Samobora | 10 (47 pregleda) |
| 21.3.2023. | *Monitoring saniranog odlagališta Trebež,*  Društvo inženjera i tehničara Grada Samobora, Predavač: Darko Vrkljan | 19 |
| 28.3.2023. | *MoJA ekologiJA,* 40-te i 50-te u balansu, Ksenija Kolman Goreta, NLP master i coach, Theta healing praktičar | 14 (73 pregleda) |
| 4.4.2023. | *Što su danas zoološki vrtovi i oporavilišta i prihvatilišta divljih životinja*, Damir Skok, dr. med. vet., ravnatelj Zoološkog vrta Grada Zagreba | 11 (31 pregled) |
| 11.4.2023. | *Prednosti volontiranja u lokalnoj zajednici*, Simon Prenković, Volonterski centar Zagreb u suradnji s udrugom Budi dobro, Projekt Zajedno činimo dobro sufinanciran EU sredstvima | 15 (32 pregleda) |
| 18.4.2023. | *Sustav odvodnje danas i koncepcija pročišćavanja otpadnih voda*, Antonio Širanović, direktor Odvodnje Samobor d.o.o. i Jan Hovorka, koordinator Sektora investicija i razvoja u suradnji s Društvom inženjera i tehničara grada Samobora | 21 (24 pregleda) |
| 25.4.2023. | *Kako možemo sami provjeriti kvalitetu vode*, Katarina Husnjak Malovec, prof. biologije i stručna voditeljica, Park prirode Žumberak – Samoborsko gorje | 13 (66 pregleda) |
| 2.5.2023. | *Prana - životna energija*, Kristinka Jakopec i Ksenija Švenda-Radeljak, instruktorice sustava Joga u svakodnevnom životu | 16 |
| 9.5.2023. | *Nadomjesno liječenje bolesti štitnjače* - *suplementi da ili ne?,* prim. Sunčica Andreja Rogan, dr.med., specijalist nuklearne medicine | 29 (91 pregled) |
| 16.5.2023. | *ADHD - u potrazi za stimulacijom i Play Attention*, Marko Ferek, udruga za razumijevanje ADHD-a „Buđenje“ | 32 (89 pregleda) |
| 23.5.2023. | *Drevni Egipat uz pomoć volontera*, Slaven Škrobot, svjetski putnik u kolicima | 38 (70 pregleda) |
| 6.6.2023. | *Matafore ljubavi u književnosti i poetskoj terapiji*, Ivana Bašić, prof. | Otkazano |
| 20.6.2023. | *Život gluhih u svijetu čujućih*, Ivica Cvetković dr.med. | 11 (19 pregleda) |
| 27.6.2023. | *Prehrana mladih sportaša*, dr. sc. Vesna Bosanac, nutricionistica | 31 (118 pregleda) |
| 12.9.2023. | *Budi sigurniji*, Dobrovljno vatrogasno društvo Samobor | 35 (79 pregleda) |
| 19.9.2023. | *Adrenalin - ključni igrač u bolesti i kako ga balansirati*, Sanja Toljan dr.med | 45 (451 pregled) |
| 26.9.2023. | *Samoozljeđivanje među djecom i mladima*, Sonja Jarebica, Udruga TI SI OK | 24 (40 pregleda) |
| 3.10.2023. | *Što je fašizam danas?,* Stanko Perica, ravnatelj Isusovačke službe za izbjeglice | 11 (84 pregleda) |
| 10.10.2023. | *Masterchef u učionici: Umijeće, temeljac, začini i – gozba!,* mr.sc. Borna Lulić | 12 (22 pregleda) |
| 17.10.2023. | *Kako poboljšati prehrambene navike mladih sportaša*, dr.sc. Vesna Bosanac, nutricionistica | 21 |
| 24.10.2023. | *Nemrtvi – folklore vampire istočne I srednje Europe,* Kristijan Petrović*, the dark story teller* | 18 |
| 31.10.2023. | *Kompetentno dijete u nesigurnim vremenima*, Ksenija Kolman Goreta, NLP master i coach, Theta healing praktičar | 9 (43 pregleda) |
| 7.11.2023. | *Jesensko zimske aktivnosti zaštite ptica*, Manuel Jacmenović, Društvo za zaštitu pomoć i proučavanje ptica, Ornitološki laboratorij | 11 (114 pregleda) |
| 14.11.2023. | *Ciklus predavanja Nemirna zemlja: Geologija i klimatske promjene,*Ivan Opić, dipl. ing. geologije / Zrinka Grganić Vrdoljak, dipl. ing. Geologije; *Geokemijske, geološke i klimatske mijene u prošlosti,* prof. dr. sc. Ladislav Palinkaš, redoviti profesor u miru, PMF u suradnji s DITS | 25 (209 pregleda) |
| 21.11.2023. | *Vitalnost hrane od polja do stola*, dr.sc.Dijana Posavec, ravnateljica Centra Rudolfa Steinera | 24 |
| 28.11.2023. | *Kako ne ulagati u kriptovalute*, Emil Kos, voditelj odjela kibernetičke sigurnosti, policijske uprave zagrebačke | 13 |
| 5.12.2023. | *Energetska obnova obiteljskih kuća,* Lina Benović, konzultantica za energetsku obnovu | 23 |
| 12.12.2023. | *Ciklus predavanja Nemirna zemlja: Klima i energija,* Zvonko Žibrat, dipl. ing. fizike i doc. dr. sc. Krešo Pandžić, PMF-a, u suradnji s DITS | 12 (126 pregleda) |
|  | Ukupno posjetitelja: | 675 |

## RAZVOJ UNUTARNJEG SUSTAVA OSIGURAVANJA KVALITETE I SUSTAVNOG SAMOVREDNOVANJA

Prilikom pokretanja svakog obrazovnog programa u POU Samobor s polaznicima svaki nastavnik provodi inicijalni razgovor u cilju prepoznavanja njihovih individualnih znanja, potreba, mogućnosti te prilagođavanja edukacijskog procesa. Kroz ove razgovore, stvaramo prostor za otvorenu komunikaciju gdje polaznici mogu izraziti i svoje poteškoće, interese i očekivanja. Na temelju njihovih povratnih informacija, prilagođavamo sadržaj, tempo i metode poučavanja kako bismo osigurali da svaki polaznik stvari pozitivno edukacijsko iskustvo i usvoji nove sadržaje na najbolji način.

**8.1. RAD NA STRATEGIJI OBRAZOVANJA ODRASLIH**

U 2023. godini nastavili smo s radom na Strategiji obrazovanja odraslih u Samoboru. Održali smo nekoliko radionica u koje su se aktivno uključili bitni dionici unutar POU Samobor. Radionice su bile posvećene promišljanju o strateškim smjernicama našeg učilišta, imajući u vidu potrebe građana i tržišta rada, ali i resursna ograničenja ustanove.

Teme razgovora obuhvatile su širok spektar područja, uključujući misiju, viziju i vrijednosti POU Samobor, unaprjeđenje rada zaposlenika, poboljšanje kvalitete rada usmjerene prema polaznicima i nastavnicima, prioritete i strategije za povećanje prisutnosti u zajednici. Kroz konstruktivne diskusije identificirali smo ključne ciljeve i stvorili temelje za donošenje Strategije POU Samobor.

**8.2. ANKETIRANJE NASTAVNIKA**


Sukladno članku 23. stavak 2 Zakona o obrazovanju odraslih (NN 144/21), POU Samobor provodi različite oblike samovrednovanja, a u 2023. godini je provedeno i anketiranje nastavnika. Prva zbirna anketa provedena je putom on-line sustava te u je ispunilo 15 od 22 nastavnika. Analiza rezultata pokazala je sljedeće:

* **Opće zadovoljstvo nastavnika:**

Analiza rezultata pokazuje kako nastavnici iskazuju visoki stupanj zadovoljstva u sve 4 kategorije – rad s polaznicima, odnos s kolegama, posao u cjelini i honorarom.

Detaljni rezultati dani su u grafičkom prikazu i tekstualno.

* + Postotak zadovoljstva rada s polaznicima: 100 % zadovoljni radom s polaznicima.
  + Postotak zadovoljstva odnosom s kolegama: 93% u potpunosti zadovoljno, 7% djelomično zadovoljno.
  + Postotak zadovoljstva poslom: 73% u potpunosti zadovoljno, 27% djelomično zadovoljno.
  + Postotak zadovoljstva honorarom: 60% u potpunosti zadovoljno, 27% djelomično zadovoljno, 7% se ne može odlučiti da li j zadovoljno ili ne, a 7% je djelomično nezadovoljno.




* **Uloga nastavnika**

Analiza rezultata pokazuje kako nastavnici imaju autoritet za rješavanje problema, poštovanje vlastitog doprinosa, uvažavanje i podrške u provođenju korektivnih aktivnosti.

Detaljni rezultati dani su u grafičkom prikazu i tekstualno.

* Pokretanje korektivnih aktivnosti: 73% nastavnika smatra da su u mogućnosti pokrenuti bilo koju korektivnu aktivnost koju smatraju nužnom kada je polaznik nezadovoljan, 20% se samo djelomično slaže s ovom tvrdnjom, 7% se nije izjasnilo.
* Uvažavanje mišljenja nastavnika: 87% nastavnika smatra da se u ustanovi uvažava njihovo mišljenje, 13% se djelomično slaže s ovom tvrdnjom.
* Poštivanje doprinosa u realizaciji programa: 86% nastavnika smatra da se u ustanovi poštuje njihov doprinos u realizaciji programa, 7% se djelomično slaže s ovom tvrdnjom, a 7% se ne slaže s ovom tvrdnjom.
* Posjedovanje autoriteta za rješavanje problema nezadovoljnih polaznika: 73% smatra da ima autoritet, 7% se djelomično slaže s ovom tvrdnjom, 13% se ne može izjasniti, a 7% smatra da nema traženi autoritet.




* **Materijalni uvjeti i podrška:**

Većina nastavnika zadovoljna je materijalnim i tehničkim uvjetima u našoj ustanovi.

Detaljni rezultati dani su u grafičkom prikazu i tekstualno.

* Adekvatni materijalni uvjeti: 67% nastavnika slaže se da su materijalni uvjeti adekvatni, 13% se djelomično slaže dok je 20% neutralno.
* Adekvatna tehnička podrška: 73% nastavnika slaže se da imaju adekvatnu tehničku podršku, 13% se djelomično slaže s tom tvrdnjom, a 13% je neutralno.




* **Vođenje i planiranje kvalitete:**

I u kategoriji vođenja i planiranja kvalitete dobivene su vrlo pozitivne povratne informacije. Većina nastavnika dobiva adekvatnu pomoć i podršku andragoškog voditelja, uključeni su u planiranje ciljeva i njihovu evaluaciju te su upoznati sa strateškim ciljevima.

Detaljni rezultati dani su u grafičkom prikazu i tekstualno.

* Pomoć i podrška andragoškog voditelja: 87% nastavnika smatra da andragoška voditeljica motivira suradnike i pruža im pomoć i podršku za obavljanje zadataka na najvišoj razini, a, 13% se djelomično slaže s tim.
* Postavljanje strateških ciljeva: 87% smatra da Odjel obrazovanja postavlja strateške ciljeve, 7% se djelomično slaže s tvrdnjom, a 6% je neutralno.
* Komunikacija o strateškim ciljevima s vanjskim suradnicima: 80% smatra da su im komunicirani strateški ciljevi, 13% se djelomično slaže s tom tvrdnjom, a 7% je neutralno.
* Uključivanje vanjskih suradnika u planiranje ciljeva i planova: 80% smatra da su uključeni u planiranje, 13% se osjeća djelomično uključenima, a 7% je neutralno.
* Uspoređivanje rezultata s postavljenim ciljevima: 73% smatra da se rezultati prate i uspoređuju s ciljevima, 7% se djelomično slaže s tvrdnjom, a 20% je neutralno.




* **Funkcionalna kvaliteta:**

Većina nastavnika iskazuje o visokoj razini funkcionalne kvalitete po svim elementima, od primjerenosti naših prostora i infrastrukture, preko adekvatnosti administracije pa sve do nastavnika.

Detaljni rezultati dani su u grafičkom prikazu i tekstualno.

* Stav i pristup administrativnog osoblja prema svim polaznicima: 87% smatra da je stav pozitivan, a 13% se djelomično slaže s tvrdnjom.
* Administrativni procesi su prilagođeni potrebama polaznika: 67% se slaže, 20% se djelomično slaže, a 13% je neutralno.
* Prostor za teorijsku nastavu je primjeren i kvalitetan: 73% se slaže, 13% se djelomično slaže, a 13% je neutralno.
* Prostor za praktičnu nastavu je primjeren i kvalitetan: 60% se slaže, 20% se djelomično slaže, a 20% je neutralno.
* Primjerenost infrastrukture ustanove: 73% nastavnika ju smatra primjerenom, a 27% je neutralno.
* Nastavnik pokazuje pozitivan stav prema polaznicima: 100% se slaže.
* Kvaliteta programa: 67% se slaže, 20% se djelomično slaže, a 13% je neutralno.
* Kompetentnost nastavnika: 87% se slaže, 7% se djelomično slaže, dok je 7% neutralno.




* **Transformativna kvaliteta**

Analiza anketa nastavnika pokazuje da smatraju kako je transformativna kvaliteta na visokoj razini tj. da se našim programima omogućava razvoj samopouzdanja, kritičkog mišljenja, samosvijesti, vještina i znanja kod polaznika, kao i nadilaženje predrasuda.

Detaljni rezultati dani su u grafičkom prikazu i tekstualno.

* Ustanova omogućuje izgradnju samopouzdanja kod polaznika: 73% se slaže s tvrdnjom, 13% se djelomično slaže, a 13% je neutralno.
* Ustanova razvija vještine kritičkog mišljenja kod polaznika: 60% se slaže s tvrdnjom, a 40% se djelomično slaže s tvrdnjom.
* Ustanova razvija višu razinu samosvijesti kod polaznika: 80% se slaže, a 20% se djelomično slaže s tvrdnjom.
* Ustanova pomaže polaznicima u razvoju vještina rješavanja problema i implementaciji praktičnih vještina: 87% se slaže s tvrdnjom, 7% se djelomično slaže, a 7% je neutralno.
* Ustanova pomaže polaznicima da nadiđu vlastite predrasude: 73% se slaže s tvrdnjom, 20% se djelomično slaže, a 7% je neutralno.
* Ustanova omogućuje povećanje ukupne razine znanja i vještina svojih polaznika: 80% se slaže, a 20% se djelomično slaže s tvrdnjom.




* **Ugled ustanove:**

Nastavnici iskazuju visoku razinu ugleda i imidža naše ustanove, no vrednovanje uvjerenja u poslovnom okruženju ima značajnog prostora za unaprjeđenje.

Detaljni rezultati dani su u grafičkom prikazu i tekstualno.

* Ustanova ima dobar ugled u sustavu obrazovanja odraslih: 80% se slaže, 13% djelomično, a 7% ne može procijeniti.
* Ustanova ima dobar ugled u usporedbi s drugim ustanovama: 80% se slaže, a 20% djelomično slaže s tvrdnjom.
* Završna uvjerenja se visoko vrednuju u poslovnom okruženju: 53% se slaže, 40% djelomično slaže s tvrdnjom, a 7% je neutralno.



Sveukupno, može se zaključiti da su nastavnici visoko zadovoljni kvalitetom rada u ustanovi u svim ispitanim elementima kvalitete. Prostor za poboljšanje najviše vide u dodatnom opremanju praktikuma, dodatnom razvoju kritičkog mišljenja kod polaznika, povećanju honorara nastavnicima te boljem vrednovanju izdanih uvjerenja u poslovnom okruženju.

**8.3. SURADNJA I PRUŽANJE PODRŠKE NASTAVNICIMA**

8.3.1. Organiziranje seminara za napredovanje nastavnika

SEMINAR: Komunikacija i grupna dinamika u obrazovanju odraslih

Sadržaj programa:

* Komunikacija - pojmovi, modeli, karakteristike
* Stilovi komuniciranja
* Rad na sebi: ishodište kvalitetne komunikacije
* Verbalna, neverbalna i paraverbalna komunikacija
* Prezentacijske vještine i javni govor
* Aktivno slušanje

Ishodi učenja u sve četiri jednodnevne radionice:

* upoznati osnovne karakteristike verbalne, neverbalne i paraverbalne komunikacije
* koristiti različite stilove komuniciranja i tehnike komunikacije u kontekstu nastavnog procesa
* umanjiti ili ukloniti prepreke i ograničenja u komunikaciji
* upoznati procese grupne dinamike u svrhu ostvarenja održivih ishoda učenja

Ukupno trajanje edukacije: 4 jednodnevne radionice, ukupno 16 sati nastave

Predavači koji su sudjelovali u realizaciji programa:

* Mr.sc. Igor Štavlić, prof.
* Doc.dr.sc. Toni Maglica

Od četiri jednodnevne radionice koliko traje seminar komunikacija i grupna dinamika, u 2023. su održana dvije, a druge dvije će se održati u 2024. godini.

|  |  |
| --- | --- |
| Broj grupa | Broj polaznika |
| 1 | 19 |

Ankete nastavnika /polaznika na seminarima:

Nastavnici su ciljeve radionice komunikacija i grupna dinamika ocijenili 100% odličnom ocjenom, metode koje su predavači koristili u radionici ocijenili su 100% odlično, komunikaciju su također ocijenili 100% odlično kao i kreativnost predavača.

Iz ovih odgovora vidljivo je visoko zadovoljstvo nastavnika sadržajem i organizacijom seminara.

8.3.2. Stručna podrška andragoškog voditelja

Andragoška voditeljica je redovito razgovarala s našim nastavnicima, upoznavala ih s novostima unutar obrazovanja odraslih te, zajedno s ostalim zaposlenicima Odjela obrazovanja, nastojala odgovoriti na njihove potrebe i prijedloge. Tijekom uvodnih satova formalnih programa odrađene su hospitacije te je u planu izrađivanje obrasca kroz koji bi se sustavno pratila kvaliteta izvođenja nastave.

Posebna pozornost se usmjeravala na nastavnike s kojima učilište po prvi puta radi. Kroz niz razgovora nove se nastavnike upućivalo u sve zakonske propise, akte ustanove, ali i općenite andragoške prakse.

**8.4. JAČANJE KAPACITETA ZAPOSLENIKA POU SAMOBOR**

Odjel obrazovanja kroz organizaciju različitih predavanja (kroz program Građanski utorak), radionica, edukacija i seminara neprestano radi na jačanju kapaciteta svojih zaposlenika te potiče na permanentno stručno usavršavanje i osobni razvoj kroz samoučenje. Osim toga, sukladno Zakonu o obrazovanju odraslih (NN 144/21), POU Samobor je dodatno ojačao svoje kapacitete zapošljavanjem jednog nastavnika.

8.4.1. Zaposlenici POU Samobor sudjelovali su na strukturiranim tečajevima u okviru Erasmus+ projekta Digitalne vještine za 21.st.

* Digital Tools for Collaboration, Communication, Creativity and Critical Thinking (4Cs)

Sadržaj tečaja:

* Postavljanje ciljeva
* Komunikacija
* Kreativnost i kritičko mišljenje
* Suradnja
* Uključivanje 4Cs (komunikacija, kreativnost, suradnja i kritičko mišljenje) i digitalnih alata u nastavne aktivnosti
* Digital Storytelling: Apps and Softwares for Creative Writing

Sadržaj tečaja:

* Uvod u Digitalni Storytelling
* ICT alati za Digitalni Storytelling u smislu izrade vlastitog projekta
* Infografika
* Audio i video efekti
* Prezentacija digitalnih projekata

8.4.2. U okviru projekta Senior Synergy: Empovering Lifelong Learning and Healthy living through Community Events sudjelovali smo na Kick-off partnerskom sastanku u Murskoj Soboti te započeli s razmjenom dobre prakse i osmišljavanjem nove

8.4.3. Job shadowing - posjet zaposlenika i polaznika Ljudske univerze Koper i Sežana

Sadržaj posjeta:

* Sustav obrazovanja u Hrvatskoj
* Prezentacija aktivnih Erasmus+ projekata
* Digitalna komunikacija u obrazovanju odraslih (web stranica, facebook, YouTube)
* Program Građanski utorak
* Digitalne platforme u obrazovanju (Moodle, Google drive)
* Prezentacija neformalnih edukacijskih programa
* Storytelling

8.4.4. Zaposlenici POU Samobor su u okviru svog profesionalnog razvoja sudjelovali i na andragoškim usavršavanjima u organizaciji ASOO, HGK i HAD-a

1. XI. Međunarodni andragoški simpozij u sklopu ESF-OVA PROJEKTA, Promocija cjeloživotnog učenja faza II

Sadržaj simpozija:

* Vanjsko vrednovanje ustanova za obrazovanje odraslih kao jedan od važnih elemenata sustava osiguravanja kvalitete u obrazovanju odraslih
* Primjena novih pravilnika u obrazovanju odraslih
* Izrada standarda kvalifikacija

1. Razvoj sustava osiguravanja kvalitete u obrazovanju odraslih – Provedba vanjskog vrednovanja ustanova (travanj i lipanj)

Sadržaj radionice:

* Predstavljanje ESF projekta: Razvoj sustava osiguravanja kvalitete u obrazovanju odraslih
* Samovrednovanje ustanova – podloga za vanjsko vrednovanje i Standardi kvalitete u obrazovanju odraslih
* Vanjsko vrednovanje skupova ishoda učenja
* Provedba vanjskog vrednovanja
* Prednosti i izazovi u provedbi vanjskog vrednovanja na razini ustanove

1. Andragoške radionice u sklopu ESF-ova projekta Promocija cjeloživotnog učenja faza II

Sadržaj radionica:

* Pristup obrazovanju odraslih
* Planiranje organizacija i evaluacija u obrazovanju odraslih
* Učenje i poučavanje odraslih
* Komunikacija i grupna dinamika u obrazovanju odraslih
* Komunikacije te glavne teorije grupne dinamike
* Metode obrazovanja odraslih

1. Konferencija obrazovanja odraslih u organizaciji HGK I HAD-a

Sadržaj konferencije:

* Predstavljanje projekta KA2 STEP FORWARD
* Predstavljanje KA1 projekta Up Skillead
* Cjeloživotno obrazovanje dostupno svima. Preporuke za obrazovanje odraslih
* Predstavljanje KA3 projekta PRALINE
* Predstavljanje projekta MC.VET
* Priprema za uvođenje sustava vrednovanja prethodnog učenja
* Panel diskusija
* Nove prilike u sustavu vaučera

8.4.5. Zaposlenici su sudjelovali i u neformalnim edukacijama

a) Radionica mailchimp platforma u trajanju od 4 sata

Sadržaj radionice:

* Uvod u Mailchimp
* Kreiranje liste pretplatnika
* Kreiranje i slanje kampanja
* Analiza rezultata kampanje

b) Foto tečaj u trajanju od 30 sati

Sadržaj tečaja:

* Uvod u fotografiju/povijest fotografije/o fotoaparatu
* Kadriranje i objektivi/praktični dio
* Portret/praktični dio
* Studijski/praktični dio (Product fotografija + macro fotografija)
* Terenska nastava u Samoboru i okolici Samobora
* Kreativno komentiranje i evaluacija fotografija

c) predavanja u sklopu Građanskog utorka

* *Smijeh i mi*, Danijela Biondić-Vidaković, certificirana učiteljica „School of Laughter Yoga"
* *Vaučerima do besplatnog obrazovanja*, Irena Bačelić, načelnica Sektora za tržište rada i Matej Petranović, viši stručni savjetnik, Ministarstvo rada, mirovinskog sustava, obitelji i socijalne politike
* *Erasmums+ program - mogućnosti za odrasle osobe*, Ana Majurić, prof., ambasadorica Erasmusa
* *ADHD - u potrazi za stimulacijom i Play Attention*, Marko Ferek, udruga za razumijevanje ADHD-a „Buđenje“
* *Život gluhih u svijetu čujućih*, Ivica Cvetković dr.med.
* *Samoozljeđivanje među djecom i mladima*, Sonja Jarebica, Udruga TI SI OK

8.4.6. Samoučenje zaposlenika

Djelatnicima POU Samobor omogućeno je samoučenje kroz različite on line platforme te kroz dostupnu stručnu literaturu.

**8.5. PROMIDŽBA I ODNOSI S JAVNOŠĆU**

Obrazovni programi su tijekom 2023. godine komunicirani javnosti putem web stranice, društvenih mreža, plakata i jumbo plakata na visoko frekventnim pozicijama, direktnim marketingom, mjesečnim newsletterom, na Radio Samobor i TV Zapad, lokalnim portalima, specijaliziranom portalu Educentar te kroz Tjedan cjeloživotnog učenja i predstavljanjima programa poslodavcima.

Web stranica <https://www.samobor.hr/obrazovanje/obrazovanje-odraslih-c136> i [www.samobor.hr/pousamobo](http://www.samobor.hr/pousamobo)r sadrži slijedeće podatke:

* o obrazovnim programima koji se provode u POU Samobor, sa svim potrebnim detaljnim informacijama
* o karijernom centru
* javni poziv za nastavnike – vanjske suradnike
* kontakt podaci
* zakoni, pravilnici i akti ustanove
* novosti te ostale važne informacije.

Tijekom godine smo kontinuirano ažurirali web stranicu te unaprjeđivali kvalitetu web stranice. Posebnu pozornost u 2023. godini posvetili smo osmišljavanju efikasnijeg načina online predbilježbi potencijalnih polaznika na naše programe i automatizaciji pojedinih faza prijavnog procesa.

Iako smo naše programe promicali kroz čitav spektar različitih kanala, internetsko oglašavanje putem tražilice Educentar se pokazalo kao najučinkovitijim za promociju certificiranih obrazovnih programa za odrasle. Važno pojačanje vidljivosti obrazovnog programa POU Samobor i općenito obrazovnih programa za odrasle predstavlja promocija projekta Vaučer Hrvatskog zavoda za zapošljavanje. Njihova marketinška kampanja imala je dosega i na području Grada Samobora, posebice kroz mogućnost tražilice kataloga vještina HZZ-a <https://vauceri.hzz.hr/katalog-vjestina/> u kojoj su vidljivi podaci i o našim programima.

Provođenjem anketa polaznika o načinima dobivanja informacija o programima dobili smo sljedeće rezultate:

* Priključivanje i puštanje u rad dizalica topline – putem interneta i HZZ tražilice katalog vještina
* Internetski marketing i brendiranje – usmenom predajom i preporukom, internetom i društvenim mrežama, putem HZZ tražilice katalog vještina
* Dadilje – usmenom predajom i preporukom, internetom i društvenim mrežama
* Njegovatelj/ica starijih i nemoćnih osoba – preko poslodavca i Internetom
* Ekološka proizvodnja ljekovitog bilja - putem interneta i HZZ tražilice katalog vještina
* Knjigovođa/knjigovotkinja – putem HZZ tražilice katalog vještina, Interneta, društvenih mreža, preko poslodavca
* CAD/CAM programiranje CNC alatnih strojeva – preko poslodavca.

Iz provedene analize vidljivo je da je u obrazovanju odraslih važno imati različite kanale komunikacije s javnosti te da je POU Samobor doista razvilo iznimno široki spektar načina komunikacije i promidžbe svojih aktivnosti.

**8.6.** **SURADNJA S DRUGIM USTANOVAMA I ČLANSTVO U STRUKOVNIM UDRUGAMA**

Odjel obrazovanja je tijekom cijele godine aktivno surađivao s drugim ustanovama:

Pučko otvoreno učilište POUKA Karlovac, Pučko otvoreno učilište Obris Požega, Centar za cjeloživotno učenje i kulturu Bjelovar, Pučko otvoreno učilište Koprivnica, Pučko otvoreno učilište Algebra.

Aktivno smo se uključivali u rad strukovnih udruga čiji smo članovi: Hrvatsko andragoško društvo (HAD), Zajednica ustanova za Obrazovanje odraslih RH (ZUOO), Zajednica za razvoj ljudskih potencijala i obrazovanja odraslih HGK (ZRPOO).

U 2023. godini kao primjer dobre prakse predstavili smo naš rad na području vaučera drugim ustanovama u strukovnom obrazovanju i obrazovanju odraslih, inozemnim i domaćim, u sklopu projekta Promoting Adult Learning in Networks te kroz Erasmus+ aktivnosti.

Na lokalnoj razini surađivali smo s raznim dionicima: HZZ, Područna služba Zagreb, Ispostava Samobor, Poduzetnički centar Samobor, poslodavcima, Crveni križ Samobor, Udruga umirovljenika Samobor, Udruga osoba s invaliditetom Sinergija, Udruga Budi dobro, Udruga SURLA, Udruga poduzetnica, Obiteljski centar, Zavod za socijalnu skrb, vrtići, osnovne i srednje škole, Centar za odgoj i obrazovanje Lug i ostalim dionicima prema potrebama realizacije programa i projekata.

**8.7. STRUČNA KNJIŽNICA**

Stručna knjižnica unutar Odjela obrazovanja resursni je centar koji sadrži preko 200 različitih primjeraka stručne literature i radnih materijala relevantnih za obrazovne programe naše ustanove, kako za nastavnike tako i za polaznike. Knjižnica sadrži širok spektar stručnog materijala, uključujući knjige, časopise, radne listove i druge obrazovne materijale.

Iz intervjua s polaznicima i nastavnicima utvrđeno je da bi u cilju razvoja kvalitete trebalo napraviti digitalni knjižnični katalog kako bi se olakšala dostupnost pretraživanja knjižnične građe.

**8.8. SURADNJA I PRUŽANJE PODRŠKE POLAZNICIMA**

Osim svega do sada navedenog, zaposlenici Odjela obrazovanja kroz tzv. Karijerni centar svakodnevno pružaju pomoć i podršku potencijalnim polaznicima i polaznicima, bilo da je riječ o profesionalnom usmjeravanju ili rješavanju problema i izazova s kojima se susreću.

Tijekom uvodnog susreta pri pokretanju svake grupe nekog obrazovnog programa, polaznici su dobivali informaciju o rasporedu, pravilima ponašanja, načinima kako i kome mogu uputiti svoje primjedbe ili prijedloge za poboljšanje, na koji način mogu zatražiti prilagodbu programa vlastitim potrebama i mogućnostima i gdje na našoj web stranici mogu pronaći relevantne zakone, pravilnike i dokumente.

Kroz integraciju Google učionice i Moodle platforme, učilište je pružilo dodatnu podršku polaznicima u učenju na više načina. Ovi digitalni alati omogućuju pristup nastavnim materijalima i resursima iz udobnosti vlastitog doma, omogućuju interakciju s nastavnicima i kolegama te olakšavaju kontinuirano praćenje napretka kroz povratne informacije nastavnika. Osim toga, ovi alati pružaju mogućnost prilagodbe tempa učenja individualnim potrebama i preferencijama polaznika, što u konačnici rezultira efikasnijim iskustvom učenja.

U 2023. godini pokrenuli smo vrlo specifičan Alumni program za završene polaznike Internetskog marketinga i brendiranja, opisan u točci 1.2.3.

Naše polaznike smo u 2023. godini pratili nakon završetka programa edukacije te kroz komunikaciju mailom dobivali podatke o njihovim budućim planovima i potrebama, nudili im daljnje mogućnosti edukacije i zapošljavanja.

## PROSTOR I OPREMA

Učilište kontinuirano radi na unapređenju kvalitete prostora i opreme kako bi osiguralo optimalne uvjete za učenje i rad. Suočeni s povećanim zahtjevima za prostornim kapacitetima, od Upravnog odjela za odgoj i obrazovanje Zagrebačke županije (Ispostava Samobor), zatražili smo i uspješno dobili Rješenje za minimalne tehničke uvjete za korištenje dodatnih prostora za potrebe edukacije:

* jednu učionicu na Trgu matice hrvatske 6,
* Malu dvoranu u prostoru Autobusnog kolodvora
* INFO centar, Veliku dvoranu i dvije učionice u Centru za mlade Bunker.

Učionice su opremljene propisanom opremom za edukaciju koja uključuje laptope s odgovarajućom programskom podrškom, projektore s platnima, printere, bijele ploče te radna mjesta za nastavnike i polaznike.

Po pitanju opreme, ustanova je uložila dodatne napore za poboljšanje tehnološke infrastrukture. Tijekom 2023. godine putem natječaja Zagrebačke županije te uz pomoć Grada Samobora, ustanova je osigurala sredstva za opremanje dviju učionica u kojima je instalirano 15 i 17 novih laptopa, kamera za snimanje predavanja te mikrofon, što je dodatno poboljšalo mogućnosti učenja i interakcije u tim prostorima. Osim toga, zahvaljujući donaciji, ustanova je dobila edukativnu verziju Synesis programa za knjigovođe koja dodatno obogaćuje mogućnosti obrazovnog procesa.

Ovi koraci potvrđuju predanost ustanove u osiguravanju suvremenih uvjeta za učenje, rad i razvoj svojih polaznika i djelatnika te pružanju kvalitetnog obrazovanja i podrške lokalnoj zajednici.

## EVALUACIJA REALIZACIJE GODIŠNJEG PLANA I PROGRAMA

Odjel obrazovanja je, uz veliko zalaganje svih uključenih dionika, realizirao sve planirane aktivnosti unutar resursnih ograničenja koje je imao u 2023. godini.

**10.1. Rezime postignutih ciljeva u 2023. godini - programi**

|  |  |
| --- | --- |
| Planirano | Realizirano |
| Osposobljavanje za poslove pomoćnika u nastavi za učenike s teškoćama | 1 grupa, 16 polaznika; kratki program prema traženju Grada Samobora |
| Dadilje | 2 grupe, 23 polaznice |
| Priključivanje i puštanje u rad dizalica topline | Prva grupa u ovom programu, 7 polaznika |
| Knjigovođa | Prva grupa u ovom programu, realizacija u tijeku, 15 polaznika |
| Ekološka proizvodnja ljekovitog bilja | Prva grupa u ovom programu, 8 polaznika |
| Ekološka proizvodnja povrća | Nije ostvareno zbog manjka ljudskih i prostornih kapaciteta |
| Ekološka proizvodnja voća | Nije ostvareno zbog manjka ljudskih i prostornih kapaciteta |
| Rukovatelji CNC alatnih strojeva | Nije ostvareno zbog manjka ljudskih i prostornih kapaciteta |
| CAD/CAM programiranje CNC alatnih strojeva | 1 grupa, 5 polaznika |
| Osnovna izobrazba za sigurnu uporabu pesticida | 3 grupe, 45 polaznika |
| Dopunska izobrazba za održivu uporabu pesticida | 3 grupe, 62 polaznika |

**10.2. Poslovi i aktivnosti**

|  |  |
| --- | --- |
| Planirano | Realizirano |
| Redovni poslovi | Kreiran i implementiran godišnji raspored i sukladno tome raspored za svaku pojedinu grupu polaznika; kod upisa za svaku grupu polaznika prikupljena je dokumentacija, donesena odluka o upisu, izrađeni ugovori za predavače i polaznike, isprintani materijali, organizirana nastava i praćeno njezino redovito izvođenje, provedeno urudžbiranje i klasiranje dokumentacije, kreirani dosjei polaznika, ažurirani dosjei predavača, pružena podrška nastavnicima i polaznicima tijekom trajanja programa, praćen napredak polaznika, organizirani međuispiti ili testiranja, imenovano povjerenstvo za završni ispit; prisustvovalo se završnim ispitima; redovito je provjeravana oprema u učionici; praćeno je prisustvovanje na nastavi; provedena su anketiranja i kontrola postignutih rezultata, izdana uvjerenja o osposobljavanju |
| Uvođenje procesa unutrašnjeg vrednovanja rada POU Samobor | Zaposlenice Odjela obrazovanja prisustvovale su na nekoliko seminara u organizaciji ASOO; Upravno vijeće je imenovalo tim za kvalitetu koji sustavno radi na uvođenju ovog novog sustava samovrednovanja. |
| Poslovi povezani s promocijom obrazovanja | Objavljene su 52 objave na Facebooku, 45 objava na web stranici Učilišta, kreirano je 42 plakata, poslano 37 newslettera, objavljeno 27 snimaka predavanja, odrađeno preko 40 javljanja u programe Radio Samobora i Radio Sv. Nedelje |
| Javni zagovor za podizanje javne svijesti | Organizirano 37 javnih predavanja s aktualnim temama; 675 osoba prisustvovalo predavanjima |
| Poslovi vezani uz druga ovlaštenja (Ministarstvo poljoprivrede) | Organizirane 3 grupe s ukupno 107 polaznika (pesticidi) |
| Poslovi vezani uz ostale programe | Tečaj krojenja i šivanja 2 grupe, 24 polaznika; Napredni tečaj krojenja i šivanja 1 grupa, 38 polaznika; Foto tečaj 1 grupa, 6 polaznika; radionica Aromaterapije 3 grupe, 31 polaznik; Pomoćnici u nastavi (kratki program) 1 grupa, 16 polaznika |
| Prijavljivanje i provođenje projekata | Prijavljen projekt Erasmus+ za dobivanje Akreditacije u obrazovanju; započeta realizacija projekta Erasmus+: SenSyn - u suradnji s 3 učilišta: Ljudska univerza Ptuj, Ljudska univerza Murska Sobota i Pučko otvoreno učilište Varaždin; nastavljena realizacija projekta Erasmus+: Digitalne vještine za 21.stoljeće |
| Karijerno savjetovanje korisnika | Kroz osobni kontakt s polaznicima koji traže dodatne informacije vezane uz programe i različite edukacije. |
| Programi za djecu i mlade | Besplatne pripreme za državnu maturu: 6 grupa, 105 maturanata; Plesni studio: 5 grupa, 60 polaznika; Robotika i programiranje: 2 grupe, 21 polaznik; Multimedijske radionice za djecu: 2 grupe, 10 polaznika; Samoborski plesni festival, Plesna produkcija i plesna predstava: ukupni broj sudionika 744, broj posjetitelja: 685 |
| Poslovi planiranja i izvještavanja | Pisanje Godišnjeg plana i programa, pisanje Godišnjeg izvještaja o radu za 2023. |
| Poslovi nabave potrebne opreme i usluga | Temeljem dobivenog natječaja Zagrebačke županije i sredstvima Grada Samobora nabavljena je oprema i potpuno su opremljene 2 učionice s 15 i 17 laptopa, projektorom, kamerom, mikrofonima za snimanje predavanja, printerom i programskom podrškom |
| Kreiranje novih programa | Razvili smo svoj program servisiranja dizalica topline u suradnji s poslodavcem |
| Edukacija zaposlenika Odjela obrazovanja i sudjelovanje u strukovnim udrugama | Zaposlenici redovito sudjeluju u svim edukacijama koje organizira ASOO, uključeni su u rad Hrvatskog andragoškog društva, Zajednice ustanova u obrazovanju odraslih te sudjeluju u neformalnim okupljanjima zajedno s kolegama iz drugih učilišta |
| Poslovi na prilagodbi novom Zakonu i pripadajućim podzakonskim aktima | Donesena je izmjena Statuta POUS, prilagođeni su ugovori o radu i zaposlena je nova djelatnica, sukladno novom Zakonu o obrazovanju odraslih (NN 144/21) |
| Poslovi na razrađivanju nove MOODLE platforme za obrazovne programe razvijene u sklopu projekta Gastro klub za pametno zapošljavanje | Uvedena je MOODLE platforma kao komunikacijski kanal između nastavnika i polaznika primijenjen u programu priključivanje i puštanje u rad dizalica topline |
| Praćenje HKO | Redovito praćenje HKO rezultiralo je pisanjem novog programa koji će tek biti poslan u proceduru certifikacije |

**11. REALIZACIJA EUROPSKOG RAZVOJNOG PLANA USTANOVE**

|  |  |
| --- | --- |
| Planirano | Realizirano |
| Kontinuirano pratiti zakonsku regulativu, preporuke i smjernice u području obrazovanja odraslih te donositi potrebne akte ustanove | Izmjena Statuta POUS, ugovora o radu, zapošljavanje novih djelatnika radi usuglašavanja sa zakonskom regulativom |
| Prijavljivati programe razmjene dobre prakse | Erasmus+ projekt SenSyn, suradnja s drugim učilištima |
| Uključiti u stvaranje akata različite dionike obrazovnog procesa | Organizacija radionica prilikom kreiranja Strategije |
| Poticati nastavnike i zaposlenike ustanove na stručno usavršavanje iz andragoških i ostalih vještina | Zaposlenici redovito sudjeluju u svim edukacijama koje organizira ASOO, organizirane edukacije za nastavnike |
| Organizirati potrebne edukativne programe za različite dionike cjeloživotnog obrazovanja | Organizirane i kreirane prema potrebama dionika različite edukacije za djelatnike gradskih vrtića, osnovnih i srednjih škola, Udrugu umirovljenika |
| Organizirati umrežavanja i razmjene među različitim dionicima obrazovnog procesa | Organizirali i/ili sudjelovali u više navrata u okupljanju različitih dionika obrazovanja (HZZ, Zavod za socijalnu skrb, Centar za odgoj i obrazovanje Lug, Poduzetnički centar, udruge, ustanove) na projektima (Projekt Gastro klub za pametno zapošljavanje, Projekt Zajedno možemo naprijed, Projekt Mjesto za nas). Organiziramo redovite sastanke s HZZ-om kako bismo kroz suradnju pomogli našim polaznicima u dobivanju vaučera. |
| Povećati broj učionica i dvorana | Porast broj polaznika vidljiv je iz statistike: 2022. bilo je 237 polaznika, a u 2023. godini 371 polaznik; 2022. imali smo 2 učionice, a na kraju 2023. 6 učionica. |
| Adekvatno opremiti sve prostore koji su potrebni za obrazovni proces | Permanentno radimo na poboljšanju uvjeta u učionicama te su uz standardnu opremu (laptop s odgovarajućom programskom potporom, projektor s platnom, printer, bijela ploča i radno mjesto za nastavnika i polaznike) nabavljena još 32 nova laptopa. 2023. na natječaju Zagrebačke županije dobili smo sredstva pomoću kojih smo sufinancirali opremanje dvije učionice s 15 i 17 novih laptopa, kamerom za snimanje predavanja i mikrofonom; također smo dobili donaciju za edukativnu verziju Synesis programa za knjigovođe |
| Prilagoditi prostore za ranjive skupine | Dio učionica je u potpunosti prilagođen ranjivim skupinama |
| Kontinuirano pratiti potrebe tržišta i potencijalnih polaznika cjeloživotnog obrazovanja | POU Samobor konstantno prati informacije o potrebnim programima, bilo od poslodavaca, HZZ-a, drugih institucija ili građana. |
| Modificirati postojeće obrazovne programe | Gotovo sve programe smo uskladili s novom zakonskom regulativom tako da od programa sa starim rješenjem koje ističe 5.1.2025., provodimo još samo program osposobljavanja za dadilje |
| Razvijati nove obrazovne programe | Razvili smo svoj program servisiranja dizalica topline u suradnji s poslodavcem  U suradnji s predavačem razvili smo nove obrazovne programe: foto tečaj, uredsko poslovanje i multimediju za djecu |
| Bolji obrazovni ishodi | Kroz edukacije nastavnika i njihovu razmjenu dobre prakse konstantno radimo na poboljšanju obrazovnih ishoda |
| Bolje mogućnosti zapošljavanja polaznika | Kroz praktičnu nastavu koja je dio programa polaznici uspostavljaju suradnju s poslodavcima koja im omogućuje zapošljavanje nakon završetka programa (dadilje, njegovatelji, CNC rukovatelji, CAD/CAM programeri, priključivanje i puštanje u rad dizalica topline itd.) |
| Primjena novih metodologija i pristupa | Uvođenjem novih programa prema novoj metodologiji te kroz edukaciju nastavnika, implementiramo nove metodologije i pristupe u obrazovanju odraslih |
| Razmjena iskustava i dobre prakse | Redovito sudjelujemo na mobilnostima kroz koja razmjenjujemo iskustva i primjere dobre prakse s drugima |
| Povećanje kapaciteta za pisanje i provođenje projekata na međunarodnoj razini | Povećanje kapaciteta provodi se kroz provođenje projekata i razmjenu iskustava i primjera dobre prakse s projektnim partnerima |

## 12. PRIMJERI UNAPRJEĐENJA KVALITETE U 2023.

U 2023. godini POU Samobor je unaprjeđivalo kvalitetu u različitim područjima svoga rada u cjeloživotnom obrazovanju, a u tablici smo naveli samo neke od tih primjera.

|  |  |
| --- | --- |
| Područje unapređenja u 2023. | Primjer realizacije |
| Prostor | Zatražili smo i dobili od Grada Samobora u najam prostore za 3 učionice u Centru za mlade Bunker |
| Rješenje o Minimalnim tehničkim uvjetima (MTU) | Od nadležnog tijela je dobiveno Rješenje o zadovoljavanju minimalnih tehničkih uvjeta (MTU) utvrđenih zakonom za učionicu br. 6, INFO centar i veliku dvoranu u Centru za mlade Bunker, dvoranu Pop Up Art kina |
| Povećanje broja zaposlenih u Odjelu obrazovanja | Dobili smo od Upravnog vijeća POU Samobor i Grada Samobora odobrenje za zapošljavanje nastavnika sukladno Zakonu o obrazovanju odraslih (144/2021) te je 9. 10. 2023. s radom započela nova djelatnica |
| Način izvođenja programa | Temeljem provedene ankete završenih polaznika Internetskog marketinga i brendiranja u kojoj su polaznici izrazili želju za većim brojem sati u živo, izvršena je modifikacija izvedbenog plana tog programa u kojem je povećan broj sati nastave u živo. |
| Način organizacije programa | Temeljem provedene ankete nastavnika Internetskog marketinga i brendiranja u kojoj su naveli da je teško jednom nastavniku provoditi planirane aktivnosti kada je predznanje grupe vrlo različito, uveli smo za novu grupu Internetskog marketinga i brendiranja asistenta nastavniku jer je ponovo bila velika razlika u predznanju grupe. |
| Podrška završenim polaznicima | Započeli smo s programima Alumni klub u kojem okupljamo završene polaznike kroz međusobno druženje, suradnju te kratku edukaciju vezanu uz program koji su završili. U 2023. je organizirano takvo okupljanje za polaznike programa internetski marketing i brendiranje. |
| Digitalni marketing | Povećali smo broj objava na društvenim mrežama, ne samo u smislu oglasa, već i informacija o događanjima u Odjelu obrazovanja, projektima i slično |

## 13. POTREBNI RESURSI ZA DALJNJE UNAPREĐENJA CJELOŽIVOTNOG OBRAZOVANJA

Odjel obrazovanja ima vrlo širok spektar djelovanja kako bi kao javni servis odgovorio na obrazovne potrebe lokalne zajednice. Premda je ove godine zaposlena nastavnica u našem odjelu, potreba za cjeloživotnim obrazovanjem raste velikom brzinom, posebno zbog uvođenja mjere Vaučer i mogućnosti da svaka radno sposobna osoba, bilo zaposlena ili nezaposlena, besplatno pohađa neki program obrazovanja. Sve to nam jasno pokazuje da je najveća potreba unapređenja u Odjelu obrazovanja zapošljavanje još ljudi koji će preuzeti poslove referade, informiranja javnosti, karijerno savjetovanje, centar za pomoć u učenju i podršku te razvoj i realizaciju dodatnih obrazovnih programa.

Zapošljavanje većeg broja zaposlenika u području obrazovanja odraslih u POU Samobor imalo bi niz značajnih prednosti koje direktno doprinose društvu i pojedincima našeg grada. Dodatno zapošljavanje u Odjelu obrazovanja direktno omogućava proširenje obrazovnih kapaciteta i broja obrazovnih programa u učilištu, što bi rezultiralo većim pristupom obrazovanju odraslih na našem području. Time bi se posredno osigurala dostupnost cjeloživotnog obrazovanja većim broju ljudi i poboljšanju njihovih znanja i vještina, a time i jačanju konkurentnosti na tržištu. Osim povećanja broja programa, dodatnim zapošljavanjem u Odjelu obrazovanja omogućit će se bolje prilagođavanje nastavnih programa, metoda i sadržaja specifičnim potrebama različitih grupa polaznika. To će zasigurno rezultirati povećanom motivacijom polaznika i njihovim većim angažmanom te posredno, još boljim usvajanjem edukativnih sadržaja i planiranih ishoda učenja. Daljnji rast Odjela obrazovanja omogućio bi i bržu prilagodba postojećih obrazovnih programa promjenama u zahtjevima tržišta rada, kao i osmišljavanje novih formalnih i neformalnih programa. Izazovi korištenja Umjetne inteligencije, brzog razvoja tehnologije i porast broja strane radne snage, samo su neke od tema na koje redovni sustav obrazovanja neće stići odgovoriti. Upravo zato i postoje ustanove za obrazovanje odraslih, kao što je i POU Samobor, koje mogu brzo ponuditi potrebne edukacije građanima, pod uvjetom da za to imaju dovoljne resurse. Investicije u obrazovanje odraslih snažno su porasle na globalnoj razini jer stvaraju dugoročne benefite za društvo, uključujući smanjenje nezaposlenosti, povećanje produktivnosti radne snage te poboljšanje ekonomske i socijalne mobilnosti.

Datum 18.3.2024.

KLASA: 007-04/24-01/1

URBROJ: 238-27-85-03-24-5

RAVNATELJICA POU SAMOBOR

Jelena Vojvoda